Ang Maayong Balita 
Bahin Kang Jesu-Cristo Sumala Kang 

MATEO 



Chapter 1 

Ang Kagikan ni Jesu-Cristo 
(Lu. 3:23-38) 

*Mao kini ang kagikan ni Jesu-Cristo nga kaliwat ni David. Si David kaliwat ni Abraham. 

2 

Si Abraham amahan ni Isaac, si Isaac amahan ni Jacob, ug si Jacob amahan ni Juda ug sa mga igsoon 
niini nga lalaki. 3 Si Juda nakapangasawa kang Tamar ug may duha sila ka anak nga si Fares ug si Zara. Si 

4 

Fares amahan ni Esrom, ug si Esrom amahan ni Aram. Si Aram amahan ni Aminadab, si Aminadab 
amahan ni Naason, ug si Naason amahan ni Salmon. 5 Si Salmon nakapangasawa kang Rahab ug ang ilang 
anak mao si Booz. Si Booz amahan ni Obed ug ang inahan niini mao si Ruth. Si Obed amahan ni Jesse, 6 ug 
si Jesse amahan ni Haring David. 

Si Haring David amahan ni Solomon ug ang iyang inahan asawa kaniadto ni Urias. 7 Si Solomon 
amahan ni Roboam, si Roboam amahan ni Abias, ug si Abias amahan ni Asa. 8 Si Asa amahan ni Josafat, si 

9 

Josafat amahan ni Joram, ug si Joram amahan ni Uzias. Si Uzias amahan ni Jotam, si Jotam amahan ni 
Acaz, ug si Acaz amahan ni Esequias. Si Esequias amahan ni Manases, si Manases amahan ni Amos, si 
Amos amahan ni Josias, "ug si Josias amahan ni Jeconias ug sa mga igsoon niini nga lalaki. Niadtong 
panahona gibihag ang mga taga-Israel ngadto sa Babilonia. 

12 Mao kini ang kagikan ni Jesus human mabihag ang mga taga-Israel ngadto sa Babilonia: si Jeconias 
amahan ni Salatiel, si Salatiel amahan ni Zorobabel, "si Zorobabel amahan ni Abiud, si Abiud amahan ni 

14 

Eliaquim, ug si Eliaquim amahan ni Azor. Si Azor amahan ni Sadoc, si Sadoc amahan ni Aquim, ug si 
Aquim amahan ni Eliud. " Si Eliud amahan ni Eleazar, si Eleazar amahan ni Matan, si Matan amahan ni 
Jacob, 16 si Jacob amahan ni Jose nga bana ni Maria. Si Maria mao ang inahan ni Jesus nga ginatawag nga 
Cristo. " Busa may 14 ka mga henerasyon gikan kang Abraham hangtod kang David. Ug may 14 usab ka 
mga henerasyon gikan kang David hangtod sa panahon sa pagkabihag sa mga taga-Israel ngadto sa 
Babilonia. Gikan sa pagkabihag nila may 14 pa gayod ka mga henerasyon hangtod kang Cristo. 

Ang Pagkatawo ni Cristo 
(Lu. 2:1-7) 

18 Mao kini ang istory>a sa pagkatawo ni Jesu-Cristo: Si Maria nga iyang inahan kaslonon na kang Jose. 
Apan sa wala pa sila mahiusa namatikdan ni Maria nga buros na siya pinaagi sa gahom sa Espiritu Santo. 

19 

Karon, si Jose nga iyang pamanhonon usa ka matarong nga tawo ug dili siya buot nga maulawan si 

20 

Maria. Busa nakahukom siya nga sa hilom bulagan niya si Maria. Samtang gihunahuna ni Jose ang iyang 
buhaton, nagpakita kaniya pinaagi sa damgo ang anghel sa Ginoo ug miingon, “Jose, kaliwat ni David, 
ayaw kahadlok sa pagpangasawa kang Maria, kay nagburos siya pinaagi sa Espiritu Santo. "Manganak 
siyag lalaki ug nganlan mo siyag Jesus, kay luwason niya ang iyang katawhan gikan sa ilang mga sala.” 

22 . . ... .23 

Nahitabo kini aron matuman ang giingon sa Ginoo pinaagi sa propeta nga nag-ingon, “Magburos ang 
usa ka ulay, a ug manganak siyag lalaki. Ug ang maong bata pagatawgon nga Emmanuel” (nga kon sabton, 

24 

“Ang Dios kauban nato”). " Busa sa pagmata ni Jose gituman niya ang giingon kaniya sa anghel sa Ginoo, 



a 23 ulay: sa English, virgin. 

ug gipangasawa niya si Maria. 25 Apan wala niya hilabti si Maria samtang wala pa kini manganak. Sa 
dihang nanganak na si Maria, ginganlan ni Jose ang bata ug Jesus. 

Chapter 2 

Gisimba si Jesus sa mga Tawo nga Gikan sa Sidlakan 

1 Natawo si Jesus sa lungsod sa Betlehem nga sakop sa probinsya sa Judea sa panahon nga si Herodes 
mao ang hari. May miabot nga mga tawo sa Jerusalem gikan sa sidlakan nga nagatuon mahitungod sa 
kahulogan sa mga bituon. 'Nangutana sila, “Asa ba natawo ang hari sa mga Judio? Nakita namo ang iyang 
bituon sa sidlakan, busa mianhi kami dinhi aron sa pagsimba kaniya.” 

3 Pagkadungog niini ni Haring Herodes, wala siya mahimutang, ingon man ang tanang tawo sa 

4 

Jerusalem. Busa gipatawag niya ang tanan nga kadagkoan sa mga pari ug mga magtutudlo sa Kasugoan, 
ug nangutana siya kanila kon asa matawo ang Cristo. S Mitubag sila, “Didto sa lungsod sa Betlehem nga 
sakop sa Judea, kay mao kini ang sinulat sa usa ka propeta, 

6 ‘Ikaw, Betlehem, sa dapit sa Juda, 

dili ikaw ang pinakaubos sa nag-una nga mga lungsod sa Juda; 

kay diha kanimo maggikan ang pangulo 

nga moatiman sa akong mga katawhan nga Israelinhon.’ ” 

7 Sa dihang nadunggan kini ni Herodes, gipatawag niya sa hilom ang mga tawo nga naggikan sa 
sidlakan ug gipangutana niya sila kon kanus-a migawas ang bituon nga ilang nakita. 8 Human niini gipaadto 
niya sila sa Betlehem. Miingon siya, “Lakaw kamo ug pangitaa ninyo ang bata. Ug kon makita na ninyo 

9 10 

siya, pahibaloa ninyo ako, aron makaadto usab ako ug makasimba kaniya.” ’ Human kini masulti sa hari, 
nanglakaw ang mga tawo nga gikan sa sidlakan. Samtang naglakaw sila nakita nila pag-usab kadtong 
bituon. Busa nalipay gayod sila. Nag-una kanila ang bituon hangtod sa dapit nga nahimutangan sa bata. 

" Pagsulod nila sa balay, nakita nila ang bata ug ang inahan niini nga si Maria. Nangluhod sila ug misimba 
sa bata. Unya giabrihan nila ang ilang bililhon nga mga dala, ug mihalad sila sa bata ug bulawan, insenso, 
ug pahumot nga mira. 

12 Sa pagpauli nila nangagi sila sa laing dalan kay gipahimangnoan sila sa Dios pinaagi sa damgo nga 
dili na sila mobalik kang Herodes. 

Ang Pagkagiw Ngadto sa Ehipto 

13 Sa dihang nanglakaw na sila, nagpakita ang anghel sa Ginoo kang Jose pinaagi sa damgo ug 
miingon, “Bangon, dad-a ang bata ug ang iyang inahan ug pahilayo kamo ngadto sa Ehipto. Didto lang una 
kamo hangtod nga ingnon ko kamo nga makabalik na kamo, kay pangitaon ni Herodes ang bata aron 
patyon.” 

14 

Busa niadto gayong gabhiona, mibangon si Jose ug gidala niya ang bata ug ang inahan niini ngadto 
sa Ehipto. 15 Mipuyo sila didto hangtod nga namatay si Herodes. 

Kini nahitabo aron matuman ang giingon sa Ginoo pinaagi sa propeta nga nag-ingon, “Gitawag ko ang 
akong anak gikan sa Ehipto.” 

Ang Pagpamatay sa mga Bata 

16 Sa dihang nahibaloan ni Herodes nga gilimbongan siya sa mga tawo nga gikan sa sidlakan, napungot 
siya pag-ayo. Busa mimando siya nga pamatyon ang tanang bata nga lalaki sa Betlehem ug sa palibot niini, 
nga nag-edad ug duha ka tuig paubos. Kay sumala sa iyang nahibaloan gikan sa mga tawo nga naggikan sa 
sidlakan, mga duha na ka tuig ang nakalabay sukad sa ilang pagkakita sa bituon. 

17 Sa maong hitabo natuman ang gitagna ni propeta Jeremias nga nag-ingon, 

18 “May nadungog nga panaghilak ug pagminatay sa lungsod sa Rama. 

Nagbakho si Raquel tungod sa iyang mga anak, 

ug dili na gayod siya mahupay, 

tungod kay ang iyang mga anak nangamatay.” 

Ang Pagbalik Gikan sa Ehipto 

19 

Unya, sa dihang patay na si Herodes, nagpakita ang anghel sa Ginoo kang Jose didto sa Ehipto 

pinaagi sa damgo. 2 ° Miingon siya, “Bangon, dad-a ang bata ug ang iyang inahan ug balik kamo sa Israel, 

21 

tungod kay namatay na ang mga nagtinguha sa pagpatay sa bata.” Busa mibangon si Jose ug gidala niya 
ang bata ug ang inahan niini balik ngadto sa Israel. 

22 

Apan sa dihang nadungog ni Jose nga si Arquelao mao ang puli sa iyang amahan nga si Herodes isip 
hari sa Judea, nahadlok siya nga mopauli didto. Unya gipahimangnoan na usab siya sa Dios pinaagi sa 
damgo. Busa midiretso siya sa probinsya sa Galilea, 23 ug didto na sila nagpuyo sa lungsod sa Nazaret. Busa 
natuman ang giingon sa mga propeta kaniadto nga tawgon siya nga Nazaretnon. 

Chapter 3 

Ang Pagwali ni Juan nga Tigbautismo 
(Me. 1:1-8; Lu. 3:1-18; Jn. 1:19-28) 

1 Unya, miabot ang panahon nga si Juan nga tigbautismo miadto sa kamingawan sa Judea, ug nagsugod 
siya sa pagwali ngadto sa mga tawo. Nag-ingon siya, 2 “Paghinulsol kamo ug biyai ninyo ang inyong mga 
sala, kay ang paghari sa Dios haduol na!” 3 Si Juan mao ang gihisgotan ni propeta Isaias sa dihang miingon 
siya, 

“May magwalig makusog sa kamingawan. Mag-ingon siya sa mga tawo, 

‘Andama ninyo ang agianan alang sa Ginoo, 
tul-ira ang dalan nga iyang pagaagian. ’ ” 

4 ..... . 

Ang bisti ni Juan hinimo gikan sa balahibo sa kamelyo ug ang iyang bakos panit. Ang iyang pagkaon 
dulon ug dugos. 5 Daghan gayod ang mga tawo nga gikan sa Jerusalem ug sa mga lungsod sa Judea ug sa 
mga lungsod nga duol sa Suba sa Jordan ang miadto kaniya. 6 Gisugid nila ang ilang mga sala ug 
gibautismohan sila ni Juan didto sa Suba sa Jordan. 

? Nakita ni Juan nga daghang mga Pariseo ug mga Saduseo ang nangadto aron sa pagpabautismo. 
Miingon siya kanila, “Kamo nga mga kaliwat sa mga bitin! Kinsa ang nag-ingon kaninyo nga 
makalingkawas kamo gikan sa silot sa Dios nga hap it nang moabot? 8 Kon tinuod nga naghinulsol na kamo 

9 

sa inyong mga sala, pamatud-i ninyo kini pinaagi sa inyong mga binuhatan. Ayaw kamo pag-ingon nga 
dili kamo silotan tungod kay kamo mga kaliwat ni Abraham. Kay bisan gani kining mga bato pwedeng 
himuon sa Dios nga mga anak ni Abraham. '°Timan-i ninyo kini: ang wasay 11 andam na nga iputol sa 
punoan sa mga kahoy. Ang matag kahoy nga wala mamunga ug maayong bunga putlon ug ilabay sa 
kalayo.” 

U “Ako nagabautismo kaninyo sa tubig sa pagpaila nga naghinulsol na kamo sa inyong mga sala, apan 
ang mosunod kanako mas gamhanan pa kay kanako ug dili gani ako takos nga mahimong iyang sulugoon. b 



a 10 wasay: o atsa. 

b 1 1 dili gani ako takos nga mahimong iyang sulugoon: sa literal , dili gani ako takos nga mobitbit sa iyang sandalyas. 

Siya magbautismo kaninyo sa Espiritu Santo ug sa kalayo. Sama siya sa tawo nga nagapalid sa iyang 
giani aron ilain ang timgas gikan sa tahop. Ang timgas ibutang niya sa bodega, apan ang tahop sunogon 
niya sa kalayo nga dili gayod mapalong.” 

Ang Pagbautismo kang Jesus 
(Me. 1:9-11; Lu. 3:21.22) 

13 Unya, migikan si Jesus sa Galilea ug miadto kang Juan didto sa Suba sa Jordan aron magpabautismo. 

14 

Dili unta mobautismo si Juan kaniya, kay matod niya, “Nganong magpabautismo ka kanako? Ako man 
gani ang kinahanglan magpabautismo kanimo.” 15 Apan miingon si Jesus kaniya, “Sige lang, tungod kay 
mao kini ang angay natong buhaton aron matuman ang pagbuot sa Dios.” Busa misugot si Juan ug 
gibautismohan niya si Jesus. 16 Sa dihang nabautismohan na si Jesus, mikawas siya sa tubig. Unya naabri 
ang langit ug nakita ni Jesus ang Espiritu sa Dios nga mikunsad kaniya sama sa salampati. 17 Ug may 
nadungog nga tingog gikan sa langit nga nag-ingon, “Mao kini ang akong hinigugmang Anak. Nalipay 
gayod ako kaniya.” 



Chapter 4 

Ang Pagtintal kang Jesus 
(Me. 1:12.13; Lu. 4:1-13) 

1 . . . 2 

Human niadto, gidala sa Espiritu Santo si Jesus sa kamingawan aron tintalon ni Satanas. Sulod sa 40 

ka adlaw ug 40 ka gabii nagpuasa si Jesus, ug gigutom siya. 3 Miduol kaniya si Satanas ug miingon, “Kon 

4 

ikaw ang Anak sa Dios, himoang pan kining mga bato.” Apan mitubag si Jesus kaniya, “Ang Kasulatan 
nagaingon, ‘Dili lang sa pagkaon mabuhi ang tawo, kondili sa matag pulong usab sa Dios.’ ” 

5 Unya gidala siya ni Satanas didto sa Balaan nga Siyudad ug gipatindog didto sa kinatas-ang bahin sa 
templo. 6 Unya miingon siya kang Jesus, “Kon ikaw ang Anak sa Dios, ambak ngadto sa ubos. Kay ang 
Kasulatan nag-ingon, ‘Suguon sa Dios ang iyang mga anghel sa pagbantay kanimo. Sapnayon ka nila aron 
nga ang imong tiil dili masamad sa bato.’ ” 

1 Apan mitubag si Jesus kaniya, “Ang Kasulatan nag-ingon usab, ‘Dili mo tintalon ang Ginoo nga 
imong Dios.’ ” 

8 Unya gidala na usab ni Satanas si Jesus sa taas nga bukid, ug gipakita kaniya ang tanan nga mga 

9 

gingharian sa kalibotan ug ang katahom niini. Miingon si Satanas kaniya, “Kining tanan ihatag ko kanimo 
kon moluhod ka ug mosimba kanako.” 10 Unya miingon si Jesus, “Palayo kanako, Satanas! Ang Kasulatan 
nag-ingon, ‘Simbaha ang Ginoo nga imong Dios ug siya lang ang alagari.’ ” 

" Unya mibiya si Satanas, ug miabot ang mga anghel sa Dios ug mialagad kang Jesus. 

Nagsugod si Jesus sa Iyang Buluhaton sa Galilea 
(Me. 1:14,15; Lu. 4:14,15) 

12 Sa pagkadungog ni Jesus nga napriso si Juan nga tigbautismo, mibalik siya sa Galilea. 13 Wala siya 
magpabilin sa Nazaret, milahos hinuon siya sa lungsod sa Capernaum. Kini nga lungsod anaa sa daplin sa 

14 

Linaw sa Galilea ug sakop sa Zabulon ug Neftali. Nahitabo kini aron matuman ang gitagna ni propeta 
Isaias nga nag-ingon, 

15 “Ang mga taga-Zabulon ug taga-Neftali nagapuyo duol sa baybayon, tabok sa Suba sa Jordan. 

Kini nga mga dapit sakop sa Galilea nga gipuy-an sa mga dili Judio. 

16 Apan bisan nagapuyo diha sa kangitngit ang mga tawo niini nga mga dapit, makakita sila ug 

kahayag nga hilabihan. 

Ang mga anaa sa kangitngit nga mahadlok mamatay madan-agan.” 

17 Sukad niadto nagsugod na si Jesus sa pagwali. Nag-ingon siya, “Paghinulsol kamo ug biyai na ninyo ang 
inyong mga sala, kay ang paghari sa Dios haduol na.” 

Gitawag ni Jesus ang Upat ka Mangingisda 
(Me. 1:16-20; Lu. 5:1-11) 

18 Samtang naglakaw si Jesus sa daplin sa Linaw sa Galilea, nakita niya didto ang managsoon nga si 

19 

Simon nga gitawag usab ug Pedro ug si Andres nga nag-itsag laya. Mga mangingisda sila. Miingon si 
Jesus kanila, “Sunod kamo kanako ug dili na isda ang inyong pangitaon, kay tudloan ko kamo sa 
pagpangisda ug mga tawo.” 2 °Dihadiha gibiyaan nila ang ilang mga laya ug misunod kaniya. 

21 

Human niadto, mipadayon si Jesus sa paglakaw, ug sa unahan nakita niya ang managsoon nga si 

Santiago ug si Juan nga mga anak ni Zebedeo. Silang duha kauban sa ilang amahan nga nag-ayo sa ilang 

22 

laya didto sa sakayan. Gitawag ni Jesus ang managsoon, ' ug dihadiha gibiyaan nila ang ilang sakayan ug 
ang ilang amahan ug misunod sila kang Jesus. 

Nanudlo si Jesus ug Nang-ayo sa mga Masakiton 
(Lu. 6:17-19) 

23 

Milibot si Jesus sa tibuok nga Galilea ug nagtudlo diha sa mga simbahan sa mga Judio. Giwali niya 
kanila ang Maayong Balita mahitungod sa paghari sa Dios, ug gipang-ayo niya ang tanang matang sa sakit 

24 .... . 

sa mga tawo. Nabantog siya sa tibuok Siria, busa gidala sa mga tawo ang tanan nga mga masakiton 
ngadto kaniya: bisan ang mga nag-antos sa hilabihan nga kasakit, ang mga gigamhan sa daotang espiritu, 
ang mga patulon, ug ang mga paralitiko. Giayo silang tanan ni Jesus. 2 ' Daghan gayod nga katawhan ang 
misunod kang Jesus: mga taga-Galilea, taga-Decapolis, taga-Jemsalem, ug taga-lain pa nga mga lungsod sa 
Judea, ug ang uban gikan sa tabok sa Suba sa Jordan. 

Chapter 5 

Ang Pagpanudlo ni Jesus Didto sa Bukid 

1 Sa dihang nakita ni Jesus ang daghang mga tawo, mitungas siya sa bukid ug milingkod didto. Miduol 

2 

kaniya ang iyang mga sumusunod, ug gitudloan niya sila. Miingon siya, 

3 “Bulahan ang mga tawo nga nagaila nga nagkulang sila sa Dios, 
kay sakop sila sa paghari sa Dios. 

4 

“Bulahan ang mga nagamasulub-on, 
kay lipayon sila sa Dios. 

5 “Bulahan ang mga mapainubsanon 11 
kay mahimong ila ang kalibotan. 

6 “Bulahan ang mga tawo nga naninguha gayod sa pagbuhat sa kabubut-on sa Dios, 
kay tabangan sila sa Dios sa pagtuman niana nga tinguha. 

7 “Bulahan ang mga maluloy-on, 
kay kaloy-an sila sa Dios. 

8 “Bulahan ang mga tawo nga hinlo ug kasingkasing, 



a 5 mapainubsanon: o malumo ug kasingkasing. 

kay makita nila ang Dios. 

9 

“Bulahan ang mga tawo nga nagapalungtad sa kalinaw, 

kay pagatawgon sila nga mga anak sa Dios. 

10 “Bulahan ang mga tawo nga ginalutos tungod sa ilang pagsunod sa kabubut-on sa Dios, 

kay sakop sila sa paghari sa Dios. 

11 “Bulahan kamo kon tungod sa inyong pagsunod kanako tamayon kamo, lutoson, ug butangbutangan 
sa tanang matang sa kadaotan. 12 Mao usab kini ang ilang gibuhat kaniadto sa mga propeta. Busa paglipay 
gayod kamo kay dako ang ganti nga inyong madawat didto sa langit.” 

Ang Asin ug ang Suga 
(Me. 9:50; Lu. 14:34.35) 

13 “Kamo nga akong mga sumusunod sama sa asin dinhi sa kalibotan. Apan kon mawala ang lami sa 
asin, wala nay mahimo aron molami pa kini pag-usab. Busa dili na kini mapuslan ug isalibay na lang ug 
tunub-tunoban sa mga tawo. 

14 

“Sama kamo sa suga nga nagahatag ug kahayag sa mga tawo sa kalibotan. Ug kini makita gayod 
sama sa siyudad nga nahimutang sa ibabaw sa bungtod ug dili gayod matago. 15 Walay magdagkot ug suga 
ug unya takloban lang kini dayon ug gantangan, kondili ibutang niya kini sa tungtonganan aron mahayagan 
ang tanan sulod sa balay. 16 Busa mao usab kini ang inyong buhaton. Pasigaha ninyo ang inyong suga 
ngadto sa mga tawo, aron makita nila ang inyong maayong mga binuhatan ug aron dayegon nila ang inyong 
Amahan sa langit. 

Ang Pagtulon-an Mahitungod sa Kasugoan 

17 “Ayaw kamo paghunahuna nga mianhi ako dinhi aron sa pagwagtang sa Kasugoan ni Moises ug sa 
mga sinulat sa mga propeta. Hinuon mianhi ako dinhi aron sa pagtuman niini. 18 Ang tinuod mao kini, 
samtang anaa pa ang langit ug ang yuta wala gayoy bahin sa Kasugoan nga mawala. Bisan pa ang 

19 

kinagamyan nga bahin niini dili gayod mawad-an ug bili hangtod dili pa matuman ang tanan. Busa si 
bisan kinsa nga molapas bisan sa kinagamyang bahin sa Kasugoan ug motudlo sa uban sa paglapas usab, 
siya ang labing ubos sa gingharian sa Dios. Apan si bisan kinsa nga motuman sa Kasugoan ug motudlo sa 
uban sa pagtuman usab niini, siya ang labing dungganan sa gingharian sa Dios. 3 2 ° Busa sultihan ko kamo 
nga kinahanglan gayod nga ang inyong pagtuman sa kabubut-on sa Dios labaw pa sa pagtuman sa mga 
magtutudlo sa Kasugoan ug sa mga Pariseo, kay kon dili, dili gayod kamo masakop sa paghari sa Dios.” 

Ang Pagtulon-an Mahitungod sa Kasuko 

21 

Midugang si Jesus sa pag-ingon, “Nadungog ninyo ang giingon kaniadto ngadto sa atong mga 

22 

katigulangan nga dili sila magpatay, kay si bisan kinsa nga mopatay silotan. ' Apan ako moingon kaninyo 
nga si bisan kinsa nga may kasuko ngadto sa iyang isigkatawo silotan. Ug si bisan kinsa nga moingon sa 
iyang isigkatawo ‘Wala kay pulos,’ dad-on siya sa kinatas-ang hukmanan aron hukman. Ug si bisan kinsa 
nga moingon sa iyang isigkatawo ‘Buang,’ silotan siya didto sa nagadilaab nga kalayo sa impiyerno. 

23 

Busa bisan anaa na ikaw sa halaran, nga nagdala sa imong halad ngadto sa Dios, ug unya mahinumdoman 

24 

mo nga ang imong igsoon may kasilo kanimo, biyai ang imong halad duol sa halaran ug adtoi una ang 
imong igsoon ug pakig-uli kaniya. Unya mobalik ka ug mopadayon sa imong paghalad. 

25 

“Kon may mokiha kanimo, makighusay ka kaniya sa dili pa kamo moabot ngadto sa korte. Kay kon 
didto na kamo sa korte, itugyan ka sa huwes ngadto sa pulis ug unya prisohon ka. J ' Ug sigurado gayod nga 
dili ka na makagawas hangtod nga mabayaran mo ang tanan mong multa.” 



“ 19 Dios: set Griego, langit. 

Ang Pagtulon-an Mahitungod Sa Pagpanapaw 

"Nadungog ninyo ang giingon nga dili manapaw. 28 Apan ako moingon kaninyo nga kon ang lalaki 
motan-aw sa babaye nga dili iyang asawa ug may tinguha sa pagpakighilawas kaniya, sama ra nga 

29 

nakapanapaw na siya. Busa kon ang imong tuong mata mao ang hinungdan nga makasala ka, lugita kana 
ug isalibay. Kay mas maayo pa nga mawala ang usa ka bahin sa imong lawas kay sa kompleto ka apan 
itambog lang ngadto sa impiyerno. 30 Kon ang imong tuong kamot mao ang hinungdan nga makasala ka, 
putla kana ug isalibay. Kay mas maayo pa nga mawala ang usa ka bahin sa imong lawas kay sa kompleto 
ka apan mahiadto lang ngadto sa impiyerno.” 

Ang Pagtulon-an Mahitungod sa Panagbulag 
(Mt. 19:9; Me. 10:11,12; Lu. 16:18) 

31 “Giingon usab nga kon ang lalaki gustong makigbulag sa iyang asawa, kinahanglang mohatag siya sa 

32 

iyang asawa ug papeles nga magpamatuod sa ilang panagbulag. Apan ako moingon kaninyo nga kon 
bulagan sa lalaki ang iyang asawa, gawas kon kini nanapaw, siya mismo ang nagatukmod sa iyang asawa 
nga magpakasala kay magminyo man kini pag-usab; ug si bisan kinsa nga mangasawa niadtong babaye nga 
gibulagan sa iyang bana makapanapaw.” 

Ang Pagtulon-an Mahitungod sa Pagpanumpa 
33 “Nadungog ninyo ang giingon ngadto sa atong mga katigulangan nga kon ang tawo may gisaad ug 

34 

gipanumpaan pa niya sa ngalan sa Ginoo, kinahanglan iya gayod kining tumanon. Apan ako moingon 
kaninyo nga kon mosaad kamo, ayaw gayod panumpa. Ayaw pag-ingon nga ‘Saksi ko ang langit’ kay mao 
kini ang trono sa Dios, 35 o kaha ‘Saksi ko ang yuta’ kay mao kini ang tungtonganan sa iyang tiil. Ayaw 
usab kamo paggamit sa ngalan sa Jerusalem sa inyong pagpanumpa tungod kay mao kini ang siyudad sa 
bantogan nga Hari. 36 Ug ayaw usab kamo pag-ingon nga, ‘Bisan pag mamatay ako,’ kay bisan gani ang usa 

37 

lang ka lugas sa buhok dili mo mapaputi o mapaitom. Pag-ingon lang ug “Oo” kon oo ug “Dili” kon dili; 
kay kon manumpa pa kamo gikan na kana kang Satanas.” 

Dili Kamo Manimalos Sa Inyong Isigkatawo 
(Lu. 6:29,30) 

38 “Nadungog ninyo ang giingon, ‘Ang molugit sa mata sa iyang isigkatawo, lugitan usab sa iyang 

39 

mata; ug ang mopangag sa iyang isigkatawo, pangagan usab.’ Apan ako moingon kaninyo nga dili ninyo 
balosan ug daotan ang nagabuhat ug daotan diha kaninyo. Kon sagpaon ka sa tuo nga aping, ipasagpa mo 

40 

usab ang pikas. Kon may mokiha batok kanimo aron kuhaon ang imong bisti, ihatag bisan ang imong 

41 

kupo. Kon may sundalo nga mopugos kanimo sa pagpas-an sa iyang karga sa gilay-on nga usa ka 

42 

kilometro, pas-ana kini sa duha ka kilometro. Hatagi ang mangayo, ug pahulama ang manghulam.” 

Higugmaa ang Inyong mga Kaaway 
(Lu. 6:27,28; 32-36) 

43 

“Nadungog ninyo ang giingon, ‘Higugmaa ninyo ang inyong mga higala, ug dumti ninyo ang inyong 

44 

mga kaaway.’ Apan ako moingon kaninyo nga higugmaa ninyo ang inyong mga kaaway, ug bisan pa ang 

45 

mga nagalutos kaninyo iampo ninyo. Ug kon buhaton ninyo kini, mahimo kamong tinuod nga mga anak 
sa inyong Amahan sa langit. 2 Kay dili lang ang mga maayo nga tawo ang iyang gipasidlakan sa adlaw 
kondili apil usab ang mga daotan. Ug dili lang ang mga matarong ang iyang gihatagan sa ulan kondili apil 

46 

usab ang mga dili matarong. Ayaw kamo paghunahuna nga may ganti kamo nga madawat gikan sa Dios 
kon maayo lang kamo sa mga tawo nga maayo usab kaninyo. Kay bisan ang mga maniningil ug buhis nga 

.47 

giila ninyo nga daotan nagabuhat usab niana. Ug kon ang inyong mga higala lang ang inyong gitagad, 



a 45 mahimo kamong tinuod nga mga anak sa inyong Amahan sa langit tungod kay sama kamo kaniya nga maayo ang iyang pagtagad 
sa tanan. 



7 




MATEO Chapter 6 



unsa man ang inyong nabuhat nga labaw kay sa uban? Bisan ang mga tawo nga wala moila sa Dios 

48 

nagabuhat usab niana. Busa magmahingpit kamo, sama sa inyong Amahan nga langitnon.” 

Chapter 6 

Ang Paghatag Ngadto sa Uban 

1 “Pagbantay kamo kay basin kon ang inyong pagkadiosnon pagpakaaron-ingnon lang. Kay kon ingon 
niini, wala gayod kamoy madawat nga ganti gikan sa inyong Amahan sa langit. 

2 

“Busa kon mohatag kamo ug hinabang, ayaw ninyo kini ipasigarbo sama sa gibuhat sa uban nga 
nagpakaaron-ingnon lang diha sa mga simbahan ug sa mga dalan. Gibuhat nila kana aron dayegon sila sa 
mga tawo. Apan ang tinuod, nadawat na nila ang ilang ganti. “ Busa wala na silay madawat gikan sa Dios. 

3 .... 4 

Kon maghatag kamo, ayaw ninyo pahibal-a bisan ang inyong suod nga higala aron mahimong tago ang 
inyong paghatag. Ug mohatag ug ganti kaninyo ang inyong Amahan nga nakakita sa inyong gibuhat sa 
tago.” 

Ang Pagtulon-an Mahitungod sa Pag-ampo 
(Lu. 11:2-4) 

5 “Kon mag-ampo kamo, ayaw ninyo sundoga ang gibuhat sa mga tigpakaaron-ingnon. Gusto nilang 
mag-ampo nga nagatindog diha sa mga simbahan ug sa mga kanto sa kadalanan aron makita sa mga tawo 
nga sila diosnon. Ang tinuod, nadawat na nila ang ilang ganti.' 1 Busa wala na silay madawat pa gikan sa 
Dios . 6 Apan kon kamo mag-ampo, sulod kamo sa inyong kuwarto ug manirado. Didto sa sulod, mag-ampo 
kamo sa inyong Amahan nga dili makita. c Ug mohatag ug ganti kaninyo ang inyong Amahan nga nakakita 
sa inyong gibuhat sa tago.” 

7 “Kon mag-ampo kamo, ayaw paggamit sa daghan nga mga pulong nga walay kapuslanan sama sa 
gibuhat sa mga tawo nga wala makaila sa Dios. Kay nagahunahuna sila nga tubagon sila sa Dios kon taas 
ang ilang mga pag-ampo. 8 Ayaw ninyo sundoga ang ilang gibuhat. Kay nasayod na ang atong Amahan sa 

9 

atong mga gikinahanglan sa wala pa kita mangayo. Busa mag-ampo kamo ug sama niini: 

‘Amahan namo nga anaa sa langit, 
hinaut nga pasidunggan ikaw sa mga tawo. 

10 Hinaut nga maghari ka dinhi kanamo. 

Maingon nga ang imong kabubut-on gituman diha sa langit, 
hinaut nga tumanon usab kini dinhi sa kalibotan. 

" Hatagi kami sa among gikinahanglan nga pagkaon karong adlawa. 

12 Pasayloa kami sa among mga sala, 

Ingon nga gipasaylo usab namo ang mga nakasala kanamo. 

° Ayaw itugot nga madaog kami sa mga pagsulay, 
hinuon luwasa kami gikan kang Satanas, 

[Tungod kay ikaw ang Hari, ang Makagagahom, ug ang Dalayegon sa walay kataposan. Amen.]’ ” 



a 2 ang ilang ganti: nga mao ang pagdayeg sa mga tawo kanila. 
b 5 ang ilang ganti: Tan-awa ang "footnote” sa bersikulo 2. 
c 6 Amahan nga dili makita: o Amahan sa tago. 

14 

“Kon pasayloon ninyo ang mga tawo nga nakasala kaninyo, pasayloon usab kamo sa inyong Amahan nga 
langitnon. ' Apan kon dili ninyo sila pasayloon, dili usab kamo pasayloon sa inyong Amahan nga 
langitnon 

AngPagtulon-an Mahitungod sa Pagpuasa 

16 “Kon magpuasa kamo, ayaw ninyo sundoga ang mga tigpakaaron-ingnon. 11 Magsuroy-suroy sila nga 
dili manghilam-os ug dili manudlay aron mahibaloan sa uban nga nagapuasa sila. Sa pagkatinuod, nadawat 
na nila ang ilang ganti, busa wala na silay madawat pa gikan sa Dios. 17 Apan kon kamo magpuasa, 
panghilam-os kamo ug panudlay, 18 aron walay makahibalo nga nagapuasa kamo gawas lang sa inyong 
Amahan nga dili makita. Ug mohatag ug ganti kaninyo ang inyong Amahan nga nakakita sa inyong gibuhat 
sa tago.” 

Ang Bahandi sa Langit 
(Lu. 12:33.34) 

19 

“Ayaw kamo pagtigom ug bahandi alang sa inyong kaugalingon dinhi sa kalibotan, tungod kay ang 
mga gagmayng mananap ug ang taya mokutkot niini, o mahimong sudlon sa kawatan ang inyong balay ug 

kawaton kini. 20 Hinuon, pagtigom kamo ug mga bahandi didto sa langit, kay didto walay gagmayng 

21 

mananap ug taya nga mokutkot, ug walay kawatan nga makasulod. Kay kon asa gani ang inyong bahandi 
atua usab didto ang inyong kasingkasing.” 

Ang Mata mao ang Suga sa Lawas 
(Lu. 11:34-36) 

22 

“Ang mata mao ang suga sa lawas. Busa kon hayag ang imong panan-aw, nahayagan ang tibuok 

23 

mong lawas. Apan kon ngitngit ang imong panan-aw, nangitngitan ang tibuok mong lawas. Busa kon ang 
suga nga anaa kanimo wala maghatag ug kahayag, labihan gayod kangitngit ang imong kahimtang.” 

Kinsa ang Angay Natong Alagaran, Ang Dios o ang Bahandi? 

(Lu. 16:13: 12:22-31) 

24 

“Walay tawo nga makaalagad sa duha ka agalon, tungod kay isalikway niya ang usa ug higugmaon 
ang usa; modapig siya sa usa ug tamayon niya ang usa. Sama niana dili ninyo madungan ang pag-alagad sa 
Dios ug sa bahandi. 

25 

“Busa sultihan ko kamo nga dili kamo mabalaka sa inyong kinabuhi, kon unsa ang inyong kan-on o 
imnon ug kon unsa ang inyong isul-ob. Kay kon gihatagan kamo sa Dios sa kinabuhi ug lawas, dili mahimo 
nga dili niya kamo hatagan sa pagkaon ug bisti. ‘ 6 Tan-awa ninyo ang mga langgam nga nagalupad-lupad. 
Wala sila magtanom, wala mag-ani, ug wala silay gitigom sa bodega, apan sa gihapon gipakaon sila sa 

27 

inyong Amahan nga langitnon. Dili ba mas labaw pa kamo kay sa mga langgam? Kinsa ba kaninyo ang 
makapalugway sa inyong kinabuhi bisag gamay lang pinaagi sa inyong kabalaka? Wala gayod! 

” 8 “Ug nganong mabalaka man kamo kon asa kamo mokuha sa inyong bisti? Hunahunaa ninyo kon 

29 

giunsa pagtubo sa mga bulak. Wala sila maghago o magbuhat sa ilang bisti. Sa pagkatinuod, bisan ang 
bisti sa bantogan ug bahandianong hari nga si Solomon, dili makatupong sa katahom niining mga bulaka. 

30 Kon gipatahom sa Dios ang mga sagbot nga buhi karon, apan sa kaulahian malaya ug sunogon lang, dili 
ba labi pa gayod niya kamong pabistihan? Kagamay sa inyong pagtuo! 31 Busa dili kamo mabalaka kon 
unsa ang inyong kaonon ug imnon, ug kon unsa ang inyong isul-ob. 3 ‘Mao kana ang gikabalak-an sa mga 
tawo nga wala makaila sa Dios. Apan nasayod ang inyong Amahan nga langitnon nga gikinahanglan ninyo 
kining tanan. 33 Busa unaha ninyo ang pagpasakop sa paghari sa Dios ug ang pagtuman sa iyang 

34 

kabubut-on, ug ihatag gayod niya ang tanan ninyo nga mga gikinahanglan. Busa dili kamo mabalaka 



a 1 6 tigpakaaron-ingnon: nga nagapakita-kita lang nga nagapuasa sila aron dayegon sila. 

bahin sa ugma, kay ang ugma may kaugalingon nga suliran. Dili na kinahanglan nga dugangan pa ninyo 
ang suliran nga nagaabot sa matag adlaw. 



Chapter 7 

Ang Paghukom sa Uban 
(Lu. 6:37,38; 41,42) 

1 . 2 

“Ayaw kamo paghukom sa uban aron dili usab kamo hukrnan sa Dios. Kay hukman kamo sa Dios 
sama sa paghukom ninyo sa uban. Ang basihanan nga inyong gamiton sa paghukom sa uban mao usab ang 
basihanan nga gamiton sa Dios kaninyo. 3 Nganong tan-awon man nimo pag-ayo ang gamay nga puling sa 

4 

imong isigkatawo, apan wala nimo tagda ang imong puling nga sama kadako sa troso? Unsaon mo 
pag-ingon kaniya, ‘Kuhaon ko ang imong puling,’ kon diha sa imong mata may puling usab nga morag 
troso kadako. 5 Tigpakaaron-ingnon! Kuhaa una ang imong puling nga morag troso kadako, aron makakita 
ka pag-ayo sa imong pagkuha sa gamay nga puling sa imong isigkatawo. 

# “Ayaw ninyo isalibay ang mga butang nga may kalabotan sa Dios ngadto sa mga iro. Kay basin ug 
balikan nila kamo ug paakon. Ug ayaw ninyo isalibay ang inyong mga perlas ngadto sa mga baboy, kay 
tamak-tamakan lang nila kini.' ,a 

Pangayo, Pagduol, ug Pag-ampo sa Dios 
(Lu. 11:9-13) 

7 “Pangayo kamo sa Dios ug hatagan niya kamo. Duol kamo kaniya ug tabangan gayod niya kamo. 
Pag-ampo kamo sa Dios ug tubagon niya kamo. 8 Tungod kay ang tanang mangayo sa Dios makadawat. 

9 

Ang moduol kaniya tabangan niya. Ug ang mag-ampo tubagon niya. Kamong mga ginikanan, kon 
mangayo ug pagkaon ang inyong anak, hatagan ba ninyo ug bato? 10 Kon mangayo siya ug isda, hatagan ba 
ninyo ug bitin? Dili gayod! "Kon kamo nga mga tawo nga daotan makahibalong mohatag sa maayo nga 
mga butang ngadto sa inyong mga anak, unsa pa kaha ang inyong Amahan sa langit! Ihatag gayod niya ang 
maayo nga mga butang ngadto sa mga mangayo kaniya. 

"“Buhata sa uban ang buot ninyo nga buhaton nila diha kaninyo. Mao kini ang husto nga pagtuman sa 
Kasugoan ni Moises ug sa mga sinulat sa mga propeta.” 

Ang Masigpit nga Pultahan 
(Lu. 13:24) 

13 “Sulod kamo sa masigpit nga pultahan. Kay luag ang pultahan ug lapad ang dalan padulong sa 

14 

impiyerno, ug daghan ang nagaagi niana nga dalan. Apan masigpit ang pultahan ug lisod ang dalan 
padulong sa kinabuhi nga walay kataposan, ug gamay lang ang nagasubay niana nga dalan.” 

Ang Kahoy Maila sa Iyang Bunga 
" (Lu. 6:43,44 j 

15 “Pagbantay kamo sa mga mini nga propeta. Kana nga mga tawo kon tan-awon morag mga tumutuo, 
apan ang tinuod sama sila sa mabangis nga mga mananap. 16 Maila ninyo sila pinaagi sa ilang binuhatan. 
Sama sa tunokon nga kahoy o sampinit, dili kini mamunga ug higera b o ubas. 17 Ang kahoy nga maayo 
mamunga ug maayo. Apan ang kahoy nga daot mamunga ug daot. 18 Ang maayo nga kahoy dili 

19 

makapamunga ug daot, ug ang daot nga kahoy dili makapamunga ug maayo. Ang tanang kahoy nga dili 
mamunga ug maayo putlon ug unya sunogon. "° Busa sama niini ang mga mini nga propeta, maila usab 
ninyo pinaagi sa ilang mga binuhatan.” 



a 6 Tingali ang buot ipasabot ni Jesus niini nga bersikulo, dili kamo magtudlo sa pulong sa Dios ngadto sa mga tawo nga dili gusto 
maminaw. 

b 16 higera: usa ka matang sa tanom ; kon sa English, fig. 

Ang Daotan ug Binuhatan Dili Ilhon sa Dios 
(Lu. 13:25-27) 

21 

“Dili ang tanan nga nagatawag kanako ug ‘Ginoo’ masakop sa paghari sa Dios. Ang nagatuman sa 

22 

kabubut-on sa akong Amahan sa langit mao ang masakop sa iyang paghari. " Sa adlaw sa paghukom 
daghan ang moingon kanako, ‘Ginoo, sa imong ngalan gisugilon namo ang imong pulong, giabog ang mga 

23 

daotan nga espiritu, ug gibuhat ang daghang mga milagro.’ Unya moingon ako kanila, ‘Wala ako makaila 
kaninyo. Palayo kamo kanako, kamo nga nagabuhat ug daotan!’ ” 

Ang Sambingay Mahitungod sa Duha ka Tawo nga Nagpatindog ugBalay 

(Lu. 6:47-49) 

24 ... . 

“Busa si bisan kinsa nga nagapaminaw ug nagatuman sa akong mga pagtulon-an, sama siya sa 
tawong maalam nga nagpatindog sa iyang balay diha sa pundasyon nga bato. 2 ~ Bisag moulan ug kusog ug 
mobaha, ug kuso-kusohon sa kusog nga hangin ang iyang balay, dili kini maguba tungod kay gipatindog 
kini diha sa malig-on nga pundasyon. Apan ang tawo nga nagapaminaw sa akong mga pagtulon-an, apan 

27 

wala nagatuman, sama siya sa tawo nga buang-buang nga nagpatindog sa iyang balay diha sa balas. Ug 
kon moulan ug kusog ug mobaha, ug kuso-kusohon sa kusog nga hangin ang iyang balay, matumba kini, ug 
mabungkag.” 

Ang Gahom ni Jesus 

28 . ..... 29 

Sa pagkahuman ni Jesus ug sulti niini, natingala gayod ang mga tawo " tungod kay may gahom ang 
iyang pagtudlo, ug dili sama sa ilang mga magtutudlo sa Kasugoan. 

Chapter 8 

Giayo ni Jesus Ang Sanglahon 
(Me. 1:40-45; Lu. 5:12-16) 

1 Pagkahuman ni Jesus ug panudlo didto sa bukid, milugsong siya ug daghan ang mga tawo nga 
2 

misunod kaniya. Unya, may usa ka sanglahon nga miduol kaniya ug miluhod. Miingon siya, “Ginoo, kon 
imong pagbuot, mahimo mo akong ayohon sa akong sangla nga mahugaw.” 3 Unya gihikap siya ni Jesus ug 

4 

giingnan, “Oo, buot ko. Mahinlo ka!” Ug dihadiha naayo siya sa iyang sangla. Ug miingon si Jesus 
kaniya, “Ayaw gayod pagsulti kang bisan kinsa bahin niini, diretso hinuon sa pari ug pagpatan-aw kaniya. 
Unya paghalad sa halad nga gisugo ni Moises sa pagpamatuod ngadto sa mga tawo nga hinlo ka na.” 

Giayo ni Jesus ang Sulugoon sa Kapitan 
(Lu. 7:1-10) 

5 Unya, sa pagsulod ni Jesus sa lungsod sa Capernaum, gisugat siya sa usa ka kapitan sa mga sundalo 
nga Romanhon. Nagpakiluoy kini nga nag-ingon, 6 “Ginoo, ang akong sulugoon nagsakit didto sa balay. 

Dili na siya makalihok ug labihan gayod ang iyang pag-antos.” 7 Miingon si Jesus kaniya, “Sige, adtoon ko 
siya ug ayohon.” 8 Apan mitubag ang kapitan, “Ginoo, dili ako takos nga magpasulod kanimo sa akong 

9 

balay. Isulti lang ug mamaayo ang akong sulugoon. Nasayod ako niini tungod kay ako ubos man sa 
pagmando sa mga opisyal, ug may mga sundalo usab nga ubos sa akong pagmando. Busa kon momando 
ako ngadto sa usa, Takaw,’ molakaw siya, ug kon momando ako ngadto sa usa, ‘anhi dinhi,’ moanhi siya. 
Ug kon unsa ang akong isugo sa akong ulipon, himuon niya.” a *° Pagkadungog niini ni Jesus natingala 
gayod siya. Ug miingon siya sa mga tawo nga nagasunod kaniya, “Wala pa gayod ako makakita ug tawo sa 
Israel nga may pagtuo nga sama niini. "Busa timan-i ninyo kini! Daghan nga mga dili Judio gikan sa bisan 

asa nga bahin sa kalibotan ang molingkod uban kang Abraham, Isaac, ug Jacob sa kombira sa gingharian sa 
12 

Dios. Apan daghang mga Israelinhon nga mao unta ang masakop sa gingharian sa Dios ang isalibay sa 



a 9 ang iyang buot ipasabot, nagatuo siya nga kon unsa ang isulti ni Jesus matuman. 

gawas, didto sa kangitngitan diin manghilak sila ug magkagot ang ilang mga ngipon.” ° Miingon si Jesus sa 
kapitan, “Pauli, mahitabo ang imong gituohan.” Ug niadto gayod nga takna naayo ang sulugoon sa kapitan. 

Daghan ang Gipang-ayo ni Jesus 
(Me. 1:29-34 ; Lu. 4:38-41) 

14 

Miadto si Jesus sa balay ni Pedro. Pag-abot niya didto, nakita niya ang ugangang babaye ni Pedro 
nga nagahigda kay gihilantan. 15 Gihikap ni Jesus ang iyang kamot, ug dihadiha naayo siya. Mibangon 
dayon siya ug gisilbihan niya ug pagkaon si Jesus. 

16 Sa kilomkilom na, daghang mga tawo nga gigamhan sa mga daotang espiritu ang gidala ngadto kang 
Jesus. Sa usa lang niya ka pagsulti mibiya ang mga daotan nga espiritu, ug ang tanan nga masakiton giayo 
niya. 1? Gibuhat niya kini aron matuman ang giingon ni propeta Isaias, 

“Siya gayod ang nagkuha sa atong mga sakit, 

ug nag-ayo sa atong mga balatian.” 

Ang Pagsunod kang Jesus 
(Lu. 9:57-62) 

18 Sa dihang nakita ni Jesus nga daghan ang mga tawo nga nagtapok libot kaniya, miingon siya sa iyang 
mga sumusunod, “Manabok kita sa linaw.” a 19 Unya, may magtutudlo sa Kasugoan nga miduol kaniya ug 
miingon, “Magtutudlo, mouban ako kanimo bisan asa ka moadto.” 20 Miingon si Jesus kaniya, “Ang mga 
milo b may mga lungag nga mapaulian ug ang mga langgam may mga salag, apan ako nga Anak sa Tawo 
walay kaugalingong balay nga akong kapahulayan.” 21 May usa pa ka sumusunod ni Jesus nga miingon, 
“Ginoo, mopauli una ako aron sa paglubong sa akong amahan.” c 22 Mitubag si Jesus kaniya, “Uban kanako 
ug pasagdi ang mga patay d sa paglubong sa ilang mga minatay.” 

Gipahunong ni Jesus ang Kusog nga Hangin ug ang mga Balod 
(Me. 4:35-41; Lu. 8:22-25) 

23 ... 24 

Unya misakay si Jesus sa sakayan, ug mikuyog kaniya ang iyang mga sumusunod. " Samtang 
nagsakay sila, kalit nga mikusog ang hangin, ug daw dili na makita ang ilang sakayan tungod sa kadagko sa 

25 

mga balod. Apan natulog lang si Jesus. Busa giduolan siya sa iyang mga sumusunod ug gipukaw. 

Miingon sila, “Ginoo, luwasa kami! Malunod na kita!” 26 Miingon si Jesus kanila, “Nganong nahadlok man 
kamo? Kulang ang inyong pagtuo.” Unya mibangon siya ug gimandoan niya ang hangin ug ang mga balod 

27 

nga mohunong. Ug dihadiha milinaw. Natingala gayod ang iyang mga sumusunod ug miingon sila, “Unsa 
ba kining tawhana nga bisan ang hangin ug ang mga balod motuman man kaniya?” 

Giayo ni Jesus angDuha ka Tawo nga Gigamhan sa mga Daotang Espiritu 

(Me. 5:1-20; Lu. 8:26-39) 

" 8 Sa pag-abot nila sa tabok sa linaw, sa dapit nga sakop sa Gadara, gisugat si Jesus sa duha ka tawo 
nga naggikan sa mga langub nga lubnganan. Kining duha ka tawo gigamhan sa mga daotang espiritu. 

29 

Mabangis sila kaayo, busa nahadlok ang mga tawo nga moagi didto. Sa pagkakita nila kang Jesus 
misinggit sila, “Ikaw nga Anak sa Dios, unsay imong labot kanamo? Mianhi ka ba dinhi aron silotan kami 
bisag dili pa panahon?” 30 Didto sa unahan may daghang baboy nga nang-ungad. 31 Nagpakiluoy ang mga 
daotang espiritu nga nag-ingon, “Kon abugon mo man gayod kami, tugoti na lang kami nga mosulod didto 

32 

sa mga baboy.” Miingon si Jesus kanila, “Sige, lakaw!” Busa nanggawas sila gikan sa duha ka tawo ug 



a 1 8 linaw: sa English, lake. 

b 20 milo: sa uban nga Binisaya, singgalong; sa English , fox. 

c 2 1 mopauli una ako aron sa paglubong sa akong amahan: tingali ang buot ipasabot, mopauli una ako, ug kon patay na ang akong 
amahan ug gilubong na, mosunod ako kanimo. 

d 22 mga patay: mahimo nga ang buot ipasabot, mga patay sa panan-aw sa Dios. 

misulod sa mga baboy. Unya mihaguros ang mga baboy sa pagpanagan padulhog sa bakilid diretso sa tubig 
ug nangalumos. 

33 Nanagan ang mga nag-atiman sa mga baboy paingon sa lungsod ug nanugilon kon unsa ang nahitabo 

34 

sa mga baboy ug sa duha ka tawo nga gigamhan sa mga daotang espiritu. Busa ang tanang tawo sa 
lungsod nangadto kang Jesus ug nagpakiluoy nga mobiya siya sa ilang dapit. 

Chapter 9 

Giayo ni Jesus ang Paralitiko 
(Me. 2:1-12; Lu. 5:17-26) 

1 Misakay si Jesus ug ang iyang mga kauban sa sakayan ug mibalik sa pagtabok sa linaw. Sa pag-abot 
nila mipauli dayon si Jesus sa iyang lungsod. 2 Sa didto na siya, may mga tawo nga miabot nga nagdayong 
ug tawo nga paralitiko. Sa dihang nakita ni Jesus ang kadako sa ilang pagtuo kaniya, miingon siya sa 
paralitiko, “Ayawg kabalaka, kay ang imong mga sala gipasaylo na!” 3 Unya, aduna didtoy mga magtutudlo 
sa Kasugoan nga nakadungog, busa miingon sila sa ilang kaugalingon, “Ang gisulti niining tawhana 

4 

pagpasipala sa Dios.” Nasayod si Jesus kon unsa ang ilang gihunahuna, busa miingon siya kanila, “Ngano 
bang daotan man ang inyong gihunahuna? 5 Unsa man ang mas sayon nga himuon, ang pag-ingon, 
‘Gipasaylo na ang imong mga sala,’ o ang pag-ingon, ‘Tindog ug lakaw’? 6 Karon, pamatud-an ko kaninyo 
pinaagi sa pag-ayo niining paralitiko nga ako nga Anak sa Tawo may gahom dinhi sa yuta sa pagpasaylo 
sa mga sala.” Unya miingon siya sa paralitiko, ‘Tindog, dad-a ang imong higdaanan ug pauli.’ Mitindog 
dayon ang paralitiko ug mipauli. S Sa pagkakita niadto sa mga tawo nangahadlok sila, ug gidayeg nila ang 
Dios kay naghatag siya sa mga tawo ug gahom nga sama niadto. 

Gitawag ni Jesus si Mateo 
(Me. 2:13-17; Lu. 5:27-32) 

9 

Unya mibiya si Jesus niadtong dapita, ug samtang naglakaw siya, nakita niya ang maniningil ug buhis 
nga si Mateo nga naglingkod sa dapit diin bayran ang buhis. Miingon si Jesus kaniya, “Dali, uban kanako.” 
Ug mitindog si Mateo ug misunod kang Jesus. 

10 Unya, samtang nagkaon si Jesus ug ang iyang mga sumusunod didto sa balay ni Mateo, daghan ang 
mga maniningil ug buhis ug uban pa nga giila nga mga makasasala nga miabot ug nakig-uban sa 
pagpangaon. "Nakita kini sa mga Pariseo. Busa gipangutana nila ang iyang mga sumusunod, “Nganong 
nakig-uban man sa pagpangaon ang inyong magtutudlo sa mga maniningil ug buhis ug sa uban pa nga mga 
makasasala?” "Kini nga pangutana nadunggan ni Jesus, busa gitubag niya sila pinaagi sa sambingay, “Ang 
tawo nga maayog panglawas wala magkinahanglan ug mananambal, ang masakiton lang. ° Susiha ninyo 
kon unsa ang kahulogan sa giingon sa Kasulatan, ‘Dili ang inyong mga halad ang akong gusto, kondili ang 
inyong kaluoy sa usag usa.’ Wala ako moanhi aron sa pagtawag sa mga nagatuo nga sila matarong, kondili 
sa mga makasasala.” 

Ang Pangutana Mahitungod sa Pagpuasa 
(Me. 2:18-22; Lu. 5:33-39) 

\4 

May mga sumusunod ni Juan nga tigbautismo nga miadto kang Jesus ug nangutana, “Kami ug ang 
mga Pariseo kanunay nga nagapuasa. Apan ngano nga ang imong mga sumusunod wala man nagapuasa?” 
1S Mitubag si Jesus kanila, “Magsubo ba ang mga bisita samtang kauban pa nila ang pamanhonon? Dili 
gayod! Apan moabot ang panahon nga kuhaon ang pamanhonon gikan kanila ug mao pa unya kana ang 
ilang pagpuasa.” 

16 Miingon pa si Jesus, “Dili maayo nga itapak sa daan nga bisti ang bag-o nga panapton nga wala pa 
malabhi, tungod kay mokulo ang bag-o nga panapton ug mosamot pa kadako ang gisi. "Dili usab maayo 
nga isulod ang bag-ong bino sa daan nga sudlanan nga panit. Kay mabuskag ang sudlanan ug mausik ang 

bino, ug ang sudlanan dili na usab mapuslan. Apan, isulod hinuon ang bag-o nga bino sa bag-o nga 
sudlanan nga panit aron kining duha dili maunsa.” a 

Ang Namatay nga Batang Babaye ug ang Babaye nga Mihikap sa Bisti ni Jesus 

(Me. 5:21-43; Lu. 8:40-56) 

18 Samtang nagsulti pa si Jesus, miabot ang usa ka pangulo sa simbahan sa mga Judio. Miluhod siya 
kang Jesus ug nagpakiluoy nga nag-ingon, “Ang akong anak nga babaye bag-o lang gayod namatay, apan 
kon adtoon mo siya ug ipatong mo ang imong kamot kaniya, nagatuo ako nga mabuhi siya pag-usab.” 

1,1 Busa mitindog si Jesus ug miuban kaniya. Mikuyog usab ang mga sumusunod ni Jesus. 2 ""' Samtang 
naglakaw sila, may babaye nga miduol sa luyo ni Jesus. Kadto nga babaye nagdugo-dugo b sulod na sa dose 
ka tuig. Naghunahuna siya nga kon makahikap lang siya sa bisti ni Jesus mamaayo gayod siya. Busa 

22 

gihikap niya ang sidsid sa bisti ni Jesus. “ Milingi dayon si Jesus ug pagkakita niya sa babaye miingon siya, 
“Anak, paglipay! Ang imong pagtuo kanako maoy nakapaayo c kanimo.” Dihadiha naayo siya. 

23 

Mipadayon si Jesus ngadto sa balay sa pangulo. Sa pagsulod niya, nakita niya ang mga musikero 

24 

alang sa lubong ug ang mga tawo nga nagminatay sa paghilak. Busa miingon siya sa mga tawo, “Gawas 
una kamo! Kay wala mamatay ang bata kondili natulog lang.” Gikataw-an nila si Jesus. " 5 Sa dihang 
nakagawas na ang mga tawo, misulod dayon si Jesus sa kuwarto sa bata. Gikuptan niya ang kamot sa bata 
ug mibangon kini. " 6 Ug ang balita mahitungod niini mikaylap sa tanang lungsod niadtong dapita. 

Giayo ni Jesus ang Duha ka Bata 

27 

Sa pagbiya ni Jesus niadtong dapita, may duha ka buta nga misunod kaniya nga nagsinggit, “Kaliwat 
ni David, d kaloy-i kami!” 28 Sa pag-abot ni Jesus sa balay nga iyang gisak-an, miduol kaniya kadtong duha 
ka buta. Gipangutana niya sila, “Nagatuo ba kamo nga mahimo ko kamong ayohon?” Mitubag sila, “Oo, 

29 

nagatuo kami.” Gihikap dayon ni Jesus ang ilang mga mata ug miingon, “Sumala sa inyong pagtuo 
mahitabo kana diha kaninyo.” 3 ° Dihadiha naayo ang ilang mga mata ug nakakita na sila. Gipahimangnoan 
sila ni Jesus nga dili gayod sila manugilon kang bisan kinsa. 31 Apan milakaw sila ug gipanugilon nila sa 
tibuok nga dapit kon unsa ang gibuhat ni Jesus kanila. 

Giayo ni Jesus ang Am ang 

32 Sa dihang mopauli na sila, may gidala ngadto kang Jesus nga usa ka tawo nga naamang tungod kay 
gigamhan siya sa daotan nga espiritu. 33 Human hinginli ni Jesus ang daotan nga espiritu, nakasulti dayon 
ang amang. Nahibulong gayod ang mga tawo. Miingon sila, “Sukad masukad wala pa kitay nakita nga 

34 

ingon niini sa tibuok Israel.” Apan miingon ang mga Pariseo, “Ang pangulo sa mga daotan nga espiritu 
mao ang naghatag kaniya ug gahom aron mahinginlan niya ang mga daotan nga espiritu.” 

Naluoy si Jesus sa mga Tawo 

35 Milibot si Jesus sa mga lungsod ug sa mga baryo, ug nagtudlo siya diha sa mga simbahan sa mga 
Judio. Giwali niya ang Maayong Balita mahitungod sa paghari sa Dios, ug gipang-ayo niya ang mga tawo 
nga may nagkalain-lain nga mga balatian. 36 Pagkakita niya sa daghang mga tawo, naluoy gayod siya kanila 
tungod kay daghan ang ilang mga suliran apan walay nagpakabana kanila. Sama sila sa mga karnero nga 
walay magbalantay. 37 Busa miingon siya sa iyang mga sumusunod, “Daghan ang alanihon, c apan gamay ra 
ang mag-aani. 38 Busa pag-ampo kamo sa Ginoo nga magpadala siya ug mga mag-aani sa iyang alanihon.” 



a 16,17 Nagsulti si Jesus niini nga mga sambingay aron itudlo kanila nga dili mahimo nga Upon ang iyang mga pagtulon-an ug ang 
daan nga mga pagtulon-an sa mga Judio. 

b 20,21 nagdugo-dugo: kini nga babaye may problema sa iyang regia. 
c 22 nakapaayo: o nagluwas. 

d 27 Kaliwat ni David: buot ipasabot, manununod sa gingharian ni David. 

e 37 Daghan ang alanihon: buot ipasabot , daghan ang mga tawo nga andam sa pagdawat sa Maayong Balita. Sama sila sa alanihon nga 
husto na gayod anihon. 

Chapter 10 

Ang 12 ka Apostoles 
(Me. 3:13-19 ; Lu. 6:12-16) 

I Gitawag ni Jesus ang iyang 12 ka mga sumusunod ug gihatagan niya sila ug gahom sa paghingilin sa 
mga daotan nga espiritu. Gihatagan usab niya sila ug gahom sa pag-ayo sa bisan unsang klase sa sakit. 

2 

Mao kini ang ngalan niining 12 ka mga apostoles: si Simon (nga gitawag ug Pedro nga mao ang una), si 
Andres nga iyang igsoon, ang duha ka mga anak ni Zebedeo nga si Santiago ug si Juan, 3 si Felipe, si 

4 . 

Bartolome, si Tomas ug ang maniningil ug buhis nga si Mateo, si Santiago nga anak ni Alfeo, si Tadeo, si 
Simon (nga kaniadto rebelde sa gobyerno sa Roma), ug si Judas Iscariote nga mao ang nagluib kang Jesus. 

Ang Buluhaton sa 12 ka Apostoles 
(Me. 6:7-13; Lu. 9:1-6) 

5 Sa wala pa palakwa ni Jesus ang 12 ka apostoles gimandoan niya sila, “Ayaw kamo pag-adto sa mga 
dapit sa mga dili Judio o sa mga lungsod sa Samaria, # kondili adtoon ninyo ang mga kaliwat ni Israel. 

Sama sila sa mga karnero nga nangawala. 7 Ibalita ninyo kanila nga panahon na nga ang Dios maghari sa 
mga tawo. 8 Ayoha ninyo ang mga masakiton, banhawa ninyo ang mga patay, ayoha ninyo ang mga 
sanglahon, ug hinginli ninyo ang mga daotan nga espiritu. Nakadawat kamo gikan sa Dios nga walay 

9 10 

bayad, busa maghatag usab kamo nga walay bayad. Ayaw kamo pagbalon ug kuwarta, o bag, o ilisan, o 
sandalyas, o baston, kay ang nangalagad angay gayod nga hatagan sa iyang mga kinahanglanon. 

II “Kon mosulod kamo sa usa ka lungsod o sa usa ka baryo, mangita kamo ug tawo nga andam 
modawat kaninyo. Ug didto kamo mopuyo hangtod nga mobiya kamo niana nga dapit. 12 Sa pagsulod ninyo 
sa balay panalanginan ninyo ang mga nagapuyo didto. 13 Kon kana nga panimalay modawat kaninyo, ibilin 

14 

ang inyong panalangin kanila; apan kon dili, bawia ang inyong panalangin kanila. Kon may mga 
panimalay o lungsod nga dili gayod modawat kaninyo o dili gayod mamati kaninyo, biyai ninyo sila. Sa 
pagbiya ninyo, itaktak ang abog sa inyong tiil isip pasidaan batok kanila. 15 Sa pagkatinuod, ang silot nga 
ilang madawat sa adlaw sa paghukom labaw pa kabug-at kay sa silot nga madawat sa mga taga-Sodoma ug 
mga taga-Gomora.” 

Ang Umaabot nga mga Paglutos 
(Me. 13:9-13; Lu. 12:12-17) 

16 “Timan-i ninyo kini! Sama kamo sa mga karnero nga akong gipaadto sa mabangis nga mga 
mananap. Busa magmaigmat kamo sama sa mga bitin, ug magmalumo kamo sama sa mga salampati. 
17 Pagbantay kamo kanila, kay dakpon nila kamo ug dad-on ngadto sa mga hukmanan ug latigohon nila 
kamo didto sa sulod sa ilang mga simbahan. 18 Isumbong nila kamo sa mga gobernador ug mga hari tungod 
sa inyong pagsunod kanako, ug didto makasangyaw kamo sa Maayong Balita kanila ug sa ilang mga sakop 

19 

nga dili Judio. Kon sukitsukiton na kamo, ayaw kamo kabalaka kon unsa ang inyong itubag, ug kon 

unsaon ninyo pagpanubag. Kay kon atua na kamo didto ang Espiritu Santo mao ang motudlo kaninyo. 

20 

Busa ang inyong itubag dili inyo kondili iya sa Espiritu nga gikan sa inyong Amahan. Siya ang mosulti 
pinaagi kaninyo. 

21 

“ Nianang panahona may mga tawo nga mounay pagtugyan sa ilang igsoon aron patyon. May mga 

amahan nga mopapatay sa ilang mga anak. Ug may mga anak nga mobatok sa ilang mga ginikanan, ug 
22 

ipapatay nila sila. ‘ Dumtan kamo sa tanan tungod kay kamo akong mga sumusunod. Apan ang 
magpadayon sa pagsunod kanako hangtod sa kataposan mao ang maluwas. 23 Kon lutoson kamo diha sa usa 
ka lungsod, pahilayo kamo ug adto sa laing lungsod. Kay sa pagkatinuod, sa dili pa ninyo malibot ang 
tanan nga mga lungsod sa Israel, ako nga Anak sa Tawo mobalik na. 

24 . 25 

“Walay estudyante nga labaw sa iyang maestro, ug walay ulipon nga labaw sa iyang agalon. ~ Busa 
igo na sa estudyante nga mahimong sama sa iyang maestro, ug sa ulipon nga mahimong sama sa iyang 
agalon. Kon ako nga nangulo kaninyo gitawag nga Satanas, unsa pa kaha kadaotan ang ilang itawag 
kaninyo nga akong mga sumusunod.” 

Ang Aiigay nga Kahadlokan 
(Lu. 12:2-7) 

26 “Busa ayaw kamo kahadlok sa mga tawo. Kay walay tinagoan nga dili mahibaloan sa kaulahian. 

27 

Ang mga butang nga kaninyo ko lang gisulti, isulti ninyo sa tanan. Ug ang akong gihunghong kaninyo, 
isangyaw ninyo sa mga tawo. 28 Ayaw kamo kahadlok sa mga tawo nga makapatay sa inyong lawas apan 
dili makapatay sa inyong kalag. Ang Dios mao ang angay ninyong kahadlokan, tungod kay siya ang 

29 

makahimo sa paglaglag sa inyong lawas ug kalag didto sa impiyerno. Dili ba barato ra man ug presyo ang 
mga gagmayng langgam? Apan walay usa kanila nga mahulog sa yuta nga dili sumala sa pagbuot sa inyong 
Amahan. 30 Ug bahin kaninyo, bisan ang inyong mga buhok inihap na niya ang tanan. 31 Busa ayaw kamo 
kahadlok, kay mas bililhon pa kamo kay sa mga langgam.” 

Ang Pag-ila kang Cristo 
(Lu. 12:8.9) 

32 “Si bisan kinsa nga mopaila sa mga tawo nga ako iyang Ginoo, ilhon ko usab atubangan sa akong 
Amahan sa langit. 33 Apan si bisan kinsa nga molimod kanako atubangan sa mga tawo, ilimod ko usab 
atubangan sa akong Amahan sa langit.” 

Ang Panag-away Diha sa Panimalay Tungod kang Cristo 
(Lu. 12:51-53; 14:26.27) 

34 35 

“Ayaw kamo paghunahuna nga mianhi ako sa kalibotan aron mahimong maayo ang relasyon sa 
usag usa. Wala ako moanhi dinhi aron magmalinawon ang mga tawo. Mianhi ako dinhi aron mobatok ang 
mga anak nga lalaki sa ilang mga amahan, ang mga anak nga babaye sa ilang mga inahan, ug ang mga 
umagad nga babaye sa ilang mga ugangan nga babaye. 36 Ang mahimong kaaway sa mga tawo mao mismo 
ang sakop sa iyang kaugalingon nga panimalay. 

37 

“Apan ang nahigugma sa iyang amahan o sa iyang inahan labaw pa kay kanako dili angay kanako. 

Ug ang nahigugma sa iyang mga anak labaw pa kay kanako dili angay kanako. 38 Si bisan kinsa nga dili 

39 

mosunod kanako tungod sa kahadlok nga kamatayon ang iyang dangatan dili angay kanako. Ang 
mag-amping nga dili mawala ang iyang kinabuhi mawad-an hinuon niini. Apan ang magbuhis sa iyang 
kinabuhi tungod sa iyang pagsunod kanako makadawat sa kinabuhi nga walay kataposan.” 

Ang mga Ganti 
(Me. 9:41) 

40 

“Ang magdawat kaninyo nagadawat usab kanako. Ug ang magdawat kanako nagadawat usab sa 

41 

nagpadala kanako. Ang magdawat sa propeta sa Dios tungod sa pagkapropeta niini makadawat ug ganti 
gikan sa Dios sama sa madawat sa propeta. Ug ang magdawat sa matarong nga tawo tungod sa 

42 

pagkamatarong niini makadawat ug ganti gikan sa Dios sama sa madawat sa matarong nga tawo. Ug si 
bisan kinsa nga mohatag bisag usa lang ka baso nga tubig ngadto sa labing ubos nako nga sumusunod 
tungod kay ako kining sumusunod, kana nga tawo makadawat gayod sa iyang ganti.” 

Chapter 11 

Si Jesus ug si Juan nga Tigbautismo 
(Lu. 7:18-35) 

1 Human matudloi ni Jesus ang iyang 12 ka mga sumusunod, miadto siya sa kasikbit nga mga lungsod 
aron magtudlo ug magwali didto. 

2 

Sa didto pa si Juan nga tigbautismo sa sulod sa prisohan, nabalitaan niya ang mahitungod sa mga 
gipangbuhat ni Cristo, busa gipaadto niya kang Cristo ang iyang mga sumusunod aron mangutana. 

3 Miingon sila kang Jesus, “Sultihi kami, ikaw na ba ang among gipaabot o maghulat pa kami ug lain?” 

4 . ..... . 5 

Gitubag sila ni Jesus, “Balik kamo kang Juan ug sultihi ninyo siya sa inyong nakita ug nadungog. Sultihi 
ninyo siya nga ang mga buta nakakita na, ang mga bakol nakalakaw na, ang mga sanglahon nangaayo na, 
ang mga bungol nakadungog na, ang mga patay nangabanhaw, ug ang Maayong Balita giwali ngadto sa 
mga kabos. 6 Bulahan ang mga tawo nga wala nagaduhaduha kanako.” 

? Sa nakagikan na ang mga sinugo ni Juan, nangutana si Jesus sa mga tawo, “Sa pag-adto ninyo didto 
kang Juan sa kamingawan, unsa man ang inyong gidahom nga makita? Miadto ba kamo didto aron makita 
ninyo ang tawo nga nagpauyon-uyon langsama sa kugon nga monunot sa huyop sa hangin? *0 miadto ba 
kamo didto aron makita ninyo ang tawo nga nagasul-ob ug mahalon nga bisti? Apan ang nagasul-ob ug 

9 

mahalon nga bisti didto lang sa mga palasyo nagapuyo. Nan, sultihi ninyo ako kon nganong miadto kamo 
didto. Dili ba aron makita ninyo ang propeta sa Dios ? Oo di ba, ug labaw pa gayod siya sa propeta. 
'°Tungod kay siya mao ang giingon sa Dios diha sa Kasulatan, ‘Ipadala ko ang akong tigbalita una kanimo 
sa pag-andam sa imong agianan.’ ” " Midugang pa si Jesus sa pag-ingon, “Sa pagkatinuod, wala pa gayoy 
natawo sa kalibotan nga labaw pa kang Juan. Apan karon si bisan kinsa nga labing ubos sa mga 
nagapasakop sa paghari sa Dios mas labaw pa kang Juan. 12 Sukad sa pagwali ni Juan hangtod karon, 
namugos ang mga tawo nga masakop sila sa paghari sa Dios. Kay sa wala pa moabot si Juan, ang tanan 

14 

nga mga propeta ug ang Kasugoan nagtudlo na mahitungod sa paghari sa Dios. Ug kon tuohan ninyo ang 
ilang mga mensahe, si Juan mao si Elias nga gitagna nga moabot. 15 Angay gayod ninyong sabton kining 
inyong nadunggan. 

16 “Karon, unsay ikatandi ko sa mga tawo niining panahona? Sama sila sa mga bata nga nanglingkod sa 
plasa nga nagdula. Ang usa ka grupo nag-ingon sa usa, 17 ‘Gitugtugan namo kamo ug sonata alang sa kasal, 
apan wala kamo mosayaw. Gikantahan namo kamo ug awit alang sa patay, apan wala usab kamo mohilak. ’ 
18 Ang mga tawo niini nga panahon sama usab kanila, kay sa pag-abot ni Juan, nakita nila nga nagapuasa 

19 

siya ug wala moinom ug bino, busa nagaingon sila nga may daotan siya nga espiritu. Ug ako nga Anak sa 
Tawo, pag-abot nako, nakita nila nga nagakaon ug nagainom ako, busa nagaingon sila nga palakaoiV 1 ako 
ug palahubog. Nagaingon usab sila nga higala ako sa mga maniningil ug buhis ug sa uban pang makasasala. 
Apan wala kanay bali, kay ang mga tawo nga nagasunod sa kabubut-on sa Dios nagapamatuod nga husto 
ang gihimo sa Dios.” b 

Ang mga Lungsod nga Wala Maghinulsol 
(Lu. 10:13-15) 

20 

Human niadto, gisaway ni Jesus ang mga lungsod diin didto siya naghimo ug daghan nga mga 
milagro, tungod kay ang mga tawo niadto nga mga lungsod wala maghinulsol sa ilang mga sala. Miingon 
siya, “Alaot kamo nga mga taga-Corazin ug kamo nga mga taga-Betsaida! Kay kon ang mga milagro nga 

akong gihimo diha kaninyo gihimo ko sa Tiro ug sa Sidon, dugay na unta silang nagbisti ug sako ug 

22 

nagbutang ug abo sa ilang mga ulo sa pagpaila nga sila naghinulsol sa ilang mga sala. " Busa timan-i ninyo 



a 19a palakaon: o bulaos. 

b 19b ang mga tawo ...gihimo sa Dios: sa literal , ang kaalam (kon sa English, wisdom) napamatud-an sa iyang mga binuhatan. 

nga sa adlaw nga ang Dios maghukom, ang silot nga alang kaninyo labaw pa sa silot nga alang sa mga 

23 

taga-Tiro ug taga-Sidon. Ug kamo nga mga taga-Capernaum naghunahuna nga dayegon kamo sa tanan. 
Apan sa impiyerno hinuon kamo itambog! Kay kon ang mga milagro nga akong gihimo diha kaninyo 

24 

gihimo ko sa Sodoma, unta ang Sodoma nagpabilin pa hangtod karon! Busa timan-i ninyo nga sa adlaw 
unya nga ang Dios maghukom, ang silot nga inyong dawaton labaw pa sa silot nga alang sa taga-Sodoma.” 

May Kapahulayan Diha kang Jesus 
(Lu. 10:21,22) 

25 

~ Unya nag-ampo si Jesus, “Amahan, nga tag-iya sa langit ug sa yuta, gidayeg ko ikaw tungod kay ang 
kamatuoran nga gililong mo sa mga tawo nga giilang maalam ug may taas nga kahibalo, gipasabot mo sa 
mga tawo nga gamay long ug kaalam sama sa mga bata. 26 Amahan, salamat gayod nga mao kana ang 
imong kabubut-on.” 

27 

Human niadto, miingon si Jesus sa mga tawo, “Ang tanang mga butang gitugyan kanako sa akong 
Amahan. Ang Amahan lang ang nakaila kanako nga iyang Anak. Ug ang nakaila sa Amahan ako lang 
gayod nga iyang Anak ug ang mga tawo nga buot ko nga makaila kaniya. 

28 . 29 

“Duol kamo kanako, kamong tanan nga gikapoyan ug gibug-atan, ug papahulayon ko kamo. Sunod 
kamo ug magpatudlo kanako kay malumo ako ug mapainubsanon. Makapahulay kamo, 30 kay ang akong 
mga sugo sayon nga tumanon ug gaan lang buhaton.” 

Chapter 12 

Ang Pangutana Mahitungod sa Adlaw nga Igpapahulay 
(Me. 2:23-28; Lu. 6:1-5) 

1 Usa niadto ka panahon sa Adlaw nga Igpapahulay, nakaagi sila si Jesus sa kaumahan sa trigo. 3 

Gigutom kaayo ang iyang mga sumusunod, busa nangutlo b sila ug mga uhay sa trigo ug nangaon. 

2 

Pagkakita niadto sa mga Pariseo miingon sila kang Jesus, “Tan-awa ang gibuhat sa imong mga 
sumusunod! Adlaw nga Igpapahulay karon ug supak sa Kasugoan ang ilang gibuhat.” 

3 Gitubag sila ni Jesus, “Wala ba ninyo mabasa sa Kasulatan ang gibuhat ni David sa dihang siya ug 

4 

ang iyang mga kauban gipanggutom? Misulod siya sa balay sa Dios ug gikaon niya ug sa iyang mga 
kauban ang pan nga gihalad ngadto sa Dios. Wala sila makasala bisan supak sa Kasugoan nga mokaon 
niadto ang mga tawo gawas lang sa mga pari. 5 Ug wala ba usab ninyo mabasa sa mga sinulat ni Moises nga 
ang mga pari sa templo nagasupak sa Kasugoan kada Adlaw nga Igpapahulay tungod kay wala silay 
pahulay? Apan wala sila makasala. 6 Ang tinuod ania dinhi ang mas mahinungdanon pa kay sa templo. 

7,8 Kay ako nga Anak sa Tawo may gahom sa pag-ingon kon unsa ang husto nga buhaton sa Adlaw nga 
Igpapahulay. Kon nasabtan ninyo kining giingon sa Dios sa Kasulatan, ‘Wala ko kahimut-i ang inyong 
mga halad, kondili gusto ko nga magmaluloy-on kamo sa inyong isigkatawo,’ wala unta ninyo pakasad-a 
ang mga tawo nga walay sala.” 

Ang Tawo nga Singkaw ug Kamot 
(Me. 3:1-6; Lu. 6:6-11) 

9 ...... . .10 

Human niadto, mibiya si Jesus didto ug miadto sa usa sa mga simbahan sa mga Judio. May tawo 
didto nga singkaw ug kamot. Ug may mga Pariseo usab didto nga naniid ug nangita ug paagi aron 
ikasumbong nila si Jesus. Busa nangutana sila kang Jesus, “Gitugot ba diay ang pag-ayo sa masakiton sa 
Adlaw nga Igpapahulay?” " Mitubag si Jesus kanila, “Pananglit, may karnero kamo nga nahulog sa bangag 
sa Adlaw nga Igpapahulay. Unsa man, pasagdan lang ba ninyo tungod kay Adlaw nga Igpapahulay? Dili 



a 1 trigo: sa English, wheat. 
b 1 nangutlo: sa uban nga B inis ay a, namutol. 

gayod! Apan ang tawo mas bililhon pa kay sa karnero. Busa dili kita makasupak sa Kasugoan kon 
motabang kita sa atong isigkatawo bisan kon Adlaw nga Igpapahulay.” 13 Ug miingon si Jesus sa tawo nga 
singkaw ug kamot, “ltuy-od ang imong kamot.” Gituy-od niya ug naayo kini, ug nahisama na sa pikas 

14 

niyang kamot. Unya nanggawas ang mga Pariseo ug nagplano sila kon unsaon nila pagpatay si Jesus. 

Ang Pinili nga Alagad sa Dios 

15 Sa dihang nahibaloan ni Jesus ang piano sa mga Pariseo, mibiya siya niadto nga dapit. Daghan ang 
nagsunod kaniya ug giayo niya ang tanan nga mga masakiton. 16 Gipasidan-an niya sila nga dili mosulti 
ngadto sa uban bahin kaniya. n Katumanan kini sa giingon sa Dios pinaagi kang propeta Isaias: 

18 “Mao kini ang akong gipili nga alagad. 

Gimahal ko siya ug nalipay gayod ako kaniya. 

Gamhan ko siya sa akong Espiritu. 

Ug sultihan niya ang mga tawo sa tanan nga nasod bahin sa katarung. 

19 

Dili siya makiglalis sa mga tawo, 
o mosinggit, 

ni madungog diha sa kadalanan ang iyang tingog. 

20 

Dili niya pasagdan ang mga luya sa pagtuo, 
kay tabangan niya ang tanan bisan ang gamay ra gayod ug pagtuo. 

Dili siya moundang hangtod matuman ang mga sugo sa Dios. 

21 

Ug ang katawhan sa tanan nga nasod mosalig kaniya.” 

Si Jesus ug si Satanas 
(Me. 3:20-30; Lu. 11:14-23) 

22 

Unya may gidala kang Jesus nga usa ka tawo nga nabuta ug naamang tungod kay gigamhan siya sa 

23 

daotan nga espiritu. Giayo ni Jesus ang tawo ug dihadiha nakasulti na kini ug nakakita. ~ Natingala ang 
tanan, ug miingon sila, “Siya kaha ang kaliwat ni Haring David nga makapanunod sa iyang gingharianT’ 

24 

Sa pagkadungog sa mga Pariseo miingon sila, “Kanang tawhana nanghingilin sa mga daotan nga espiritu 
tungod kay gihatagan siya ug gahom ni Satanas 3 nga mao ang pangulo sa mga daotan nga espiritu.” 

25 

Nahibalo si Jesus sa ilang mga hunahuna, busa miingon siya kanila, “Kon ang mga sakop sa usa ka 
gingharian mag-unay ug away, kana nga gingharian mabungkag. Mao usab ang mahitabo sa bisan unsa nga 
lungsod o panimalay kon ang iyang mga sakop mag-unay ug away. ‘ 6 Busa kon pinaagi sa gahom ni 
Satanas nanghingilin ako sa iyang mga sakop, ginabungkag lang niya ang iyang kaugalingon nga 

27 

gingharian. Ug kon ang gahom ni Satanas ang akong gigamit sa paghingilin sa mga daotan nga espiritu, 
kinsa man ang nagahatag ug gahom sa inyong mga sumusunod nga nagahingilin usab sa mga daotan nga 
espiritu? Ang inyong mga sumusunod mismo usa ka pamatuod nga sayop gayod kamo. '* Karon, tungod 
kay nagahingilin ako sa mga daotan nga espiritu pinaagi sa Espiritu sa Dios, nagapaila kini nga ang paghari 
sa Dios miabot na kaninyo. 

29 

“Ang tinuod, walay tawo nga makasulod sa balay sa kusgan nga tawo sa pagkuha sa iyang mga 
kabtangan kon dili una niya gapuson kanang kusgan nga tawo. Kon magapos na niya, makakuha na siya sa 
mga kabtangan niana nga balay. b 



a 24 Satanas: sa Griego, Beelzebul. 

b 29 Ang buot ipasabot ni Jesus, napilde na niya si Satanas. Mao kana nga naabog niya ang mga ginsakpan niini. 

3 °“Ang dili modapig kanako, batok kanako. Ug ang dili motabang kanako sa pagtigom sa mga tawo sa 
Dios nagapatibulaag lang. 31 Busa sultihan ko kamo; ang bisan unsa nga sala, bisan pa ang pagsulti ug 
daotan batok sa Dios, mapasaylo. Apan ang pagsulti batok sa Espiritu Santo dili gayod mapasaylo. 32 Si 
bisan kinsa nga mosulti batok kanako nga Anak sa Tawo mapasaylo, apan ang mosulti batok sa Espiritu 
Santo dili gayod mapasaylo hangtod sa hangtod.” 

Ang Kahoy Maila Pinaagi sa lyang Bunga 
(Lu. 6:43-45) 

33 “Kon maayo ang kahoy maayo usab ang iyang bunga; kon daot ang kahoy daot usab ang iyang 

34 

bunga. Ang kahoy maila pinaagi sa iyang bunga. Mga kaliwat kamo sa bitin! Ug tungod kay kamo 
daotan, unsaon ninyo pagsulti ug maayo? Kay kon unsa ang anaa sa kasingkasing mao usab ang mogawas 
sa baba. 35 Ang maayo nga tawo mosulti ug maayo, kay maayo man ang iyang gihunahuna. Apan ang tawo 
nga daotan mosulti ug daotan, kay daotan man ang iyang gihunahuna. 3# Sa pagkatinuod, sa adlaw sa 

37 

paghukom, ang matag usa manubag sa Dios sa iyang mga gipanulti nga walay kapuslanan. Kay ibasi sa 
imong mga gipanulti kon silotan ka o dili.” 

Gipangayoan si Jesus ug Milagro 
(Me. 8:11.12; Lu. 11:29-32) 

38 May mga magtutudlo sa Kasugoan ug mga Pariseo nga miingon kang Jesus, “Magtutudlo, pakit-a 

39 

kami ug milagro gikan sa Dios.” Mitubag si Jesus kanila, “Kamo nga mga tawo niini nga panahon 
labihan kadaotan ug dili matinud-anon sa Dios. Nangayo kamo ug milagro, apan walay milagro nga ipakita 

40 

kaninyo gawas sa milagro nga nahitabo kang Jonas nga propeta. Sama nga si Jonas tulo ka adlaw ug tulo 
ka gabii didto sa sulod sa tiyan sa isda, mao usab ang mahitabo kanako nga Anak sa Tawo. Kay magpabilin 

41 

ako sulod sa tulo ka adlaw ug tulo ka gabii sa ilalom sa yuta. Sa adlaw sa paghukom ang mga taga-Ninive 
mabanhaw uban sa mga tawo niining panahona ug basulon nila kamo. Kay sa pagkadungog sa mga 
taga-Ninive kaniadto sa wali ni Jonas, naghinulsol sila. Karon, ania na dinhi ang labaw pa kang Jonas, apan 

42 

wala kamo modawat sa iyang gitudlo. " Sa adlaw sa paghukom mabanhaw ang Rayna sa Habagatan uban 
kaninyo nga mga tawo niining panahona ug basulon niya kamo. Kay layo kaayo ang iyang gigikanan aron 
lang maminaw sa kaalam ni Haring Solomon. Karon, ania na dinhi ang labaw pa kang Solomon, apan wala 
kamo modawat sa iyang gitudlo. 

Kon Mogawas ang Daotan nga Espiritu 
(Lu. 11:24-26) 

43 

“Kon ang daotang espiritu mogawas gikan sa tawo nga iyang gisudlan, mosuroy-suroy kini sa mga 
dapit nga walay tubig tungod kay mangita kini ug dapit nga iyang mapahulayan. Kon wala kiniy makita 

44 

maghunahuna kini nga mobalik na lang sa iyang gigikanan. Ug kon sa iyang pagbalik makita niya nga 

45 

ang iyang gigikanan walay nagapuyo, limpyo ug maayo nang pagkahimutang, molakaw dayon siya ug 
mangagda ug laing pito ka espiritu nga labi pang daotan kay kaniya. Mosulod sila niadtong tawhana ug 
didto sila mopuyo. Ug ang kahimtang sa tawo mosamot pa kadaotan kay sa una. Mao usab kini ang 
mahitabo sa daotan nga mga tawo karon, mosamot pa gayod ang ilang kadaotan.” 

Ang Inahan ug ang mga Igsoon ni Jesus 
(Me. 3:31-35; Lu. 8:19-21) 

46 

Samtang nagasulti pa si Jesus, miabot ang iyang inahan ug ang iyang mga igsoon. Didto sila sa 

47 

gawas nagahulat kay may isulti sila kaniya. May usa ka tawo nga miingon kaniya, “Ang imong inahan ug 

48 

mga igsoon naghulat sa gawas. Buot sila makigsulti kanimo.” Mitubag si Jesus kaniya, “Nahibaloan mo 

49 

ba kon kinsa ang akong inahan ug mga igsoon?” Unya gitudlo niya ang iyang mga sumusunod ug 
miingon, “Mao kini sila ang akong inahan ug mga igsoon! 50 Kay si bisan kinsa nga nagabuhat sa 
kabubut-on sa akong Amahan sa langit mao ang akong inahan ug mga igsoon.” 

Chapter 13 

Ang Sambingay Mahitungod sa Tigsabwag 
(Me. 4:1-9; Lu. 8:4-8) 

1 Nianang adlawa, migawas si Jesus sa balay ug miadto siya sa daplin sa linaw ug milingkod didto. 

2 

Apan tungod kay gilibotan siya sa daghan nga mga tawo, misakay siya sa sakayan ug milingkod aron sa 
pagtudlo. Ang mga tawo diha sa daplin sa linaw naminaw samtang nagtudlo siya. 3 Daghan ang iyang 
gitudlo kanila pinaagi sa mga sambingay. Miingon siya, 

4 

“May usa ka mag-uuma nga nagsabwag ug binhi. Nasabwag ang uban nga binhi sa daplin sa dalan, ug 
gituka kini sa mga langgam. ’ Ang uban didto sa kabatoan. Gamay lang ang yuta niini, busa dali ra nga 
mitubo ang binhi. 6 Apan nalawos kini sa dihang nainitan sa adlaw, ug nalaya ra dayon tungod kay gamay 
ra ang gamot. 7 Ang uban nga binhi mitubo sa yuta nga may mga tunokon nga sagbot, apan sa paglabong sa 
mga sagbot natabonan kini. 8 Ang uban usab nga binhi nasabwag sa maayo nga yuta, mitubo ug namunga. 

9 

Ang uban igo-igo lang ang bunga, ang uban daghan, ug ang uban daghan kaayo. Kinahanglan sabton 
gayod ninyo kining inyong nadungog.” 

Ang Katuyoan sa mga Sambingay 
(Me. 4:10-12; Lu. 8:9,10) 

'°Unya miduol kang Jesus ang iyang mga sumusunod ug nangutana. “Nganong nagsulti ka sa mga 
tawo pinaagi sa mga sambingay?” n Mitubag si Jesus kanila, “Ang mga tinago mahitungod sa paghari sa 
Dios gisulti kaninyo sa paagi nga masabtan ninyo, apan sa uban wala kini isulti sa paagi nga masabtan nila. 
12 Kay ang tawo nga magtipig sa iyang nadungog nga kamatuoran hatagan pa ug pagsabot, ug daghan gayod 
ang idugang kaniya. Apan ang tawo nga wala magtipig sa iyang nadungog nga kamatuoran, bisan ang 
gamay niyang nasabtan, kuhaon pa gikan kaniya. 13 Busa nagasulti ako kanila pinaagi sa mga sambingay 

14 

tungod kay nagatan-aw sila apan dili makakita, ug namati sila apan dili makasabot. Busa natuman diha 
kanila ang giingon sa Dios pinaagi sa propeta nga si Isaias, 

‘Sige lang kamog paminaw apan dili kamo makasabot. 

Sige lang kamog tan-aw apan dili kamo makakita. 

15 Tungod kay gahig ulo kining mga tawhana. 

Gisampongan nila ang ilang mga dalunggan, 

ug gipiyong nila ang ilang mga mata. 

Kay basin makakita sila ug makadungog, 

ug makasabot ug moduol kanako, 

ug ayohon ko sila.’ 

16 Apan bulahan kamong mga nagasunod kanako, kay nakakita kamo ug nakadungog. 17 Sa pagkatinuod, 
daghan ang mga propeta ug matarong nga mga tawo kaniadto nga nagtinguha nga makakita ug 
makadungog sa inyong nakita ug nadungog karon, apan wala kini mahitabo sa ilang panahon.” 

Gipasabot ni Jesus ang Kahulogan sa Sambingay 
(Me. 4:13-20; Lu. 8:11-15) 

18 “Busa, pamatia ug tun-i ninyo kon unsa ang kahulogan sa sambingay mahitungod sa tigsabwag. 

19 . 

Ang namati sa pulong mahitungod sa paghari sa Dios apan wala makasabot, nahisama niadtong daplin sa 

dalan nga nasabwagan sa binhi. Miabot si Satanas, ug giilog niya ang pulong diha sa iyang kasingkasing. 

20 

Ang kabatoan nga gamay lang ug yuta nga nasabwagan sa binhi mao ang tawo nga nakadungog ug 

21 

midawat sa pulong sa Dios nga may kalipay. Apan kini dili kinasingkasing. Busa wala molungtad ang 

iyang pagtiio. Sa pag-abot sa kalisod o paglutos tungod sa iyang pagdawat sa pulong sa Dios, mibiya siya 
22 

sa iyang pagtuo. " Ang yuta nga may mga tunokon nga sagbot nga nasabwagan sa binhi mao ang tawo nga 
nakadungog sa pulong sa Dios. Apan tungod sa mga kabalaka sa panginabuhi ug pagpaningkamot nga 
makaangkon ug bahandi, nalimtan niya ang pulong sa Dios nga iyang nadungog ug wala niya mapusli. 

23 

Apan ang maayo nga yuta nga nasabwagan sa binhi mao ang tawo nga namati gayod ug nakasabot sa 
pulong sa Dios’ napuslan gayod niya ang pulong sa Dios sa iyang pagkinabuhi. Ang uban igo-igo lang ang 
ilang napuslan sa ilang nadungog, ang uban daghan, ug ang uban daghan kaayo.” 

Ang Sambingay Mahitungod sa Sagbot 

24 

Nagpadayon si Jesus sa iyang pagtudlo sa mga tawo pinaagi sa sambingay. Miingon siya, “Ang 

25 

paghari sa Dios nahisama sa tawo nga nagsabwag ug maayo nga binhi sa iyang yuta. ~ Sa kagabhion, 
samtang ang mga tawo nangatulog, ang iyang kaaway miadto didto ug nagsabwag ug liso sa sagbof ug 
unya mipauli. " Mitubo ang tanom, ug sa dihang namunga kini nakita nga may mga sagbot diay. " Busa 
miadto kaniya ang iyang mga sulugoon ug miingon, ‘Dili ba maayo nga binhi ang atong gisabwag sa imong 
yuta? Asa gikan ang mga sagbot?’ 28 Miingon ang ilang agalon, ‘Ang kaaway mao ang nagbuhat niini.’ 

29 

Busa nangutana sila sa ilang agalon, ‘Ibton ba namo ang mga sagbot?’ Mitubag ang ilang agalon, ‘Ayaw 
lang, kay basig maibot ug apil ang mga tanom. 30 Pasagdi lang ninyo hangtod nga moabot ang ting-ani. Sa 
ting-ani suguon ko ang mga mag-aani nga unahon pagpangibot ang mga sagbot ug bugkoson aron sunogon. 
Pagkahuman, ipatigom ko kanila ang ani ngadto sa akong bodega.’ ” 

Ang Sambingay Mahitungod sa Binhi sa Mustasa 
(Me. 4:30-32; Lu. 13:18.19) 

31 Gisultihan usab niya sila niini nga sambingay, “Ang paghari sa Dios sama sa binhi sa mustasa b nga 
gipugas sa usa ka tawo sa iyang yuta. 32 Ang binhi sa mustasa mao ang labing gamay sa tanan nga binhi. 
Apan kon motubo na gani, kini mao ang labing taas sa mga utanon, ug sama na sa kahoy ang iyang 
katas-on. Bisan gani ang mga langgam makasalag diha sa iyang mga sanga.” 

Ang Sambingay Mahitungod sa Patubo sa Pan 
(Lu. 13:20.21) 

33 Gisultihan na usab niya sila sa lain pa nga sambingay, “Ang paghari sa Dios nahisama usab sa 
patubo nga gisagol sa usa ka palanggana nga harina, ug gimasa sa babaye, ug mitubo ang tibuok niya nga 
minasa.” 

Nganong Sambingay ang Gigamit ni Jesus sa Pagtudlo 
(Me. 4:33.34) 

34 

Gipaagi ni Jesus sa mga sambingay ang iyang mga pagpanudlo mahitungod sa paghari sa Dios. Wala 
siyay gisulti nga wala niya ipaagi sa sambingay. 35 Katumanan kini sa giingon sa Dios pinaagi sa iyang 
propeta: 

“Mosulti ako pinaagi sa mga sambingay. 

Isulti ko ang mga butang nga wala pa gayod mahibaloi sukad pa sa pagbuhat sa kalibotan.” 

Gipasabot ni Jesus ang Kahulogan sa Sambingay Mahitungod sa Sagbot 

36 Human niadto gibiyaan ni Jesus ang mga tawo ug misulod siya sa balay. Misulod usab didto ang 
iyang mga sumusunod ug nangutana kaniya, “Sultihi kami kon unsa ang kahulogan sa sambingay 

37 

mahitungod sa sagbot.” Miingon siya, “Ang tawo nga nagsabwag sa maayo nga binhi walay lain kondili 
ako nga Anak sa Tawo. 38 Ang yuta nga gisabwagan mao ang kalibotan. Ang maayo nga binhi mao ang 



a 25 liso sa sagbot: sa English, seeds of weeds. 
b 3 1 mustasa: kini nga klase sa mustasa taas kaayo. 

mga tawo nga nagapasakop sa paghari sa Dios. Ug ang mga sagbot mao ang mga tawo nga sakop ni 

39 

Satanas. Si Satanas mao ang kaaway nga nagsabwag sa mga sagbot. Ang ting-ani mao ang kataposan sa 

40 

kalibotan, ug ang mga mag-aani mao ang mga anghel. Sama nga ang mga sagbot ibton ug unya sunogon 

41 

mao usab unya ang mahitabo sa kataposan sa kalibotan. Ako nga Anak sa Tawo magpadala sa akong mga 
anghel aron tigomon ug pagawason gikan sa akong gingharian ang tanan nga nagabuhat ug daotan nga 

42 

nahimong hinungdan sa pagpakasala sa uban. Ug itambog sila ngadto sa kalayo sa impiyerno. Ug didto 

43 

maghilak sila ug magkagot ang ilang mga ngipon. ' Ang mga matarong mosidlak sama sa adlaw didto sa 
gingharian sa ilang Amahan. Kinahanglan sabton gayod ninyo kining inyong nadungog!” 

Ang Sambingay Mahitungod sa Bahandi nga Gilubong 

44 

“Ang paghari sa Dios nahisama usab sa bahandi nga gilubong sa yuta nga nakaplagan sa usa ka tawo. 
Ang iyang gibuhat, gitabonan niya kini pag-usab, ug unya mipauli siya nga malipayon. Gibaligya niya ang 
tanan niyang kabtangan ug unya gipalit niya kadto nga yuta.” 

Ang Sambingay Mahitungod sa Perlas 

45 

“Ang paghari sa Dios nahisama usab sa usa ka negosyante nga nangita ug mga maanindot nga perlas. 

46 

Sa pagkakita niya sa mahalon kaayo nga perlas, mipauli siya ug gibaligya ang tanan niyang kabtangan ug 
unya gipalit niya kadto nga perlas.” 

Ang Sambingay Mahitungod sa Lava 

47 

“Ang paghari sa Dios nahisama usab sa laya nga giitsa didto sa dagat, ug nagkalain-lain ang mga 

48 

isda nga nakuha. Sa dihang daghan na ang isda sulod sa laya gibira kini ngadto sa daplin. Unya 
nanglingkod ang mga mangingisda aron mamili. Ang maayo nga mga isda gibutang nila sa mga bukag, 

49 

apan ang mga daotan gipanglabay nila. Sama usab niini ang mahitabo sa kataposan sa kalibotan. Moabot 
dinhi ang mga anghel aron ilain ang mga tawo nga daotan gikan sa mga tawo nga matarong. ~°Ug ang mga 
tawo nga daotan itambog ngadto sa kalayo sa impiyerno. Maghilak sila ug magkagot ang ilang mga 
ngipon.” 

' Unya nangutana si Jesus kanila, “Nasabtan ba ninyo ang tanan ko nga gipanulti?” Mitubag sila, 

“Oo.” H Midugang pag-ingon si Jesus, “Busa ang matag magtutudlo nga daghan ug natun-an mahitungod sa 
paghari sa Dios nahisama sa tagbalay nga daghan ug kabtangan sa iyang tipiganan. Kay dili lang ang mga 
daan ang iyang itudlo kondili hasta usab ang mga bag-o.” 

Gisalikway si Jesus Didto sa Nazaret 
(Me. 6:1-6; Lu. 4:16-30) 

53 54 

Human nagtudlo si Jesus niining mga sambingay, miadto siya sa iyang lungsod. Nagtudlo siya 
didto sa sulod sa simbahan sa mga Judio. Natingala ang mga nakadungog sa iyang mga gitudlo. Ug 
nagpangutan-anay sila, “Asa ba siya nakakuha niana nga kaalam ug gahom sa pagbuhat ug mga milagro? 

5 Dili ba anak ra man siya sa panday? Dili ba si Maria man ang iyang inahan ug ang mga igsoon niya mao 
sila si Santiago, Jose, Simon, ug Judas? 6 Dili ba dinhi man nagapuyo ang tanan niyang mga igsoong 
babaye? Asa ba siya nakakuha niining tanan?” 57 Busa dili gayod sila motuo kaniya. Miingon si Jesus 
kanila, “Ang propeta tinahod bisan asa gawas lang diha sa iyang kaugalingon nga lungsod ug panimalay.” 

8 Busa wala si Jesus magbuhat ug daghan nga mga milagro didto tungod kay dili sila motuo kaniya. 

Chapter 14 

Ang Pagpatay kang Juan nga Tigbautismo 
(Me. 6:14-29; Lu. 9:7-9) 

1 . . . . 2 
Niadtong panahona si Herodes nga tigdumala sa Galilea nakadungog bahin kang Jesus. Busa 

miingon siya sa iyang mga opisyal, “Siya mao si Juan nga tigbautismo. Nabanhaw siya! Mao kanay 

hinungdan nga may gahom siya sa pagbuhat ug mga milagro.” 

3 4. 

Kaniadto, gipadakop ni Herodes si Juan tungod kay giingnan siya niini, “Supak sa Kasugoan ang 
imong pagpakigpuyo uban kang Herodias.” Kay si Herodias asawa man ni Felipe nga igsoon ni Herodes. 
Tungod sa pagdumot ni Herodias kang Juan, gipadakop siya ni Herodes ug gipapriso. 5 Jpapatay unta ni 
Herodes si Juan, apan nahadlok siya sa mga Judio tungod kay giila nila si Juan nga propeta. 

6 Pag-abot sa adlawng natawhan ni Herodes, misayaw ang dalaga nga anak ni Herodias alang sa mga 
bisita nga nanambong didto, ug nalipay kaayo si Herodes. 7 Busa miingon siya, “Sige, pangayo kanakog 
bisan unsa, ug ipanumpa ko nga ihatag ko gayod kana kanimo.” 

8 Sa sugyot sa iyang inahan miingon ang dalaga, “Ihatag karon kanako ang ulo ni Juan nga tigbautismo 

9 

nga nakabutang sa bandehado.” Sa pagkadungog niadto ni Haring Herodes nasubo gayod siya. Apan 
tungod kay nakapanumpa man siya ug nadunggan mismo sa iyang mga bisita, nagsugo siya nga buhaton 

ang gipangayo sa dalaga. 10 Gipapunggotan niya ug ulo si Juan didto sa prisohan. " Ug unya gibutang nila 

12 

sa bandehado ang ulo ug gidala ngadto sa dalaga, ug gihatag usab niya kini ngadto sa iyang inahan. ’ Ang 
lawas ni Juan gikuha sa iyang mga sumusunod ug gilubong nila. Human niadto, nangadto sila kang Jesus 
ug gisugilon ang nahitabo kang Juan. 

Gipakaon ni Jesus ang 5,000 ka mga Tawo 
(Me. 6:30-44; Lu. 9:10-1 7; Jn. 6:1-14) 

13 Sa pagkadungog niini ni Jesus, misakay siya sa sakayan ug miadto sa kamingawan. Sa pagkadungog 
sa mga tawo nga gikan sa nagkalain-lain nga mga lungsod nga si Jesus migikan na, namaktas sila aron 

14 

apason siya. Sa pagkanaog ni Jesus sa sakayan, nakita niya ang daghan kaayo nga mga tawo. Naluoy 
kaayo siya kanila, busa giayo niya ang mga masakiton nga ilang gidala didto. 

15 Sa pagkahapon na, miduol kaniya ang iyang mga sumusunod. Miingon sila, “Hapit na mosalop ang 
adlaw, ug ania kita dinhi sa kamingawan. Paadtoa na ang mga tawo ngadto sa mga baryo aron makapalit 
sila sa ilang pagkaon.” 16 Miingon si Jesus kanila, “Dili na kinahanglan nga paadtoon pa sila. Kamo mismo 
ang mohatag kanila ug pagkaon.” 1? Mitubag sila, “Aduna kitay lima lang ka buok nga pan ug duha ka 
isda.” 18 Miingon si Jesus kanila, “Dad-a ninyo dinhi kanako.” 19 Gipalingkod niya ang mga tawo diha sa 
sagbot. Unya gikuha niya ang lima ka pan ug duha ka isda, ug mihangad siya sa langit ug nagpasalamat sa 
Dios. Unya gipikas-pikas niya ang mga pan ug gihatag ngadto sa iyang mga sumusunod ug giapod-apod 
nila kini sa mga tawo. 2 °Nakakaon silang tanan ug nangabusog. Human makakaon ang tanan, gitigom nila 
ang mga sobra, ug dose pa ka bukag ang napuno. Mga 5,000 gayod ka mga lalaki ang nakakaon, wala pay 
labot niana ang mga babaye ug mga bata. 

Milakaw si Jesus Ibabaw sa Tubig 
(Me. 6:45-52; Jn. 6:15-21) 

22 

‘Human niadto, gisugo ni Jesus ang iyang mga sumusunod nga mosakay sa sakayan ug mouna didto 
sa tabok samtang gipapauli niya ang mga tawo. ‘ 3 Sa dihang nakagikan na ang mga tawo mitungas siya nga 

24 

nag-inusara didto sa bukid aron mag-ampo. Nagabin-an siya didto. Niadtong tungora ang sakayan nga 
gisakyan sa iyang mga sumusunod didto na sa tunga sa lawod ug gikuso-kuso sa mga balod, tungod kay 
pasugat man sila sa hangin. Kaadlawon na sa dihang miadto si Jesus kanila nga nagalakaw ibabaw sa 
tubig. “ 6 Pagkakita sa iyang mga sumusunod nga may nagalakaw sa ibabaw sa tubig nangahadlok sila, ug 

27 .... . 

naninggit, “Kalag!” Dihadiha miingon si Jesus kanila, “Ayaw kamo kahadlok, ako kini! Magpakaisog 
kamo!” 28 Unya miingon si Pedro, “Ginoo, kon ikaw kana, paanhaa ako diha kanimo nga maglakaw usab 

29 

ibabaw sa tubig.” Miingon si Jesus kaniya, “Sige, dali!” Busa nanaog si Pedro sa sakayan ug milakaw 
ibabaw sa tubig paingon kang Jesus. 3 ° Apan sa dihang namatikdan ni Pedro nga kusog ang hangin, 
nahadlok siya ug inanay siya nga naunlod. Busa misinggit siya, “Ginoo, luwasa ako!” 31 Dihadiha gigunitan 

32 

siya ni Jesus ug giingnan, “Kulang ang imong pagtuo! Ngano bang nagduhaduha ka man?” Sa pagsakay 
nilang duha sa sakayan mihunong dayon ang hangin. 33 Gisimba siya sa iyang mga sumusunod didto sa 
sakayan nga nag-ingon, “Tinuod gayod nga ikaw ang Anak sa Dios.” 

Gipang-ayo ni Jesus ang mga Masakiton sa Genesaret 
(Me. 6:53-56) 

34 . . . . 35 

Sa pag-abot nila didto sa tabok, midunggo sila sa Genesaret. Nailhan si Jesus sa mga tawo didto ug 
gipahibalo nila sa kasikbit nga mga dapit nga anaa si Jesus. Busa gipangdala sa mga tawo ang tanan nga 
mga masakiton ngadto kaniya. 36 Gihangyo nila si Jesus nga tugotan niya ang mga masakiton nga mohikap 
kaniya bisan sa sidsid lang sa iyang bisti. Ug ang tanan nga nakahikap nangaayo. 

Chapter 15 

Ang Tulumanon sa mga Katigulangan 
(Me. 7:1-13) 

1 Human niadto, may mga Pariseo ug mga magtutudlo sa Kasugoan gikan sa Jerusalem nga miduol 
2 

kang Jesus ug nangutana. “Ngano man nga ang imong mga sumusunod wala nagatuman sa mga 
tulumanon sa atong katigulangan? Wala sila manghugas sa ilang mga kamot una sila mangaon.” 3 Gitubag 
sila ni Jesus, “Kamo usab, nganong ginalapas ninyo ang sugo sa Dios tungod sa inyong pagsunod nianang 

4 

inyong mga tulumanon? Kay nag-ingon ang Dios, ‘Tahora ang imong amahan ug inahan,’ ug ‘Ang 
mosultig daotan batok sa iyang amahan o inahan angayng patyon.’ 5 Apan kamo nagatudlo nga kon ang 
tawo may ikatabang unta sa iyang mga ginikanan, ug moingon kanila, ‘kini alang sa Dios,’ dili na siya 
angayng motabang kanila. 6 Gihimo ninyo nga walay kapuslanan ang pulong sa Dios tungod sa inyong mga 
tulumanon. 7 Mga tigpakaaron-ingnon! Tinuod gayod ang giingon sa Dios mahitungod kaninyo pinaagi 
kang Isaias, 

8 ‘Kining mga tawhana nagatahod kanako sa baba lang, 
apan ang ilang kasingkasing halayo kanako. 

9 

Walay kapuslanan ang ilang pagsimba kanako, 

kay ang ilang gitudlo nga mga pagtulon-an mga hinimo lang sa mga tawo.’ ” 

Ang Makahugaw sa Tawo 
(Me. 7:14-23) 

'°Gitawag ni Jesus ang mga tawo ug giingnan niya sila, “Pamati kamo ug sabta ninyo ang akong isulti. 
" Ang mga pagkaon nga isulod sa baba sa tawo dili maoy makapahugaw kaniya, kondili ang mga pulong 
nga mogawas sa iyang baba.” 

12 Unya miduol kaniya ang iyang mga sumusunod ug miingon, “Nahibaloan mo ba nga nahiubos ang 
mga Pariseo niadtong imong gisulti?” 13 Mitubag si Jesus, “Ang matag tanom nga wala itanom sa akong 

14 

Amahan nga langitnon pagaibton. Pasagdi lang ninyo sila. Mga giya sila nga buta. Ug kon ang buta 
mogiya sa laing buta, silang duha mahulog sa bangag.” 15 Unya miingon si Pedro kang Jesus, “Sultihi kami 
sa kahulogan niadto nga sambingay.” 16 Miingon si Jesus kanila, “Wala pa ba usab kamo makasabot? 

17 Wala ba kamo mahibalo nga ang bisan unsa nga mosulod sa baba molahos sa tiyan ug unya mogawas ra 
gikan sa lawas? 18 Apan ang mogawas sa baba gikan sa kasingkasing, ug mao kana ang makapahugaw sa 

19 

tawo. Kay gikan sa kasingkasing sa tawo ang daotan nga mga panghunahuna, nga mao ang motukmod 
kaniya sa pagpatay, pagpanapaw, pagpakighilawas gawas sa kaminyoon, pagpangawat, pagsaksi ug bakak, 
ug pagsulti ug daotan batok sa iyang isigkatawo. ‘°Mao kini ang makapahugaw sa tawo. Apan ang 
magkaon nga walay panghugas sa kamot dili makapahugaw sa tawo.” 

Ang Pagtuo sa Usa ka Babaye nga Taga-Canaan 
(Me. 7:24-30) 

21 ... . 

Mibiya si Jesus niadto nga dapit ug miadto sa mga dapit nga duol sa mga siyudad sa Tiro ug Sidon. 

22 

May usa ka babaye nga taga-Canaan nga nagpuyo niadtong dapita. Miduol siya kang Jesus nga 
nagpakiluoy. Miingon siya, “Ginoo, kaliwat ni David, 2 kaloy-i intawon ako! Ang akong anak nga babaye 
gigamhan sa daotan nga espiritu ug nag-antos gayod siya.” 23 Apan wala motubag si Jesus. Ang iyang mga 
sumusunod miduol kaniya ug mihangyo nga nag-ingon, “Papahawaa kanang babaye, kay nagasunod-sunod 

24 

siya kanato ug saba kaayo.” Unya miingon si Jesus, “Gipadala ako dinhi aron sa pagtabang sa mga 
Israelinhon nga sama sa mga karnero nga nangawala.” 25 Apan mipaduol pa gayod ang babaye kang Jesus 
ug miluhod sa iyang atubangan nga nag-ingon, “Ginoo, tabangi intawon ako!” 26 Miingon si Jesus kaniya 
pinaagi sa panultihon, “Dili maayo nga kuhaon ang pagkaon gikan sa mga anak ug ilabay ngadto sa mga 

l 27 

iro.” Ug miingon ang babaye, “Husto kana Ginoo, apan bisan pa ang mga iro mokaon sa mga pagkaon 
nga natagak gikan sa lamisa sa ilang agalon.” 28 Unya miingon si Jesus kaniya, “Kadako sa imong pagtuo! 
Busa madawat mo ang imong gipangayo kanako.” Ug niadto gayong orasa naayo ang iyang anak. 

Daghan ang Gipang-ayo ni Jesus 

29 ... . 

Mibiya si Jesus didto ug miadto sa daplin sa Linaw sa Galilea. Ug unya mitungas siya sa bukid ug 
milingkod didto. 3 °Daghang mga tawo ang miduol kaniya. Gidala nila ang mga bakol, ang mga singkaw, 
ang mga buta, ang mga amang ug daghan pa nga mga masakiton. Gipahimutang sila sa tiilan ni Jesus ug 
giayo niya silang tanan. 31 Natingala gayod ang mga tawo kay nakita nila nga ang mga amang makasulti na, 
maayo na ang kamot sa mga singkaw, ang mga bakol makalakaw na ug ang mga buta makakita na. Ug 
gidayeg nila ang Dios sa Israel. 

Gipakaon ni Jesus ang 4,000 ka mga Tawo 
(Me. 8:1-10) 

32 Gitawag ni Jesus ang iyang mga sumusunod ug miingon siya kanila, “Naluoy gayod ako niining mga 
tawhana. Tulo na ka adlaw silang nag-uban-uban kanako ug wala na silay pagkaon. Dili ko gusto nga 
mopauli sila nga dili makakaon kay basin ug makuyapan sila sa dalan.” 33 Miingon ang iyang mga 
sumusunod kaniya, “Asa ba kita makakuha ug pagkaon dinhi sa kamingawan alang niining daghan nga 

34 

mga tawo?” Nangutana si Jesus kanila, “Pila ka buok ang inyong pan diha?” Mitubag sila, “Pito ka pan 
ug pipila lang ka isda nga gagmay.” 35 Unya gipalingkod ni Jesus ang mga tawo. 36 Gikuha niya ang pito ka 
pan ug ang mga isda ug nagpasalamat sa Dios. Ug unya, gipikas-pikas niya kini ug gihatag sa iyang mga 

37 

sumusunod. Ug sila mao ang nang-apod-apod niini ngadto sa mga tawo. Nakakaon silang tanan ug 
nangabusog. Ug unya, gitigom nila ang pan nga nasobra, ug napuno pa ang pito ka bukag. 38 Mga 4,000 ka 
mga lalaki ang nangaon wala pay labot niana ang mga babaye ug mga bata. 

39 ... . 

Human niadto gipapauli ni Jesus ang mga tawo. Unya misakay siya sa sakayan ug mitabok sa dapit 
sa Magadan. 



a 22 kaliwat ni David: ang buot ipasabot, ginaila niya nga manununod si Jesus sa gingharian ni David. 
b 26 Ang buot ipasabot ni Jesus, nga tabangan niya una ang mga Judio ug dili lang una ang mga dili Judio. 

Chapter 16 

Nangayo ug Milagro ang mga Pariseo ug mga Saduseo 
(Me. 8:11-13; Lu. 12:54-56) 

' May mga Pariseo ug mga Saduseo nga miduol kang Jesus aron sa pagsulay kaniya. Miingon sila, 

2 

“Kon gipadala ka sa Dios, pagbuhat ug milagro gikan sa Dios.” Miingon si Jesus kanila, “Kon pula ang 
langit sa pagsalop sa adlaw, moingon kamo ‘Maayo ang panahon ugma.’ 3 Ug kon modag-om na ang langit 
nga sayo pa sa buntag, moingon kamo ‘Moulan karong adlawa.’ Kon motan-aw kamo sa langit mahibaloan 
ninyo kon moinit o moulan, apan karon nga mga panahon dili kamo makasabot sa mga timailhan nga 

4 

nagakahitabo. Kamo nga mga tawo niini nga panahon, labihan kamo kadaotan ug dili matinud-anon sa 
Dios. Nangayo kamo ug milagro, apan walay milagro nga ipakita kaninyo gawas sa milagro nga nahitabo 
kang Jonas.” Ug unya mibiya siya. 

Ang Pahimangno ni Jesus Mahitungod sa mga Pariseo ug mga Saduseo 

(Me. 8:14-21) 

S Mitabok si Jesus ug ang iyang mga sumusunod sa linaw, apan ang iyang mga sumusunod nalimot 
pagdala ug pagkaon. 6 Miingon si Jesus kanila, “Pagbantay gayod kamo sa patubo sa pan sa mga Pariseo ug 
mga Saduseo.” 7 Sa pagkadungog niadto sa iyang mga sumusunod miingon sila, “Tingali gisulti niya kini 
tungod kay wala kita makadala ug pan.” 8 Apan nahibaloan ni Jesus kon unsa ang ilang gilalisan. Busa 
miingon siya kanila, “Nganong naglalis man kamo? Ngano ba diay kon wala kamoy pan? Wala ba kamoy 

9 

pagsalig kanako? Wala ba ninyo masabti nga dili kita angayng mabalaka bahin sa pan? Wala ba ninyo 
mahinumdomi ang lima ka buok pan nga akong gipikas-pikas aron makakaon ang 5,000 ka mga tawo? 
Nalimtan na ba ninyo kon pila ka bukag ang inyong napuno sa mga nahibilin nga pan? 10 Wala ba ninyo 
mahinumdomi nga sa pito ka buok nga pan gipakaon ko ang 4,000 ka mga tawo, ug may pila pa ka bukag 

nga nahibilin? " Wala ba kamo makasabot nga dili pan ang akong buot ipasabot sa akong pag-ingon, 

12 

‘Pagbantay kamo sa patubo sa pan sa mga Pariseo ug mga Saduseo’?” Busa nasabtan nila nga dili diay 
ang patubo sa pan ang ilang angay bantayan kondili ang pagtulon-an sa mga Pariseo ug mga Saduseo. 

Kinsa si Jesus Sumala kang Pedro 
(Me. 8:27-30: Lu. 9:18-21) 

13 Unya, sa dihang didto na sila si Jesus sa dapit sa Cesarea Filipos nangutana siya sa iyang mga 

14 

sumusunod, “Sumala sa mga tawo, kinsa ba ako nga Anak sa Tawo?” Mitubag sila, “May mga nag-ingon 
nga ikaw si Juan nga tigbautismo. Ang uban nag-ingon nga ikaw si Elias. Ang uban usab nag-ingon nga 
ikaw si Jeremias, ug kon dili man, usa ka sa mga propeta.” 15 Miingon si Jesus kanila, “Apan alang kaninyo, 
kinsa ba ako?” 16 Mitubag si Pedro, “Ikaw ang Cristo, 3 ang Anak sa Dios nga buhi!” 

17 Miingon si Jesus kaniya, “Simon nga anak ni Jonas, bulahan ka, tungod kay ang nagsulti kanimo 
niini dili tawo kondili ang akong Amahan sa langit. 18 Ug tungod niini gitawag ko ikaw nga Pedro, nga ang 
buot ipasabot ‘bato Ug dinhi niining bato tukoron ko ang akong iglesya ug bisan ang gahom sa 

19 

kamatayon dili makabuntog niini. Kanimo ihatag ko ang gahom sa gingharian sa Dios. Ang bisan unsa 
nga dili mo itugot dinhi sa kalibotan mao man ang wala itugot sa Dios, ug ang bisan unsa nga itugot mo 

l 20 

mao man ang gitugotan sa Dios.” Unya gipahimangnoan ni Jesus ang iyang mga sumusunod nga dili 
gayod sila mosulti kang bisan kinsa nga siya mao ang Cristo. 



a 16 Cristo: buot ipasabot, ang gisaad sa Dios nga maghari. 

b 19 wala itugot sa Dios. ..gitugotan sa Dios: sa Griego “future periphrastic perfect” (kon sa English “shall not have been permitted... 
shall have been permitted.”) 

Naghisgot si Jesus nga Siva Mag-antos ug Patyon 
(Me. 8:31-9:1; Lu. 9:22-27) 

21 

Sukad niadto giklaro na ni Jesus ngadto sa iyang mga sumusunod kon unsa ang mahitabo kaniya. 
Miingon siya, “Kinahanglan gayod nga moadto ako sa Jerusalem. Didto mag-antos gayod ako sa 

pagabuhaton kanako sa mga pangulo sa mga Judio, sa kadagkoan sa mga pari, ug sa mga magtutudlo sa 

22 

Kasugoan. Ipapatay nila ako, apan sa ikatulo ka adlaw mabanhaw ako.” * Sa pagsulti niya niini gidala siya 
ni Pedro sa unahan ug gibadlong tungod sa iyang gisulti, “Simbako! Dili itugot sa Dios nga mahitabo kana 
kanimo, Ginoo.” 23 Miliso si Jesus ug miingon kaniya, “Palayo kanako Satanas! Gibabagan mo ako nga 
magbuhat sa kabubut-on sa Dios tungod kay ang imong hunahuna dili iya sa Dios kondili iya sa tawo!” 

24 ... . 

Unya miingon si Jesus sa iyang mga sumusunod, “Kon may tawo nga buot mosunod kanako, dili 
niya palabihon ang iyang kaugalingon, kondili mosunod siya kanako bisan pa kon kamatayon ang iyang 
dangatan. 2 " Tungod kay si bisan kinsa nga magtinguha sa pagluwas sa iyang kinabuhi mawad-an hinuon 
niini. Apan si bisan kinsa nga mohalad sa iyang kinabuhi tungod kanako makaangkon sa kinabuhi nga 
walay kataposan. ' 6 Unsa man ang makuha sa tawo kon maangkon niya ang tanan nga butang dinhi sa 
kalibotan, apan mawala ang iyang kinabuhi? Wala gayod? Kay wala gayod siyay ikahatag aron mabawi 

27 

niya ang iyang kinabuhi. ‘ Kay ako nga Anak sa Tawo mobalik dinhi sa kalibotan nga magdan-ag sa 
gahom sa akong Amahan, ug kauban ko ang iyang mga anghel. Unya hatagan ko ug ganti ang tanang tawo 
sumala sa ilang mga binuhatan. 28 Sa pagkatinuod, may mga tawo dinhi nga dili pa mamatay hangtod nga 
makita nila ako nga Anak sa Tawo nga mobalik dinhi ingon nga Hari.” 

Chapter 17 

Ang Pagkausab Sa Panagway ni Jesus 
(Me. 9:2-13; Lu. 9:28-36) 

1 Paglabay sa unom ka adlaw gidala ni Jesus si Pedro ug ang managsoon nga si Santiago ug si Juan sa 
taas nga bukid ug sila lang ang atua didto. 2 Samtang nagtan-aw sila kang Jesus, nausab ang iyang 
panagway. Ang iyang nawong misidlak sama sa adlaw, ug ang iyang bisti miputi ug midan-ag. 3 Sa kalit 

4 

nakita nila si Moises ug si Elias nga nakigsulti kaniya. Unya miingon si Pedro kang Jesus, “Ginoo, maayo 
nga ania kami a dinhi. Kon buot mo, maghimo ako dinhi ug tulo ka payag, ang usa alang kanimo, ang usa 
alang kang Moises, ug ang usa alang kang Elias.” 5 Sa wala pa siya makahuman ug sulti natabonan sila sa 
masulaw nga panganod ug unya nadunggan nila ang tingog gikan didto nga nag-ingon, “Mao kini ang 
akong hinigugma nga Anak. Nalipay gayod ako kaniya. Paminawa ninyo siya!” 6 Sa pagkadungog niadto sa 
mga sumusunod, nangluhod sila sa tumang kahadlok. ? Giduolan sila ni Jesus ug gihikap. Miingon siya, 

“T indog! Ayaw kamo kahadlok!” 8 Sa paghangad nila wala silay laing nakita gawas kang Jesus. 

9 

Samtang nanglugsong sila gikan sa bukid, gimandoan sila ni Jesus, “Ayaw isugilon kang bisan kinsa 
ang mahitungod sa inyong nakita samtang ako nga Anak sa Tawo dili pa mabanhaw.” '°Nangutana kaniya 
ang iyang mga sumusunod, “Nganong nag-ingon man ang mga magtutudlo sa Kasugoan nga kinahanglan 
moabot una si Elias sa dili pa ang Cristo?” Mitubag si Jesus kanila, “Husto kana, kinahanglan nga moabot 
una si Elias aron andamon niya ang tanan. '"Apan sultihan ko kamo, si Elias miabot na. Apan wala lang 
moila kaniya ang mga tawo ug gibuhat hinuon nila ang ilang gustong buhaton kaniya. Ug mao usab kini 
ang ilang buhaton kanako nga Anak sa Tawo. Paantuson usab nila ako.” 13 Unya nasabtan sa iyang mga 
sumusunod nga si Juan nga tigbautismo mao ang iyang gihisgotan. 



a 4 kami: o kita. 

Giayo ni Jesus ang Bata nga Gigamhan sa Daotan nga Espiritu 
(Me. 9:14-29; Lu. 9:37-43) 

14 

Sa pag-abot nila didto sa daghan nga mga tawo may usa ka lalaki nga miduol kang Jesus ug miluhod 
nga nag-ingon, 1S “Ginoo, kaloy-i intawon ang akong anak nga lalaki. Patulon siya ug labihan gayod ang 
iyang pag-antos. Kanunay siyang matumba sa kalayo o kaha mahulog sa tubig. 16 Gidala ko na siya sa 
imong mga sumusunod, apan dili sila makaayo kaniya.” 17 Unya miingon si Jesus, “Kamo nga mga tawo 
niining panahona, wala gayoy pagtuo, ug sayop ang inyong panghunahuna ug binuhatan. Hangtod kanus-a 
pa ba ang akong pagpailob kaninyo? Dad-a ninyo dinhi kanako ang bata!” 18 Unya gibadlong ni Jesus ang 
daotang espiritu nga anaa sa bata ug dihadiha migawas kini. Niadto gayong orasa naayo ang bata. 

19 

Sa dihang sila na lang miduol kang Jesus ang iyang mga sumusunod ug nangutana, “Ngano bang dili 

20 

man namo mahinginlan ang daotang espiritu gikan sa bata?” Mitubag si Jesus kanila, “Tungod kay 
kulang ang inyong pagtuo. Sa pagkatinuod, kon may pagtuo lang kamo nga bisan sama lang sa gidak-on sa 
liso sa mustasa, makamando kamo niining bukid, ‘Balhin didto!’ Ug ang bukid mobalhin. Wala gayoy 
butang nga dili ninyo mahimo.” 21 [Apan kini nga klase sa daotang espiritu dili ninyo mahinginlan kon dili 
kamo mag-ampo ug magpuasa.] 

Gihisgotan Pag-usab ni Jesus ang Mahitungod sa Iyang Kamatayon 
(Me. 9:30-32; Lu. 9:43b-45) 

22 

Samtang nagtigom sila sa iyang mga sumusunod didto sa Galilea, miingon si Jesus kanila, “Ako nga 

23 

Anak sa Tawo kinahanglan na a nga itugyan ngadto sa mga tawo ~ nga mopatay kanako. Apan sa ikatulo ka 
adlaw mabanhaw ako.” Naguol gayod ang iyang mga sumusunod tungod niini. 

Ang Pagbayad ug Buhis Alang sa Templo 

24 

Sa pag-abot nilang Jesus didto sa Capernaum, giduolan si Pedro sa mga maniningil ug buhis sa 
templo ug gipangutana, “Nagabayad ba ang inyong magtutudlo ug buhis alang sa templo?” 25 Mitubag si 
Pedro kaniya, “Oo, nagabayad siya.” 

Pagsulod ni Pedro sa balay gipangutana dayon siya ni Jesus, “Simon, alang kanimo, kinsa man ang 
gipabayad sa mga hari dinhi sa kalibotan ug buhis, ang ila bang mga anak o ang uban?” 26 Mitubag si Pedro, 
“Siyempre ang uban.” Unya miingon si Jesus, “Kon mao kana, nagkahulogan kini nga ang mga anak dili 
kinahanglan nga mobayad. b ‘ 7 Apan kon dili kita mobayad, basig mahiubos sila kanato. Busa adto sa dagat 
ug pamingwit. Abrihi ang baba sa unang isda nga imong makuha ug makita mo didto ang kuwarta nga 
angay natong ibayad alang sa buhis natong duha. Kuhaa ang kuwarta ug unya ibayad sa mga naningil ug 
buhis alang sa templo.” 



Chapter 18 

Kinsa gayod ang Labaw sa Tan an? 

(Me. 9:33-37; Lu. 9:46-48) 

1 Niadtong higayona miduol kang Jesus ang iyang mga sumusunod ug nangutana, “Kinsa man gayod 
ang labaw sa tanan nga nasakop sa paghari sa Dios?” " Gitawag ni Jesus ang usa ka bata ug gipaatubang 
niya kanila. 3 Unya miingon siya, “Sa pagkatinuod, kon dili kamo magbag-o ug mahisama sa mga 

4 

gagmayng bata, dili gayod kamo masakop sa paghari sa Dios. Kay ang tawo nga nagapaubos sama niini 
nga bata, mao ang labaw sa tanan nga sakop sa paghari sa Dios. 



a 22 kinahanglan na: o hapit na. 

b 26 ang buot ipasabot ni Jesus, tungod kay sila mga anak sa Dios, dili na kinahanglan nga magbayad sila ug buhis alang sa templo 
sa Dios. 

5 “Ug si bisan kinsa nga tiingod sa iyang pagsunod kanako modawat sa bata nga sama niini, nagadawat 
usab kanako. 6 Apan si bisan kinsa nga mahimong hinungdan sa pagbiya niining gagmayng kabataan sa 
ilang pagtuo kanako, maayo pa kaniya nga higtan ang iyang liog sa galingan nga bato ug ihulog siya ngadto 
sa lawod.” 

Ang mga Pagtintal 
(Me. 9:42-48; Lu. 17:1,2) 

7 “Alaot ang mga tawo dinhi sa kalibotan kay ang pagtintal kanunayng moabot kanila. Hinuon kini 
mahitabo gayod. Apan alaot gayod ang tawo nga maoy manintal sa iyang isigkatawo. 

8 “Kon ang imong kamot o tiil mahimong hinungdan sa imong pagbiya kanako, putla kana ug isalibay! 
Mas maayo pa nga usa ra ang imong kamot o tiil apan may kinabuhi ka nga walay kataposan kay sa 
kompleto ang imong kamot ug tiil apan itambog ka man lang ngadto sa kalayo nga nagadilaab sa walay 

9 

kataposan. Ug kon ang imong mata mahimong hinungdan sa imong pagbiya kanako, lugita kana ug 
isalibay! Mas maayo pa nga usa ra ang imong mata apan may kinabuhi ka nga walay kataposan kay sa 
kompleto ang imong mata apan itambog ka man lang ngadto sa kalayo sa impiyerno.” 

Ang Sambingay Mahitungod sa Karnero nga Nawala 
(Lu. 15:3-7) 

10 “Pagbantay nga dili gayod ninyo tamayon bisan ang usa niining mga bata. Kay ang tinuod, ang mga 
anghel sa Dios nga nagabantay kanila anaa kanunay sa atubangan sa akong Amahan sa langit. 11 [Kay ako 
nga Anak sa Tawo mianhi dinhi sa kalibotan sa pagluwas sa mga tawo nga nangawala tungod sa ilang mga 
sala .] 

12 Kon ang usa ka tawo may 100 ka mga karnero ug mawala ang usa niini, unsa man ang iyang 
buhaton? Sigurado gayod nga biyaan niya ang 99 nga nanabsab didto sa bungtod ug pangitaon niya ang 
karnero nga nawala. 13 Ug kon iya kining makita malipay gayod siya. Ang tinuod, mas dako ang iyang 

14 

kalipay sa usa nga nawala nga iya rang nakit-an kay sa 99 nga wala mawala. Mao usab kana ang bation sa 
inyong Amahan nga langitnon. Dili gayod niya buot nga mawala ang bisan usa lang ka gamay nga bata.” 

Kon Nakasala Kanimo ang Imong Isigkatumutuo 

15 “Kon ang imong isigkatumutuo nakasala kanimo, adtoa siya ug sultihi sa iyang gibuhat nga sala. 
Apan kini buhaton mo nga kamo-kamo lang. Kon mamati siya kanimo, magkasinabtanay kamo pag-usab, 
ug mapabalik mo siya sa Dios. 16 Apan kon dili siya mamati kanimo, pagdala ug usa o duha ka tumutuo 
aron matuman mo ang nahisulat sa Kasulatan nga ‘ang inyong panagsulti mapamatud-an sa duha o tulo ka 
saksi.’ 17 Apan kon dili pa gayod siya mamati kanila, isulti kini sa iglesya. Ug kon dili pa gayod siya 
mamati kanila, ayaw na ninyo siya pagtagda. Isipa na lang ninyo nga sama siya sa mga tawo nga wala 
motuo sa Dios o sama sa mga maniningil ug buhis.” a 

Ang Gidili ug ang Gitugot 

18 “Sa pagkatinuod, ang bisan unsa nga dili ninyo itugot dinhi sa kalibotan mao man ang wala itugot sa 
Dios, ug ang bisan unsa nga itugot ninyo mao man ang gitugot sa Dios. 

19 

“Ug buot ko nga mahibaloan ninyo nga kon ang duha kaninyo dinhi sa kalibotan magkauyon bahin 

sa bisan unsa nga inyong pangayoon pinaagi sa pag-ampo, buhaton kana alang kaninyo sa akong Amahan 
20 

sa langit. Kay kon may duha o tulo nga nagatigom tungod kanako, ako uban kanila.” 



a 17 maniningil ug buhis: ginaila sa mga Judio nga mga daotan gayod nga mga tawo. 

Ang Sambingay Mahitungod sa Sulugoon nga Dili Mopasaylo 

21 Miduol si Pedro kang Jesus ug nangutana, “Ginoo, kon ang akong igsooiT kanunay lang makasala 
kanako, kapila ko ba gayod siya pasayloa? Makapito ba?” 

22 Mitubag si Jesus kaniya, “Dili lang kapito, kondili ka-77. b 23 Kay ang paghari sa Dios sama sa usa ka 

24 

hari nga naghusay sa mga utang sa iyang mga sulugoon. Samtang naghusay siya sa ilang mga utang, 

25 

gidala kaniya ang sulugoon nga nakautang ug minilyon. ~ Tungod kay dili siya makabayad nagsugo ang 
hari nga ibaligya siya isip ulipon lakip ang iyang asawa ug ang iyang mga anak. Ug ibaligya usab ang tanan 
niyang kabtangan aron mabayaran niya ang iyang utang. 26 Ang sulugoon miluhod atubangan sa hari ug 

.27 

nagpakiluoy nga miingon, ‘Pasensyaha lang una ako kay bayaran ko gayod ikaw sa tanan!’ ' Naluoy ang 
hari kaniya, busa gipasaylo siya ug wala na pabayara sa iyang utang, ug gipapauli siya.” 

28 “Sa pag-uli niadtong sulugoon natagboan niya ang iyang isigkasulugoon nga nakautang kaniya ug 

29 

gamay ra kaayo. Gilabni niya kini, gituok ug giingnan, ‘Bayari ako sa imong utang! ’ Miluhod ang iyang 
kauban nga sulugoon ug nagpakiluoy kaniya, ‘Pasensyaha lang una ako kay bayaran ko gayod ikaw!’ 

30 Apan wala gayod siya mosugot. Gipapriso hinuon niya kadto nga sulugoon hangtod nga kini makabayad. 

31 Pagkakita niadto sa uban nga mga sulugoon nasubo kaayo sila, busa miadto sila sa ilang hari ug gisulti 

32 

ang nahitabo. Gipatawag sa hari ang sulugoon ug giingnan, ‘Labihan ka kadaotan nga sulugoon. 
Gipasaylo ko ikaw sa imong utang kanako tungod kay nagpakiluoy ka. 33 Ngano bang wala mo kaloy-i ang 

.34 

imong isigkasulugoon ingon nga ako naluoy kanimo?’ Nasuko gayod ang hari kaniya. Gipapriso niya kini 
aron nga masilotan hangtod mabayaran ang tanan niyang utang.” 35 Unya miingon si Jesus kanila, “Mao 
usab kini ang buhaton kaninyo sa akong Amahan nga langitnon kon dili kamo makapasaylo sa inyong 
isigkatawo sa kinasingkasing gayod.” 



Chapter 19 

Ang Pagtulon-an Mahitungod sa Panagbulag sa Magtiayon 
(Me. 10:1-12) 

1 Human sa pagpanudlo ni Jesus niadto nga mga pagtulon-an, mibiya siya sa Galilea ug miadto sa mga 
dapit nga sakop sa Judea tabok sa Suba sa Jordan. 2 Daghan ang mga tawo nga misunod kaniya, ug 
gipang-ayo niya sila sa ilang mga sakit. 

3 Unya, may mga Pariseo nga miadto usab kaniya. Nangita sila ug paagi aron ikasumbong nila siya. 
Gipangutana nila si Jesus, “Gitugot ba sa Kasugoan nga bulagan sa lalaki ang iyang asawa sa bisan unsa 

4 

nga hinungdan?” Mitubag si Jesus, “Wala ba kamo makabasa sa Kasulatan nga sa paghimo sa Dios sa 
tawo gibuhat niya sila nga lalaki ug babaye? 5 Unya miingon siya, ‘Mao kana ang hinungdan nga biyaan sa 
lalaki ang iyang amahan ug inahan ug moipon sa iyang asawa, ug silang duha mahimong usa.’ 6 Dili na sila 
duha kondili usa na lang. Busa dili angayng bulagon sa tawo ang gihiusa sa Dios.” 7 Miingon pag-usab ang 
mga Pariseo kaniya, “Nganong miingon si Moises nga mahimong bulagan sa lalaki ang iyang asawa, 
human niya kini hatagi ug kasulatan nga magpamatuod nga sila nagbulag na.” 8 Miingon si Jesus kanila, 
“Gitugotan kamo ni Moises nga bulagan ninyo ang inyong asawa tungod kay gahi kamog ulo. Apan dili 

9 

kana mao ang piano sa Dios sukad pa sa sinugdan. Mao kana ang hinungdan nga moingon ako kaninyo 
nga kon ang lalaki makigbulag sa iyang asawa nga wala manapaw, ug unya magminyo siya ug laing 
babaye, nakapanapaw siya. [Ug ang makigminyo sa babaye nga gibulagan nanapaw usab.”] 



a 2 1 igsoon: tingali ang buot ipasabot, isigkatumutuo. 
b 22 ka-77: o 70 x 7. 

10 Unya miingon ang mga sumusunod ni Jesus, “Kon mao kana ang kaminyoon, maayo pa diay nga dili 

na lang magminyo.” n Mitubag si Jesus, “Kini nga pagtulon-an dili madawat sa tanan gawas sa mga tawo 
.... 12 

nga gihatagan niini sa Dios. Daghan ang hinungdan kon nganong may mga lalaki nga dili maminyo: ang 
uban natawo gayod nga dili maminyo; ang uban dili maminyo tungod kay gikapon sila; ug ang uban dili 
magminyo tungod kay ilang gipalabi ang pagpanglimbasog alang sa gingharian sa Dios. Busa, ang 
makadawat nga siya dili magminyo, dili na lang gayod magminyo.” 

Gipanalanginan ni Jesus ang Gagmay nga Mga Bata 
(Me. 10:13-16; Lu. 18:15-17) 

13 Unya, may mga tawo nga nagdala ug gagmay nga mga bata ngadto kang Jesus aron ipandong niya 

14 

ang iyang kamot kanila ug iampo. Apan gibadlong sila sa mga sumusunod ni Jesus. Miingon si Jesus 
kanila, “Pasagdi lang ninyo ang mga bata nga moduol kanako. Ayaw ninyo sila pugngi, kay ang mga sama 
kanila nasakop sa paghari sa Dios.” 15 Unya gipandongan ni Jesus sa iyang kamot ang mga bata ug 
gipanalanginan. Pagkahuman niadto milakaw siya. 

Ang Tawo nga Adunahan 
(Me. 10:17-31; Lu. 18:18-30) 

16 May usa ka tawo nga miduol kang Jesus ug nangutana, “Magtutudlo, unsa ba ang maayo kong 
buhaton aron maangkon ko ang kinabuhi nga walay kataposan?” 17 Mitubag si Jesus kaniya, “Nganong 
nangutana ka kanako kon unsa ang maayo? Usa lang ang maayo, ug walay lain kondili ang Dios. Kon gusto 
mo nga makaangkon ug kinabuhi nga walay kataposan tumanon mo ang mga sugo.” 18 Nangutana siya 
pag-usab, “Unsa nga mga sugo?” Miingon si Jesus kaniya, “Ayaw pagpatay, ayaw pagpanapaw, ayaw 

19 

pagpangawat, ayaw pagsaksi ug bakak, tahuron mo ang imong amahan ug inahan, ug higugmaon mo ang 

20 

imong isigkatawo sama sa imong paghigugma sa imong kaugalingon.” Mitubag ang batan-on, “Kining 

21 

tanan natuman ko na. Unsa pa ba ang angay kong buhaton?” Mitubag si Jesus, “Kon gusto mo nga 
mahingpit sa atubangan sa Dios, lakaw ug ibaligya ang imong mga kabtangan, ug ang halin ipanghatag mo 

sa mga kabos. Sa maong paagi mahimo kang adunahan didto sa langit. Pagkahuman, balik ug sunod 
22 

kanako.” Sa dihang nadungog kini sa batan-on mibiya siya nga masulub-on kay daghan man ang iyang 
kabtangan. 

23 ... . 

Busa miingon si Jesus sa iyang mga sumusunod, “Sa pagkatinuod, lisod alang sa usa ka adunahan 

24 

nga magpasakop sa paghari sa Dios. ‘ Sayon pa ang paglusot sa usa ka mananap nga kamelyo sa bangag sa 
dagom kay sa pagpasakop sa adunahan sa paghari sa Dios.” 25 Pagkadungog niadto sa iyang mga 
sumusunod, natingala kaayo sila. Busa nangutana sila, “Kon mao kana, kinsa na man lang ang maluwas?” 

26 Gitan-aw sila ni Jesus ug giingnan, “Dili gayod kini mahimo sa tawo, apan mahimo sa Dios ang tanan.” 

27 

Unya miingon si Pedro kaniya, “Amo bayang gibiyaan ang tanan ug misunod kami kanimo. Unya, 
unsa man ang among mapaabot nga balos?” 28 Miingon si Jesus kanila, “Sa pagkatinuod, sultihan ko kamo, 
moabot ang adlaw nga bag-ohon sa Dios kining kalibotan, ug ako nga Anak sa Tawo magalingkod sa 
akong trono aron maghari. Niana nga adlaw, kamo nga nagsunod kanako maglingkod sa 12 ka trono aron 

29 

hukman ninyo ang 12 ka tribo sa Israel. Ug si bisan kinsa nga mibiya sa iyang balay, mga igsoon, 
amahan, inahan, mga anak, o yuta tungod ug alang kanako makadawat sa daghan gayod nga balos, ug 
makapanunod sa kinabuhi nga walay kataposan. 30 Daghan ang dungganon karon nga sa kaulahian 
mahimong labing ubos, ug daghan ang labing ubos karon nga sa kaulahian mahimong dungganon.” 

Chapter 20 

Ang mga Trabahante sa Tamnanan sa Ubas 

' M iingo n si Jesus kanila, “Ang paghari sa Dios nahisama sa tawo nga may tamnanan sa ubas. Sayo pa 
kaayo, milakaw ug nangita na siya ug mga tawo nga motrabaho sa iyang tamnanan. 2 Nagkauyon siya ug 
ang mga tawo nga una niyang natagboan, nga iya silang suholan sumala sa naandan nga suhol matag adlaw. 
Unya gipadala niya sila didto sa iyang tamnanan. 3 Sa dihang mga alas nuwebe na sa buntag miadto siya sa 

4 

merkado ug may nakita siya didto nga mga istambay, kay wala man silay trabaho. Miingon siya kanila, 
‘Magtrabaho kamo didto sa akong tamnanan, kay tagaan ko kamog husto nga suhol.’ ' Busa miadto sila ug 
nagtrabaho. Sa dihang udto na, mibalik na usab ang tag-iya didto sa merkado, ug may nakita na usab siya 
didto nga mga tawo. Ug iya usab silang gipatrabaho. Mao gihapon kini ang iyang gibuhat sa dihang mga 
alas tres na sa hapon. 6 Sa alas singko mibalik na usab siya sa merkado ug may nakita pa gayod siya nga 
mga istambay. Miingon siya kanila, ‘Ngano bang nagaistambay lang kamo dinhi sa tibuok nga adlaw?’ 
? Mitubag sila, ‘Kay wala may nagpatrabaho kanamo.’ Busa giingnan niya sila nga moadto sa iyang 
tamnanan ug magtrabaho. 

8 “Sa pagkakilomkilom na, miingon ang tag-iya sa iyang sinaligan, ‘Tawga ang mga trabahante ug 

9 

suweldohi sila. Unaha pagbayad kadtong ulahing gipatrabaho ug ipaulahi kadtong nauna.’ Ang mga 
nagtrabaho sugod sa mga alas singko gihatagan ug suweldo alang sa usa ka adlaw nga trabaho. '° Sa dihang 
suweldohan na kadtong mga nauna sa pagtrabaho, naghunahuna sila nga dako ang ilang madawat kay sa 

mga naulahing mitrabaho. Apan ang matag usa kanila gisuweldohan usab ug alang sa usa ka adlaw nga 
11 ..... . .12 

trabaho. Pagkadawat nila niini, mireklamo sila sa tag-iya. Matod nila, ‘Ang mga naulahi, usa ka oras ra 
ang ilang trabaho, apan kami usa ka adlaw gayod ang among pagpasingot ug pagpainit, apan pareho ra ang 
imong gisuweldo kanamo!’ 13 Miingon siya sa usa kanila, ‘Higala, wala ko ikaw limbongi. Dili ba 

14 

nagkauyon man kita nga suweldohan ko ikaw alang sa usa ka adlaw nga trabaho? Dawata ang suweldo sa 
imong pagtrabaho ug pauli. Kay akong kagustohan nga hatagan ang naulahi ug kantidad nga sama sa akong 
gihatag kanimo. 15 Dili ba makabuot man ako kon unsa ang akong buhaton sa akong kuwarta kay ako man 
kini? Basin nasina ka lang tungod kay maayo ako kanila.’ ” 16 Unya miingon si Jesus, “Mao usab kana ang 
mahitabo sa kataposan nga mga adlaw. Ang mga ubos karon mao ang mahimong dungganon sa kaulahian, 
ug ang mga dungganon karon mao ang mahimong ubos sa kaulahian.” 

Ang Ikatulo nga Paghisgot ni Jesus Mahitungod sa Iyang Kamatayon 
(Me. 10:32-34; Lu. 18:31-34) 

17 Sa dihang nagpadulong na sila si Jesus sa Jerusalem, gipalain niya ang iyang mga sumusunod gikan 
sa mga tawo kay may isulti siya kanila. 18 Miingon siya, “Pamati kamo! Nagapadulong kita sa Jerusalem ug 
ako nga Anak sa Tawo itugyan ngadto sa kadagkoan sa mga pari ug mga magtutudlo sa Kasugoan, ug 

19 

hukman nila ako nga patyon. Unya itugyan nila ako sa mga dili Judio aron tamayon, bunalan, ug ilansang 
sa kms. Apan sa ikatulo ka adlaw mabanhaw ako.” 

Ang Hangyo sa Asawa ni Zebedeo 
" (Me. 10:35-45) 

20 

Miadto kang Jesus ang asawa ni Zebedeo uban ang iyang duha ka anak nga lalaki. Miluhod siya 
atubangan ni Jesus kay may ihangyo siya. 21 Busa miingon si Jesus kaniya, “Unsay imong gusto?” Mitubag 
ang asawa ni Zebedeo, “Kon mahimo, kon maghari ka na, palingkuron mo ang akong duha ka anak diha sa 

22 

imong tupad; ang usa sa tuo ug ang usa sa wala.” Apan gitubag sila ni Jesus, “Wala kamo mahibalo kon 
unsa ang inyong gihangyo. Maantos ba ninyo ang kasakit nga hapit ko nang antuson?” Miingon sila, “Oo, 

23 

maantos namo.” Miingon si Jesus kanila, “Tinuod nga maantos gayod ninyo, apan dili ako ang mopili 
kon kinsa ang molingkod sa akong tuo ug sa akong wala. Kay may gitagan-an na ang akong Amahan 
niini.” 

24 

Sa pagkadungog sa napulo ka sumusunod sa ilang gipangayo, nasuko kaayo sila sa managsoon. 

25 

Busa gitawag silang tanan ni Jesus ug giingnan, “Nahibaloan ninyo nga ang mga kadagkoan niini nga 
kalibotan may gahom sa pagmando sa ilang mga ginsakopan ug sila ang magbuot kon unsa ang ilang 
buhaton kanila. 2# Apan dili ingon niini ang angay kaninyo. Kay kon kinsa kaninyo ang gusto nga 

27 

mahimong gamhanan, kinahanglan nga mahimo siyang inyong sulugoon; ug kon kinsa kaninyo ang gusto 
nga mahimong pangulo, kinahanglan nga mahimo siyang ulipon sa tanan. ‘ 8 Bisan pa gani ako nga Anak sa 
Tawo wala moanhi dinhi sa kalibotan aron alagaran, kondili aron moalagad ug mohatag sa akong kinabuhi 
sa pagtubos sa daghan nga mga tawo.” 

Giayo ni Jesus angDuha ka Buta 
(Me. 10:46-52; Lu. 18:35-43) 

29 . . 30 

Sa dihang pagawas na silang Jesus sa Jerico daghang mga tawo ang nanunod kaniya. Unya, didtoy 
duha ka buta nga naglingkod daplin sa dalan. Nadunggan nila nga moagi na si Jesus, busa naninggit sila, 
“Ginoo, nga kaliwat ni David, 2 kaloy-i intawon kami!” 31 Gibadlong sila sa mga tawo aron mohilom. Apan 

32 

gikusgan pa hinuon nila ug singgit, “Ginoo, nga kaliwat ni David, kaloy-i intawon kami!” Mihunong si 
Jesus, gitawag niya sila ug gipangutana, “Unsa ang inyong gusto nga buhaton ko kaninyo?” 33 Mitubag sila, 

34 

“Ginoo, gusto namo nga makakita!” Naluoy si Jesus kanila, busa gihikap niya ang ilang mga mata, ug 
dihadiha nakakita sila. Unya misunod sila kaniya. 

Chapter 21 

Ang Madaogon nga Pagsulod ni Jesus sa Jerusalem 
(Me. 11:1-11; Lu. 19:28-40; Jn. 12:12-19) 

1 Sa dihang duol na sila si Jesus sa Jerusalem ug didto na sila sa baryo sa Betfage nga anaa sa Bukid sa 
mga Olibo, gipauna ni Jesus ang duha niya ka mga sumusunod. 2 Miingon siya kanila, “Pag-una kamo didto 
sa sunod nga baryo. Sa pagsulod ninyo, may makita kamo nga asno nga gihigot ug may kauban nga nati. 
Hubari ninyo kini ug dad-a dinhi kanako. 3 Kon may mangutana kaninyo, tubaga ninyo, ‘Kinahanglanon 
kini sa Ginoo,’ ug ipadala dayon niya kini kaninyo.” 

4 

Kini mahitabo aron matuman ang gisulti sa propeta: 

5 “Sultihi ninyo ang mga taga-Sion nga ania na ang ilang hari. 

Mapainubsanon siya, ug moabot na siya nga nagasakay sa nati nga asno!” 

6 Busa nanglakaw ang duha ka sumusunod ug gituman nila ang sugo ni Jesus. ? Gidala nila ang asno 
uban sa nati didto kang Jesus. Gihapinan nila kini sa ilang bisti ug unya misakay si Jesus. 8 Didtoy daghang 
mga tawo nga nagbuklad sa ilang mga bisti sa dalan. Ang uban nagputol ug sanga sa mga kahoy ug 

>9 

gibutang kini sa dalan. Naninggit ang mga tawo nga nag-una ug ang nagsunod kaniya, “Dayegon ta ang 
kaliwat ni David! c Gipanalanginan sa Ginoo ang iyang pinadala! 11 Dayegon ta ang Dios!” 

10 Sa pagsulod ni Jesus sa Jerusalem nagkaguliyang ang mga tawo didto. Miingon sila, “Kinsa ba 
kanang tawhana?” 11 Mitubag ang mga tawo nga kauban ni Jesus, “Mao kini ang propeta nga si Jesus nga 
taga-Nazaret, nga sakop sa Galilea.” 



3 30 kaliwat ni David: ang buot ipasabot, giila nila nga manununod si Jesus sa gingharian ni David. 
b 8 Gibuhat nila kini sa pagpasidungog kang Jesus. 
c 9 Tan-awa ang 20:30. 

d 9 ang iyang pinadala: sa literal , ang nag-anhi sa ngalan sa Ginoo. 

Ang Pag-abog ni Jesus sa mga Tawo Didto sa Templo 
(Me. 11:15-19; Lu. 19:45-48; Jn. 2:13-22) 

12 Misulod si Jesus sa templo ug giabog niya ang tanan nga namalit ug namaligya didto. 

Gipanglintuwad niya ang mga lamisa sa mga nagapang-ilis ug kuwarta ug ang mga lingkoranan sa mga 
namaligya ug mga salampati nga ighahalad. 13 Miingon siya kanila, “Nagaingon ang Dios sa Kasulatan, 
‘Ang akong balay kinahanglan tawgon nga balay nga ampoanan’; apan gihimo hinuon ninyo kini nga 
tagoanan sa mga tulisan!” 

14 ... ... 1 ^ 

May mga buta ug mga bakol nga miduol kaniya didto sa templo ug giayo niya sila. ’ Nasuko ang 
kadagkoan sa mga pari ug ang mga magtutudlo sa Kasugoan sa dihang nakita nila ang katingalahang mga 
butang nga iyang gibuhat, ug sa dihang nadunggan nila ang mga bata didto sa templo nga naninggit nga 
nag-ingon, “Dayegon ta ang kaliwat ni David!” 16 Busa miingon sila kang Jesus, ‘‘Nadunggan mo ba usab 
ang ilang gisulti?” Mitubag si Jesus, “Oo. Ngano, wala ba kamo makabasa sa giingon sa Kasulatan nga 
bisan ang gagmayng mga bata gitudloan sa Dios nga modayeg kaniya?” 17 Unya gibiyaan sila ni Jesus. 
Migawas siya sa siyudad sa Jerusalem ug miadto sa Betania ug didto siya natulog. 

Gitunglo ni Jesus ang Kahoy nga Higera 
(Me. 11:12-14; 20-24) 

18 Nianang pagkabuntag, sa pagbalik ni Jesus sa siyudad sa Jerusalem gigutom siya. 19 Unya, may 
nakita siyang kahoy nga higera sa daplin sa dalan. Busa giduolan niya kini, apan wala siyay nakita nga 
bunga kondili mga dahon lang. Unya, giingnan niya ang kahoy, “Sukad karon dili ka na gayod 

makapamunga!” Ug dihadiha nalaya ang higera. ‘°Sa dihang nakita kini sa iyang mga sumusunod natingala 

21 

kaayo sila. Miingon sila, ‘‘Nganong kalit nga nalaya ang higera?” Mitubag si Jesus kanila, “Ang tinuod, 
kon may pagtuo kamo ug dili magduhaduha, mahimo usab ninyo ang gibuhat ko sa kahoy nga higera. Ug 

dili lang kana kondili makamando usab kamo bisan niining bukid, ‘Balhin ngadto sa dagat,’ ug mahitabo 
22 

kana. ' Ang bisan unsa nga inyong pangayoon pinaagi sa inyong pag-ampo madawat gayod ninyo, kon 
motuo kamo.” 

Ang Pagpangutana sa Katungod ni Jesus 
(Me. 11:27-33; Lu. 20:1-8) 

23 

Misulod pag-usab si Jesus sa templo ug nagtudlo sa mga tawo. Didto may kadagkoan sa mga pari ug 
mga pangulo sa mga Judio nga miduol kaniya ug nangutana, “Unsa ba ang imong katungod sa pagbuhat 

24 

niining mga butanga dinhi sa templo? Kinsa ba ang naghatag kanimo niini nga katungod?” Mitubag si 
Jesus kanila, “Mangutana usab ako kaninyo. Ug kon matubag ninyo kini, tubagon ko usab kamo kon unsa 

25 

ang akong katungod sa pagbuhat niining mga butanga. " Kang kinsa ba naggikan ang katungod ni Juan sa 
pagbautismo, sa Dios ba o sa tawo?” Naglalisay sila kon unsa ang ilang itubag. Miingon sila, “Kon 
moingon kita nga ‘Gikan sa Dios,’ moingon siya, ‘Nganong wala kamo motuo kang Juan?’ J ' Apan kon 
moingon kita nga ‘Gikan sa tawo,’ delikado kita sa mga tawo kay nagatuo sila nga si Juan propeta sa Dios.” 

27 

Busa mitubag sila kang Jesus, “Wala kami masayod.” Unya miingon si Jesus kanila, “Kon mao kana dili 
ko usab kamo sultihan kon diin gikan ang akong katungod sa pagbuhat niini.” 

Ang Sambingay Mahitungod sa Duha ka Managsoon nga Lalaki 

28 Miingon usab si Jesus kanila, “Sa inyong hunahuna, unsa man ang buot ipasabot niini? Dunay usa ka 
tawo nga may duha ka anak nga lalaki. Giadtoan niya ang magulang ug giingnan, ‘Dong, moadto ka karon 

29 ... . 

sa atong tamnanan sa ubas ug magtrabaho.’ Mitubag siya, ‘Dili ko!’ Apan sa kaulahian nausab ang iyang 
hunahuna ug miadto siya sa ilang tamnanan ug nagtrabaho. 30 Giadtoan usab sa amahan ang manghod ug 
giingnan usab sama sa iyang giingon sa magulang. Mitubag ang manghod, ‘Oo, tay,’ apan wala siya 
motuman. 31 Asa sa duha ang nagtuman sa sugo sa iyang amahan?” Mitubag sila, “Ang magulang.” 

Miingon si Jesus kanila, “Sa pagkatinuod, nauna pa kaninyo sa pagpasakop sa paghari sa Dios ang mga 

32 

maniningil ug buhis ug ang mga babaye nga nagbaligya sa ilang dungog. Kay si Juan nga tigbautismo 
mianhi dinhi ug nagtudlo kaninyo sa husto nga paagi aron mahimo kamong matarong atubangan sa Dios, 
apan wala kamo motuo kaniya. Ang mga maniningil ug buhis ug ang mga babaye nga nagbaligya sa ilang 
dungog mao hinuon ang mituo kaniya. Ug bisan nakita ninyo kini, wala gihapon kamo maghinulsol ug 
motuo kaniya.” 

Ang Sambingay Mahitungod sa mga Saop 
(Me. 12:1-12; Lu. 20:9-19) 

33 Miingon si Jesus kanila, “Pamatia ninyo ang usa pa ka sambingay. Dunay usa ka tawo nga may yuta 
nga gipatamnan niya ug ubas. Gipakoral niya kini, ug nagpahimo siyag bangag sa dakong bato aron 
himuong pugaanan sa ubas. Nagpatukod usab siya ug usa ka balay bantayanan. Pagkahuman gipasaopan 

34 

niya ang iyang tamnanan ug miadto sa layong dapit. Sa panahon na sa pagpamupo sa ubas, gisugo niya 
ang iyang mga sulugoon ngadto sa mga saop aron sa pagkuha sa iyang bahin sa abot. 35 Sa pag-abot sa mga 
sulugoon, gipangdakop sila sa mga saop. Gibunalan nila ang usa, gibato ang usa, ug gipatay gayod nila ang 
usa. 3# Human niadto nagsugo pag-usab ang tag-iya ug mas daghan pa nga mga sulugoon kay sa nauna. 

37 

Apan mao gihapon ang ilang gibuhat kanila. Sa kaulahian gisugo sa tag-iya ang iyang anak. 

Naghunahuna siya nga tahuron nila ang iyang anak. 38 Apan sa pagkakita sa mga saop nga ang iyang anak 
na ang miabot, miingon sila, ‘Ania na ang manununod. Dali, patyon nato aron maato ang iyang 

39 .... . 

mapanunod.’ Busa gidakop nila siya ug gidala didto sa gawas sa tamnanan ug gipatay.” 

40 

Unya nangutana si Jesus, “Kon mobalik ang tag-iya sa tamnanan, unsa may iyang buhaton niadtong 

41 

mga saop?” Mitubag sila, “Pamatyon niya kadtong daotan nga mga saop ug dili gayod niya kaloy-an. 

42 

Unya pasaopan niya ang iyang tamnanan sa mga saop nga mohatag sa iyang bahin matag ani.” Miingon 
usab si Jesus kanila, “Wala ba ninyo mabasa ang giingon sa Kasulatan? 

‘Ang bato nga gisalikway sa mga panday 

mao gayod hinuon ang nahimong pundasyon. 

Mao kini ang gibuhat sa Ginoo, 

ug katingalahan kini kanato!’ ” 

43 

Mipadayon si Jesus sa pag-ingon kanila, “Mao kini ang hinungdan nga ang gingharian sa Dios kuhaon 

44 

gikan kaninyo ug ihatag ngadto sa mga tawo nga nagatuman sa iyang mga gipabuhat. [Si bisan kinsa nga 
mahulog niini nga bato mabali-balian, apan siya nga mahulogan sa maong bato madugmok gayod.]” 

45 

' Pagkadungog sa kadagkoan sa mga pari ug mga Pariseo sa mga sambingay ni Jesus, nasabtan nila 

46 

nga sila ang iyang gitumong. Busa buot na gayod nila nga dakpon si Jesus, apan nahadlok sila sa mga 
tawo tungod kay giila nila nga propeta si Jesus. 

Chapter 22 

Ang Sambingay Mahitungod sa Kombira 
(Lu. 14:15-24) 

1 Nagtudlo pag-usab si Jesus kanila pinaagi sa sambingay. 2 Miingon siya, “Ang paghari sa Dios sama 
sa nahitabo sa usa ka hari nga nag-andam ug kombira alang sa kasal sa iyang anak nga lalaki. 3 Gisugo niya 

4 

ang iyang mga sulugoon nga tawgon na ang mga dinapit. Apan mibalibad sila. Gisugo niya pag-usab ang 
uban pa nga mga sulugoon. Miingon siya, ‘Ingna ninyo ang mga dinapit nga naihaw ko na ang mga baka ug 
ang uban nga mga mananap nga akong gipatambok ug naandam na ang pagkaon. Busa paanhia na sila.’ 

5 Apan ang mga dinapit wala magtagad. Ang usa miadto sa iyang uma, ug ang usa sa iyang negosyo. # Ang 
uban, gidakop nila ang mga sinugo sa hari, gipasipad-an nila ug gipatay. 7 Busa nasuko pag-ayo ang hari. 

Gisugo niya ang iyang mga sundalo nga pamatyon usab ang nagpatay sa iyang mga sulugoon ug sunogon 
ang ilang lungsod. 8 Unya gitawag niya ang iyang mga sulugoon ug miingon, ‘Ang kombira sa kasal sa 

9 

akong anak andam na, apan ang mga dinapit dili takos nga motambong. Busa adto na lang kamo sa 
kadalanan nga naay daghang mangagi ug dapita ninyo ang tanan nga inyong matagboan.’ '°Nanglakaw ang 
mga sulugoon ug nangadto sa kadalanan, ug ang tanan nga ilang natagboan, maayo man o daotan, 
gipangdapit nila. Ug napuno sa mga dinapit ang hawanan sa kombira. 

11 “Unya misulod ang hari kay gusto niya nga mahimamat ang iyang mga bisita. Didto may nakita siya 
nga usa ka tawo nga wala magsul-ob ug bisti nga alang sa kombira. ''Busa miingon ang hari kaniya, 
‘Higala, nganong nakasulod ka dinhi nga wala magsul-ob ug bisti nga alang sa kombira?’ Apan ang tawo 
wala gayod motingog kay wala siyay ikatubag. 13 Unya miingon ang hari sa iyang mga sulugoon, ‘Gaposa 
ninyo ang iyang mga kamot ug tiil ug ilabay sa gawas didto sa kangitngitan. Didto maghilak siya ug 

14 

magkagot ang iyang ngipon.’ ” Unya miingon si Jesus, “Daghan ang gidapit sa Dios sa iyang gingharian, 
apan diotay ra ang gipili nga makasulod.” 

Ang Pangutana Mahitungod sa Pagbayad ugBuhis 
(Me. 12:13-17; Lu. 20:20-26) 

15 Mibiya ang mga Pariseo ug nagplano sila kon unsaon nila pagdakop si Jesus pinaagi sa iyang 
gipanulti. 16 Unya gisugo nila ang uban sa ilang mga sumusunod ug ang pipila ka tawo ni Herodes. 
Nangutana sila kang Jesus, “Magtutudlo, nasayod kami nga tinuod ang imong gipanulti. Gitudlo mo sa mga 
tawo ang kamatuoran bahin sa kabubut-on sa Dios. Ug wala ka magpauyon-uyon sa mga tawo bisan kinsa 
pa sila. 17 Alang kanimo, husto ba nga kita nga mga Judio mobayad ug buhis sa Emperador sa Roma o 
dili?” 18 Nahibaloan ni Jesus ang ilang daotang tuyo. Busa miingon siya kanila, “Mga tigpakaaron-ingnon! 

19 

Ngano bang buot man ninyo akong bitikon pinaagi niana nga pangutana? Pakit-a ninyo ako ug kuwarta 

20 

nga gigamit sa pagbayad ug buhis.” Ug gidala nila kini kaniya. Miingon si Jesus kanila, “Kang kinsa ba 

kining hitsura ug ngalan?” 21 Mitubag sila, “Iya sa Emperador.” Busa miingon si Jesus kanila, “Kon mao 

22 

kana, ihatag ninyo sa Emperador ang iya sa Emperador, ug sa Dios ang iya sa Dios.” Sa pagkadungog 
nila sa tubag ni Jesus natingala gayod sila. Busa gibiyaan na lang nila siya. 

Ang Pangutana Mahitungod sa Pagkabanhaw 
(Me. 12:18-27; Lu. 20:27-40) 

23 

Niadtong adlawa, may mga Saduseo nga miduol kang Jesus. Kining mga tawhana wala nagatuo nga 

24 

may pagkabanhaw. Nangutana sila, ' “Magtutudlo, miingon si Moises nga kon mamatay ang lalaki ug wala 
silay anak sa iyang asawa, kinahanglan nga ang iyang igsoon makigminyo sa nabalo aron makaanak siya 
alang sa iyang igsoon nga namatay. 25 Unya, dinhi kaniadto may pito ka managsoon nga lalaki. Ang 
kamagulangan naminyo, ug namatay nga walay anak. Busa ang balo giminyoan sa sunod nga igsoon. 

‘ 6 Kini siya namatay usab ug wala gihapon silay anak. Busa giminyoan na usab sa ikatulo nga igsoon ug 

27 

mao usab gihapon ang nahitabo kaniya ug sa tanan nga managsoon hangtod sa ikapito. Sa kataposan ang 
babaye namatay usab. 28 Karon, kon moabot na ang pagkabanhaw, kang kinsa man siyang asawa, kay silang 
tanan naminyo man kaniya?” 

29 

Miingon si Jesus kanila, “Sayop gayod kamo, kay wala kamo makasabot sa Kasulatan ug sa gahom 
sa Dios. 30 Sa adlaw sa pagkabanhaw, ang mga tawo dili na magminyoay tungod kay sama na sila sa mga 
anghel sa langit. 31 Karon, ang mahitungod sa pagkabanhaw: wala ba ninyo mabasa ang giingon sa Dios 

32 

kaninyo diha sa iyang pulong nga nagkanayon, ‘Ako ang Dios ni Abraham, ang Dios ni Isaac, ug ang 
Dios ni Jacob?’ Ang Dios dili Dios sa mga patay, kondili Dios sa mga buhi.” a 33 Sa pagkadungog niini sa 
mga tawo nahibulong kaayo sila sa iyang pagtulon-an. 



a 32 Kini nagapamatuod nga ang mga namatay mabanhaw. 

Ang Labing Mahinungdanon nga Sugo 
(Me. 12:28-34; Lu. 10:25-28) 

34 

Sa pagkadungog sa mga Pariseo nga ang mga Saduseo wala gayoy nahimo kang Jesus, nagtigom sila 
pag-usab ug miduol kaniya. " Usa sa mga magtutudlo sa Kasugoan ang nangutana kang Jesus aron sa 
pagbitik kaniya. 36 Miingon siya, “Magtutudlo, unsa ba gayod ang labing mahinungdanon nga sugo diha sa 

37 

Kasugoan?” Mitubag si Jesus kaniya, “ ‘Higugmaon mo ang Ginoo nga imong Dios sa tibuok mong 
kasingkasing, sa tibuok mong kalag, ug sa tibuok mong hunahuna.’ 38 Mao kini ang labing mahinungdanon 

39 

nga sugo. Ug ang ikaduha nga labing mahinungdanon susama sa nahauna, ‘Higugmaon mo ang imong 

40 

isigkatawo sama sa paghigugma mo sa imong kaugalingon. ’ Ang tibuok nga Kasugoan ni Moises ug ang 
mga sinulat sa mga propeta nalangkob niining duha ka sugo.” 

Ang Pangutana Mahitungod sa Cristo 
(Me. 12:35-37; Lu. 20:41-44) 

41 . 42 

Sa wala pa magbulag-bulag ang mga Pariseo, nangutana si Jesus kanila, ‘“Unsay inyong hunahuna 

43 

mahitungod sa Cristo? Kang kinsa ba siyang kaliwat?” Mitubag sila, “Kang David.” Unya miingon si 
Jesus kanila, “Kon kaliwat siya ni David, nganong si David, pinaagi sa Espiritu Santo, nagtawag man 
kaniya nga Ginoo? Kay miingon siya, 

44 

‘Miingon ang Ginoo sa akong Ginoo, 

Lingkod dinhi sa akong tuo 

hangtod nga himuon ko ang imong mga kaaway nga imong tumbanan.’ 

45 ..... . ... 46 

Kon gitawag siya ni David nga iyang Ginoo, unsaon nga kaliwat long siya ni David?” Wala gayoy 
nakatubag kang Jesus sa iyang pangutana. Sukad niadto wala na gayoy nangahas pa sa pagpangutana 
kaniya. 



Chapter 23 

Nagpasidaan si Jesus Mahitungod sa mga Pariseo ug sa mga Magtutudlo sa Kasugoan 

(Me. 12:38-40; Lu. 11:39-52; 20:45-47) 

l m 2 

Unya misulti si Jesus sa mga tawo ug sa iyang mga sumusunod, “Ang mga magtutudlo sa Kasugoan 
ug ang mga Pariseo mao ang gisaligan nga magpasabot sa Kasugoan ni Moises. 3 Busa tumana ang ilang 
gitudlo kaninyo, apan ayaw ninyo sunda ang ilang binuhatan tungod kay sukwahi kini sa ilang gipanulti. 

4 

Gisangonan nila ang mga tawo sa malisod nga mga tulumanon, apan bisag gamay wala sila motabang aron 
matuman ang ilang gisugo. 5 Ang tanan nga gibuhat nila pagpakita-kita lang sa mga tawo. Gipalapad nila 
ang mga kahon-kahon nga butanganan sa mga pinili nga mga pulong gikan sa Kasulatan nga ilang 
gibugkos sa ilang agtang ug sa ilang bukton. Ug gipatas-an pa nila ang mga gaway-gaway sa sidsid sa ilang 
mga bisti aron ingnon nga sila mga diosnon. 6 Sa mga kombira ug sa mga simbahan, gusto gayod nila nga 
molingkod sa mga lingkoranan nga alang sa mga dungganon. 7 Sa mga dapit nga tigomanan sa mga tawo, 
gusto nila nga tahuron sila ug tawgon nga mga ‘Magtutudlo.’ 8 Apan kamo dili angay magpatawag nga 

9 

‘Magtutudlo,’ kay managsoon kamo ug usa ra ang inyong magtutudlo. Dili usab kamo magtawag 
‘Amahan’ kang bisan kinsa dinhi sa yuta, kay usa ra gayod ang inyong Amahan, ang Amahan nga 

langitnon. 10 Ug dili kamo magpatawag nga ‘Agalon,’ kay usa ra ang inyong agalon ug siya mao ang Cristo. 
11 . 12 
Kon kinsa kaninyo ang nagaalagad sa iyang kauban, siya ang labaw sa tanan. Ang nagapataas sa iyang 

kaugalingon ipaubos sa Dios. Apan ang nagapaubos sa iyang kaugalingon ipataas sa Dios.” 

U “Alaot kamo nga mga magtutudlo sa Kasugoan ug kamong mga Pariseo. Ang inyong pagtiio sa Dios 
pagpakaaron-ingnon lang! Gibabagan ninyo ang mga tawo nga buot magpasakop sa paghari sa Dios. Kamo 
mismo dili magpasakop, ug nagapugong pa kamo sa mga tawo nga nagatinguha nga magpasakop. 

14 

[“Alaot kamo nga mga magtutudlo sa Kasugoan ug mga Pariseo. Ang inyong pagtuo sa Dios 
pagpakaaron-ingnon lang. Ginailog ninyo ang kabtangan sa mga babaye nga balo, ug ginatabon-tabonan 
lang ninyo ang inyong daotang binuhatan pinaagi sa inyong tag-as nga mga pag-ampo. Tungod niini, labaw 
ang kabug-at sa silot nga ipahamtang kaninyo!] 

15 “Alaot kamo nga mga magtutudlo sa Kasugoan ug mga Pariseo. Ang inyong pagtuo sa Dios 
pagpakaaron-ingnon lang! Ginalibot ninyo ang tibuok nga kalibotan aron makabig ninyo ang bisan usa lang 
ka tawo sa inyong pagtuo. Apan human ninyo siya makabig ginahimo ninyo siyang labaw pa kadaotan kay 
kaninyo ug angay gayod sa impiyerno. 16 Alaot kamong mga giya nga buta. Nagatudlo kamo nga ‘kon ang 
tawo manumpa sa ngalan sa templo, dili kinahanglan nga tumanon niya ang iyang gipanumpaan. Apan kon 
manumpa siya sa ngalan sa bulawan didto sa templo, kinahanglan nga tumanon gayod niya ang iyang 
gipanumpaan.’ 17 Kamo mga buang-buang ug mga buta. Unsa man ang mas mahinungdanon, ang bulawan o 
ang templo nga nagpabalaan sa bulawan? 18 Nagatudlo usab kamo nga ‘kon ang tawo manumpa sa halaran, 
dili kinahanglan nga tumanon niya ang iyang gipanumpaan. Apan kon manumpa siya sa ngalan sa halad 

19 

nga anaa sa halaran kinahanglan nga tumanon gayod niya ang iyang gipanumpaan.’ Mga buta gayod 
kamo! Unsa man ang mas mahinungdanon, ang halad o ang halaran nga nagapabalaan sa halad? 20 Mao 

kana nga kon ang tawo manumpa sa ngalan sa halaran, nanumpa siya sa ngalan sa halaran ug sa tanan nga 
... 21 

halad diha niini. Ug kon ang tawo manumpa sa ngalan sa templo, nanumpa siya sa ngalan sa templo ug sa 
22 

Dios nga nagapuyo didto. ‘ Ug kon ang tawo manumpa sa ngalan sa langit, nanumpa siya sa ngalan sa 
trono sa Dios, ug sa Dios nga nagalingkod didto. 

23 

“Alaot kamo nga mga magtutudlo sa Kasugoan ug mga Pariseo. Ang inyong pagtuo sa Dios 
pagpakaaron-ingnon lang. Nagahatag kamo sa Dios sa inyong ikapulo bisan sa abot sa inyong mga lamas, 
apan wala ninyo tumana ang mas mahinungdanon nga mga sugo mahitungod sa matarong nga pagkinabuhi, 
pagkamaluloy-on, ug pagkamasaligon. Angay kamong maghatag sa inyong ikapulo apan dili ninyo 

24 

pasagdan ang mas mahinungdanon nga mga sugo. Buta gayod kamo nga mga magtutudlo. Sa pagbuhat 
ninyo niini sama ra nga gisala ninyo ang mga gagmayng mananap gikan sa inyong imnonon, apan gilamoy 
ninyo ang mas dako pa nga mananap sama sa kamelyo. 

25 

“Alaot kamo nga mga magtutudlo sa Kasugoan ug mga Pariseo. Ang inyong pagtuo sa Dios 
pagpakaaron-ingnon lang! Kay hugasan ninyo ang gawas sa tasa ug plato sumala sa inyong seremonya 
apan sulod sa inyong kasingkasing labihan kamo kahugaw ug kahakog. 26 Buta kamo nga mga Pariseo! 
Hinloi una ninyo ang sulod nga bahin sa tasa ug plato, ug ang gawas mahimong limpyo usab. a 

27 

“Alaot kamo nga mga magtutudlo sa Kasugoan ug mga Pariseo. Ang inyong pagtuo sa Dios 
pagpakaaron-ingnon lang! Nahisama kamo sa mga lubnganan nga gipintalan ug puti ug matahom tan-awon 
sa gawas, apan ang sulod labihan kabaho ug pulos lang bukog sa patay. 28 Nahisama gayod kamo niana kay 
kon tan-awon kamo sa mga tawo morag husto man ang inyong gibuhat apan ang tinuod, pulos 
pagpakaaron-ingnon lang ug kadaotan ang sulod sa inyong kasingkasing. 

29 

“Alaot kamo nga mga magtutudlo sa Kasugoan ug kamong mga Pariseo. Ang inyong pagtuo sa Dios 
pagpakaaron-ingnon lang! Nagabuhat kamo sa mga lubnganan sa mga matarong ug mga propeta ug 
gipatahom ninyo kini, 30 ug nagaingon kamo nga kon anaa na kamo kaniadto sa panahon sa inyong mga 
katigulangan, dili unta ninyo patyon ang mga propeta sama sa ilang gibuhat. 31 Busa, giangkon ninyo nga 



a 26 Hinloi... mahimong limpyo usab: buot ipasabot, Kinahanglan mahimong hinlo ang inyong mga hunahuna, ug mahimong hinlo 
usab ang inyong gibuhat ug gisulti. 



39 




MATEO Chapter 24 



mga kaliwat kamo sa mga tawo nga mipatay sa mga propeta. a 3 ‘ Sige, taposa ninyo ang gisugdan sa inyong 
mga katigulangan! 33 Sama kamo sa mga bitin. Kaliwat kamo sa mga malala nga bitin. Dili gayod kamo 

34 

makaikyas sa silot didto sa impiyerno. Busa pamati kamo! Padalhan ko kamo ug mga propeta, mga 
maalam nga tawo, ug mga magtutudlo. Ang uban kanila pamatyon ninyo. Ipalansang ninyo sila sa krus. Ug 
ang uban bunalan ninyo diha sa inyong mga simbahan; ug kon molayas sila, gukoron ninyo sila bisan asa 
nga dapit. 35 Tungod niini silotan gayod kamo sa inyong pagpamatay sa tanang tawo nga matarong gikan 
kang Abel hangtod kang Zacarias nga anak ni Baraquias, nga inyong gipatay didto sa dapit nga 
gitaliwad-an sa templo ug sa halaran. 3# Sa pagkatinuod, kamo nga mga tawo niini nga panahon mao ang 
manubag niining tanan nga mga sala.” 

Ang Paghigugma ni Jesus sa mga Taga-Jerusalem 
(Lu. 13:34,35) 

37 

“Kamo nga mga taga-Jerusalem, ngano man nga gibato ninyo ug gipamatay ang mga propeta sa Dios 
nga gipadala diha kaninyo? Dugay na akong nagtinguha nga tigomon ko kamo ug atimanon, sama sa 
himungaan nga nagtigom sa iyang mga piso ilalom sa iyang mga pako, apan dili ninyo kini gusto! 38 Karon, 

39 

bahala na kamo sa inyong kaugalingon. ~ Kay dili na gayod ninyo ako makita hangtod nga moingon kamo, 
‘Gipanalanginan sa Ginoo ang iyang pinadala.’ ” 

Chapter 24 

Ang Pagkaguba sa Templo 
(Me. 13:1,2; Lu. 21:5,6) 

' Vtigawas si Jesus sa templo ug samtang naglakaw siya miduol kaniya ang iyang mga sumusunod ug 

2 

gitudlo nila kaniya ang templo. Miingon si Jesus kanila, “Tan-awa ninyo kining tanan. Sa pagkatinuod, 
maguba kini ug wala gayoy bisan usa ka bato nga magpabilin ibabaw sa laing bato.” 

Mga Kasamok ug mga Paglutos 
(Me. 13:3-13: Lu. 21:7-19) 

3 Samtang naglingkod si Jesus didto sa Bukid sa mga Olibo, miduol kaniya ang iyang mga sumusunod 
nga sila-sila lang. Miingon sila, “Sultihi kami kon kanus-a mahitabo ang imong giingon? Ug unsa ba ang 
mga timailhan nga ikaw hapit na mobalik dinhi ug matapos na kining panahon?” 

4 5 

Mitubag si Jesus kanila, “Pagbantay nga walay makapahisalaag kaninyo. Kay daghan ang moabot ug 
moingon nga sila mao ako, kay moingon sila nga sila mao ang Cristo, ug daghan ang ilang mapahisalaag. 
6 Makadungog kamo nga may mga gira nga duol kaninyo ug makabalita kamo nga didto sa layo may gira 
usab. Apan ayaw kamo kahadlok. Kinahanglan gayod nga mahitabo kini, apan dili pa kini mao ang 
kataposan. 7 Makiggira ang nasod batok sa laing nasod ug ang gingharian batok sa laing gingharian. Moabot 
ang mga linog ug kagutom sa nagkalain-laing mga dapit. 8 Kining tanan sinugdanan pa lang sa mga kalisod 
nga moabot. 

9 

“Nianang panahona dumtan kamo sa mga tawo tungod kay kamo akong mga sumusunod. Dakpon 
nila kamo ug itugyan sa mga tawo aron silotan ug ang uban kaninyo patyon. 10 Ug kon moabot na ang mga 
paglutos, daghan ang motalikod sa ilang pagtuo. Dumtan nila ug luiban ang ilang isigkatumutuo. 

" Motungha ang mga mini nga propeta ug daghan ang ilang mapahisalaag. 12 Ug tungod sa pagdaghan sa 
kadaotan, ang gugma sa kadaghanan sa mga tumutuo mabugnaw. ° Apan ang magpadayon sa pagsunod 

14 

kanako hangtod sa kataposan mao ang maluwas. Ug sa dili pa moabot ang kataposan, iwali ngadto sa 
tibuok nga kalibotan ang Maayong Balita mahitungod sa paghari sa Dios aron mahibalo ang tanan nga 
kata whan.” 



a 3 1 is ip kaliwat napanunod nila ang ilang daotan nga batasan. 

Ang Makalilisang nga Talan-awon 
(Me. 13:14-23; Lu. 21:20-24) 

15 “Ang propeta nga si Daniel nagtagna bahin sa makalilisang nga talan-awon. (Alang sa magbabasa: 
sabta ang kahulogan niini.) Ug kon makita ninyo kini nga anaa na sa balaan nga dapit, 16 kamo nga anaa sa 
Judea kinahanglan mokalagiw ngadto sa kabukiran. 17 Ang tawo nga maabtan diha sa gawas sa iyang balay 
dili na mosulod aron sa pagkuha sa iyang kabtangan. 18 Ang maabtan diha sa iyang uma dili na angayng 

19 

mopauli aron sa pagkuha sa iyang bisti. Alaot ang mga buros ug ang mga inahan nga nagapasuso nianang 

20 

mga adlawa tungod kay maglisod sila sa pagkagiw. Pag-ampo kamo nga ang inyong pagkagiw dili 

mahitabo sa tingtugnaw o sa Adlaw nga Igpapahulay. "'Kay nianang panahona moabot ang labing pait nga 

pag-antos nga wala pa mahitabo sukad sa sinugdan sa kalibotan, ug dili na mahitabo pag-usab ang sama 
... 22 

niini bisan kanus-a. Kon kadtong mga adlawa wala kunhuri sa Dios, wala gayoy mahibilin nga tawo. 
Apan tungod sa iyang kaluoy sa iyang mga pinili, kunhuran sa Dios kadtong mga adlawa. 

23 ..... 24 

“Busa kon dunay moingon kaninyo, ‘Ania na ang Cristo!’ o ‘Atua siya!’ ayaw kamo pagtuo. " Kay 
motungha ang dili tinuod nga mga Cristo ug ang mga mini nga propeta. Mohimo silag mga milagro ug mga 

25 

katingalahan sa katuyoan nga mapahisalaag, kon mahimo, bisan ang mga pinili sa Dios. Timan-i nga 
gipasidan-an ko na kamo mahitungod niining mga panghitaboa. 

26 “Busa kon dunay mga tawo nga moingon kaninyo, ‘Si Cristo atua sa kamingawan,’ ayaw kamo 
pag-adto. Ug kon dunay moingon, ‘Anaa siya sa sulod,’ 3 ayaw gayod kamo pagtuo. Kay kon ako nga 
Anak sa Tawo mobalik na, makakita ang tanan tungod kay mahisama kini sa kilat nga kon mokilab makita 
gikan sa sidlakan hangtod sa kasadpan. 

28 “May panultihon nga nag-ingon, ‘Kon asa ang patay nga la was, atua magtigom ang mga uwak.’ ” 

Ang Pagbalik ni Jesus sa Kalibotan 
(Me. 13:24-27; Lu. 21:25-28) 

29 

“Human sa mga pag-antos nianang panahona, kawad-ag kahayag ang adlaw, ang bulan dili na 
modan-ag, ug ang mga bituon mangahulog. Ang mga butang b sa kalangitan pahisalaagon gikan sa ilang 
naandan nga agianan. 30 Unya ako nga Anak sa Tawo makita nga nagabalik sa kalibotan gikan sa langit. Ug 
ang tanang tawo dinhi sa kalibotan manghilak kon makita nila ako diha sa mga panganod nga moanhi uban 
sa gahom nga nagadan-ag gayod. 31 Sa makusog nga tingog sa trumpeta suguon ko ang akong mga anghel 
sa pagtigom sa akong mga pinili gikan sa tanang dapit sa kalibotan.” 

Ang Pagtulon-an Mahitungod sa Kahoy nga Higera 
(Me. 13:28-31; Lu. 21:29-33) 

32 “Kuhai ninyog leksyon ang mahitungod sa kahoy nga higera. Kon ang iyang mga sanga 
manalingsing na, timailhan kini ninyo nga hapit na ang ting-init. 33 Sa ingon usab nga paagi, kon makita 
ninyo nga nahitabo na ang tanan niining akong gisulti kaninyo, timailhan kini ninyo nga hapit na akong 

34 

moabot. Sa pagkatinuod, matuman kining tanan sa dili pa mamatay ang mga tawo niining panahona. 
35 Mawala ang langit ug ang yuta, apan ang akong mga pulong dili mawala kondili matuman gayod.” 

Walay Nahibalo kon Kanus-a gayod Mobalik si Jesus 
(Me. 13:32-37; Lu. 17:26-30. 34-36) 

36 “Ang mahitungod sa adlaw ug oras sa akong pag-abot, wala gayoy nasayod niini, bisan ang mga 

37 

anghel sa langit o ako nga Anak sa Dios, gawas lang sa Amahan. ~ Ang buhaton sa mga tawo sa panahon 
nga ako nga Anak sa Tawo mobalik, mahisama sa gibuhat sa mga tawo sa panahon ni Noe. 38 Kay sa wala 



a 26 ‘Anaa siya sa sulod’: tingali ang buot ipasabot, anaa siya uban sa iyang tinago nga grupo. 
b 29 butang: literally gahom. 

pa molunop wala silay lain nga gihunahuna kondili ang pagpalabig kaon, inom, ug pagminyoay hangtod sa 

39 

adlaw nga si Noe misulod sa arka. Wala gayod sila masayod kon unsa ang mahitabo hangtod nga milunop 

40 

ug nalumos silang tanan. Ingon usab niini ang mahitabo kon ako nga Anak sa Tawo moabot na. Nianang 
mga adlawa posible nga mahitabo nga dunay duha ka lalaki nga maabtan nga nagatrabaho sa uma; ang usa 

41 

kuhaon ug ang usa mabilin. May duha ka babaye nga maggaling; ang usa kuhaon ug ang usa mabilin. 

42 . 43 

Busa pagbantay kamo, kay wala kamo mahibalo kon kanus-a moabot ang inyong Ginoo. Timan-i ninyo 
kini: kon nahibalo ang tagbalay kon unsang orasa sa gabii moabot ang kawatan, sigurado nga magbantay 

44 

siya aron dili makasulod sa iyang balay ang kawatan. Busa mangandam gayod kamo, kay sa oras nga 
wala ninyo damha, moabot ako nga Anak sa Tawo.” 

Ang Sulugoon nga Kasaligan 
(Lu. 12:41-48) 

45 

“Ang kasaligan ug maalamon nga sulugoon mao ang gipiyalan sa agalon nga magdumala sa kauban 

46 

niyang mga sulugoon. Siya ang maghatag kanila sa ilang pagkaon sa husto nga oras. Bulahan kadtong 

47 

sulugoon nga sa pagbalik sa iyang agalon maabtan nga nagahimo sa iyang buluhaton. Sigurado gayod nga 

48 

padumalahon siya sa tanang butang sa iyang agalon. Apan alaot ang dili maayo nga sulugoon nga sa 

49 

paggikan sa iyang agalon maghunahuna nga dugay pa kining mobalik, busa magsugod siya sa pagdagmal 
sa iyang kauban nga mga sulugoon ug mouban ug kaon ug inom sa mga palahubog. ~ Moabot ang iyang 
agalon sa oras nga wala gayod niya damha, 51 ug labihan kabug-at ang silot nga iyang madawat/ 1 Iipon siya 
sa mga tigpakaaron-ingnon. Didto mohilak siya ug mangagot ang iyang ngipon.” 

Chapter 25 

Ang Sambingav Mahitungod sa Napulo ka mga Dalaga 
“Nianang adlawa mahisama ang paghari sa Dios sa napulo ka mga dalaga nga nagadala sa ilang mga 

2 . 3 

suga aron mosugat sa pamanhonon. Ang lima kanila danghag ug ang laing lima maalamon. Ang lima nga 
danghag nagdala sa ilang mga suga, apan wala sila magdala ug dugang nga lana aron nga kon mahurot na 

4 

ang lana sa ilang suga may ikatubil pa sila. Ang mga dalaga nga maalamon nagdala usab sa ilang mga 
suga ug nagdala pa gayod ug dugang nga lana. 5 Ug tungod kay nadugay ang pamanhonon nagduka sila ug 
nakatulog silang tanan. 

6 “Sa tungang gabii na may misinggit, ‘Ania na ang pamanhonon! Dali kamo, sugata ninyo siya.’ 7 Ang 
napulo ka mga dalaga namangon ug giandam nila ang ilang mga suga. 8 Unya ang mga dalaga nga danghag 

9 

miingon sa mga maalamon, ‘Hatagi kami sa inyong lana kay kapalongon na ang among suga.’ Gitubag 
sila, ‘Dili mahimo, kay kon hatagan namo kamo managsama na kita nga kulangon sa lana. Adto na lang 
kamo sa mga tindahan ug palit ug alang kaninyo.’ Sa paggikan nila aron mopalit ug lana mao usab ang 
pag-abot sa pamanhonon. Ang lima nga maalamon nanguban kaniya sa kombira. Pagsulod na nila, 
gisirad-an dayon ang pultahan. 

11 “Pagkataudtaod miabot usab ang lima ka mga dalaga nga mipalit ug lana, ug nanawag sila, ‘Sir, Sir, 

12 13 

pasudla kami.’ Apan mitubag ang pamanhonon, ‘Wala ako makaila kaninyo.’ ” Unya miingon si Jesus, 
“Mao kana ang hinungdan nga kinahanglan gayod nga mangandam kamo kay wala gayod kamo masayod 
kon unsa ang adlaw o oras sa akong pag-abot.” 



a 5 1 ug labihan kabug-at ang silot nga iyang madawat: sa literal, ug tadtaron siya. 
b 1 Nianang adlawa: tingali ang buot ipasabot, ang pagbalik ni Ginoong Jesus. Tan-awa ang 24:35. 

Ang Sambingay Mahitungod sa Tulo ka Sulugoon 
(Lu. 19:11-27) 

14 

Miingon pa si Jesus, “Ang paghari sa Dios sama sa usa ka tawo nga hapit nang moadto sa lain nga 
dapit. Busa gitawag niya ang iyang mga sulugoon ug gitugyan kanila ang iyang kuwarta aron inegosyo nila. 
15 Ang matag usa kanila gihatagan niya sumala sa ilang abilidad sa pagnegosyo. Ang usa gihatagan niya ug 
5,000, ang usa 2,000, ug ang usa gihatagan niya ug 1,000. Unya milakaw siya. 16 Ang sulugoon nga 
nakadawat ug 5,000 nagnegosyo dayon ug nakaganansya siya ug 5,000. 17 Mao usab ang gibuhat sa 
nakadawat ug 2,000. Nakaganansya usab siya ug 2,000. Apan ang nakadawat ug 1,000 milakaw ug 
gilubong niya sa yuta ang kuwarta nga gihatag sa iyang agalon aron unta inegosyo. 

19 ... . 

“Sa kaulahian mibalik ang ilang agalon ug gitawag niya ang iyang mga sulugoon aron magsuma sila 

20 

sa iyang kuwarta nga gipanegosyo kanila. Ang sulugoon nga nakadawat ug 5,000 miduol ug mihatag sa 
iyang agalon sa 5,000 nga kapital apil ang 5,000 nga iyang ganansya. Miingon siya, ‘Sir, dili ba gihatagan 
mo man ako ug 5,000? Ania, nakaganansya pa gayod ako ug 5,000.’ 21 Ug miingon ang iyang agalon, 
‘Maayo ka nga sulugoon! Kasaligan ka! Ug tungod kay kasaligan ka man ug maayong magpalambo sa 

gamay nga kantidad, karon piyalan ko ikaw sa mas dako pa gayod nga kantidad. Dali, maglipay ka uban 
22 

kanako!’ ‘ Ang sulugoon nga nakadawat ug 2,000 miduol usab. Miingon siya sa iyang agalon, ‘Dili ba 

23 

gihatagan mo man ako ug 2,000? Ania, nakaganansya usab ako ug 2,000!’ Miingon ang iyang agalon, 
‘Maayo ka nga sulugoon! Kasaligan ka! Ug tungod kay kasaligan ka ug maayong magpalambo sa gamay 
nga kantidad, karon piyalan ko ikaw sa mas dako pa gayod nga kantidad. Dali, maglipay ka uban kanako!’ 

24 

Miduol usab ang sulugoon nga nakadawat ug 1,000. Miingon siya, ‘Nahibaloan ko nga isog ka ug walay 

25 

kaluoy, ug gipangkuha mo ang ganansya sa hinagoan sa uban. ' Busa nahadlok ako, ug gilubong ko na lang 
sa yuta ang imong kuwarta. Ania, ibalik ko kini.’ ‘ 6 Miingon ang iyang agalon, ‘Daotan ka ug tapolan nga 
sulugoon! Tungod kay nahibaloan mo man nga gipangkuha ko ang ganansya sa hinagoan sa uban, 

27 

gibangko mo unta ang akong kuwarta aron nga sa akong pagbalik makuha ko lakip na ang iyang tubo.’ 
” 8 Ug unya miingon siya sa uban nga mga sulugoon, ‘Sige kuhaa ninyo ang iyang kuwarta ug ihatag sa 

29 

sulugoon nga may 10,000. Kay ang kasaligan hatagan pa gayod aron modaghan pa ang gitugyan kaniya; 
apan ang dili kasaligan, bisan ang gamay nga gitugyan kaniya kuhaon pa. 30 Ang sulugoon nga walay 
kapuslanan isalibay sa gawas, didto sa kangitngitan, diin mohilak siya ug mangagot ang iyang ngipon.’ ” 

Ang Kataposan nga Paghukom 

31 “Kon ako nga Anak sa Tawo moabot na ingon nga Hari, inubanan sa tanang anghel, molingkod unya 

32 

ako sa akong trono nga harianon. Ang tanang katawhan sa kalibotan tigomon aron moatubang kanako. 
Unya bahinon ko sila sa duha ka grupo sama sa gihimong paglain sa magbalantay ngadto sa mga karnero 
ug mga kanding. 33 Ang mga tawo nga nagasunod kanako ipahimutang ko sa akong tuo, ug ang mga tawo 
nga wala nagasunod kanako ipahimutang ko sa akong wala. a 34 Ug ingon nga Hari, moingon ako sa mga 
tawo sa akong tuo, ‘Kamo nga gipanalanginan sa Dios nga akong Amahan, angkona ninyo ang gingharian 
nga giandam alang kaninyo sukad pa sa pagbuhat sa kalibotan. 35 Kay sa dihang gigutom ako inyo akong 
gipakaon, ug sa dihang giuhaw ako inyo akong gipainom. Sa dihang nahimo akong dumuduong gipadayon 
ninyo ako sa inyong balay; 36 sa dihang wala akoy bisti inyo akong gibistihan; sa dihang nagsakit ako inyo 

37 

akong giatiman; ug sa dihang gipriso ako inyo akong gibisitahan.’ ' Unya motubag ang mga matarong nga 
diha sa akong tuo, ‘Ginoo, kanus-a ka ba namo nakita nga gigutom ug among gipakaon, o giuhaw ug 
among gipainom? 38 Kanus-a ka ba namo nakita nga nahimong dumuduong ug gipadayon ka namo sa 

39 

among balay, o walay bisti ug among gibistihan? Kanus-a ka ba namo nakita nga nagsakit o napriso ug 

40 

among gibisitahan?’ Ako ingon nga Hari motubag, ‘Ang tinuod, sa dihang gibuhat ninyo kini ngadto sa 
usa sa labing ubos nako nga mga igsoon, sama ra nga gibuhat usab ninyo kini kanako.’ 



a 33 Sa literal: Ang mga kamero ibutang sa tuo, ug ang mga kanding ibutang sa wala. 

41 

“Unya moingon ako sa mga tawo nga diha sa akong wala, ‘Pahawa kamo dinhi, kamo nga tinunglo 
sa Dios! Didto kamo sa kalayo nga nagadilaab sa walay kataposan, nga giandam alang kang Satanas ug sa 

42 

iyang mga anghel. 'Kay gigutom ako apan wala ninyo ako pakan-a, giuhaw ako apan wala ninyo ako 

43 

paimna. Sa dihang nahimo akong dumuduong wala ninyo ako padayona sa inyong balay; sa dihang wala 

44 

akoy bisti wala ninyo ako bistihi; sa akong pagsakit ug pagkapriso wala ninyo ako atimana.’ Unya 
motubag sila, ‘Ginoo, kanus-a ka ba namo nakita nga gigutom o giuhaw, o walay gidayonan, o walay bisti, 

45 

o nagsakit, o napriso nga wala kami motabang kanimo?’ ‘ Ug ako ingon nga Hari motubag, ‘Ang tinuod, sa 
dihang wala ninyo tabangi ang usa sa labing ubos nako nga mga igsoon, sama ra nga wala usab ninyo ako 

46 

tabangi. ’ Ug kining mga tinunglo papahawaon ug silotan hangtod sa kahangtoran. Apan ang mga 
matarong hatagan sa kinabuhi nga walay kataposan.” 

Chapter 26 

Ang Plano sa Pagpatay kang Jesus 
(Me. 14:1,2; Lu. 22:1,2; Jn. 11:45-53) 

1 ...... 2 

Human sa pagpanudlo ni Jesus niadto, miingon siya sa iyang mga sumusunod, “Nahibaloan ninyo 

nga duha na lang ka adlaw ug moabot na ang Kasaulogan sa Paglabay sa Anghel, ug ako nga Anak sa Tawo 

itugyan na ngadto sa mga tawo aron ilansang sa krus.” 

3 Niadtong higayona usab nagtigom ang kadagkoan sa mga pari ug ang mga pangulo sa mga Judio 

4 

didto sa palasyo ni Caifas, ang pangulong pari. Gihisgotan nila kon unsaon nila pagdakop si Jesus nga dili 
mahibaloan sa mga tawo, ug ingon man ang pagpatay kaniya. 5 Miingon sila, “Dili lang nato kini buhaton 
sa panahon sa kasaulogan, kay basig magkagubot ang mga tawo.” 

Gibuboan ang ulo ni Jesus ug Pahumot 
(Me. 14:3-9; Jn. 12:1-8) 

6 Sa dihang didto si Jesus sa lungsod sa Betania, sa balay ni Simon nga kanhi sanglahon, 7 may miduol 
kaniya nga usa ka babaye. May dala siyang gamayng tibod nga may sulod nga mahalon kaayo nga 
pahumot. Samtang nagkaon si Jesus gibuboan ang iyang ulo ug pahumot niadtong babaye. 3 8 Sa pagkakita 

9 

niadto sa mga sumusunod nangasuko sila ug miingon, “Nganong giusikan man kana niya? Ikabaligya unta 
kana sa dako nga kantidad ug ang halin ikahatag ngadto sa mga kabos!” Nahibaloan ni Jesus kon unsa 
ang ilang gisulti, busa miingon siya kanila, “Nganong ginasamok ninyo siya? Maayo kining iyang gibuhat 
kanako. "Ang mga kabos kanunay ninyong ikauban, apan ako dili ninyo kanunayng ikauban. "Gibuboan 
niya ako ug pahumot aron iandam ang akong lawas alang sa paglubong kanako. " Sa pagkatinuod, bisan 
asang dapit sa tibuok kalibotan iwali ang Maayong Balita, ang iyang gibuhat kanako mahisgotan usab isip 
handomanan kaniya.” 

Nakigsabot si Judas sa Pagtugyan kang Jesus 
(Me. 14:10,11; Lu. 22:3-6) 

14 

Unya, ang usa sa 12 ka apostoles nga ginganlan ug Judas Iscariote miadto sa mga kadagkoan sa mga 
pari. 15 Miingon siya kanila, “Pila man ang inyong ibayad kanako kon itugyan ko kaninyo si Jesus?” 
Gihatagan dayon nila si Judas ug 30 ka buok kuwarta nga plata. 16 Human niadto nangita siya ug 
kahigayonan sa pagtugyan kang Jesus kanila. 

Nagsulti si Jesus nga May Magluib Kaniya 
(Me. 14:12-21; Lu. 22:7-14/21-23; Jn. 13:21-30) 

17 Sa unang adlaw sa Kasaulogan sa Pan nga Walay Patubo, miduol kang Jesus ang iyang mga 
sumusunod ug nangutana, “Asa man kami mag-andam alang sa panihapon sa Kasaulogan sa Paglabay sa 



a 7 Tingali gibuhat niya kini isip pagpasidungog kang Jesus. 

Anghel?” 18 Mitubag si Jesus kanila, “Moadto kamo sa siyudad sa Jerusalem , didto sa tawo nga akong isulti 
kaninyo, ug ingna ninyo siya, ‘ Ang magtutudlo nag-ingon nga miabot na ang panahon nga siya patyon. 
Magsaulog siya dinhi sa imong balay sa Kasaulogan sa Paglabay sa Anghel uban sa iyang mga 

19 ... . 

sumusunod. ’ ” Gituman kini sa iyang mga sumusunod, ug giandam nila didto ang panihapon alang sa 
Kasaulogan. 

20 . . . 21 
Sa dihang kilomkilom na, nanihapon si Jesus uban ang iyang 12 ka sumusunod. Samtang nangaon 

22 

sila, miingon si Jesus, “Sultihan ko kamo sa tinuod! Usa kaninyo ang magluib kanako.” Sa pagkadungog 
niadto sa iyang mga sumusunod naguol gayod sila ug nagpuli-puli silag pangutana kaniya, “Ginoo, dili ako, 
di ba?” 23 Mitubag si Jesus kanila, “Ang usa nga uban kanako nga nagtuslob ug pan sa yahong mao ang 

24 

moluib kanako. " Ako nga Anak sa Tawo pagapatyon sumala sa tagna sa Kasulatan, apan alaot ang tawo 
nga magluib kanako. Maayo pa kaniya nga wala siya matawo.” 25 Unya miingon ang maluibon nga si Judas, 
“Magtutudlo, dili ako, di ba?” Mitubag si Jesus kaniya, “Ikaw ang nagsulti niana.” 

Ang Kataposang Panihapon 
(Me. 14:22-26; Lu. 22:14-20; ICor. 11:23-25) 

~ 6 Samtang nangaon sila, mikuha si Jesus ug pan. Gipasalamatan niya kini sa Dios ug unya 
gipikas-pikas. Ug unya gihatag niya sa iyang mga sumusunod ug miingon, “Pagkuha kamo ug kaona, mao 

27 ... . 

kini ang akong lawas.” Unya mikuha siya ug ilimnon, nagpasalamat sa Dios, ug gihatag kanila nga 
nagaingon, “Panginom kamong tanan niini, ‘ 8 tungod kay mao kini ang akong dugo nga iula a aron 
mapasaylo ang mga sala sa daghan nga mga tawo. Kini nagapamatuod nga may bag-o na nga kasabotan 

29 

ang Dios ngadto sa tawo. ‘ Sultihan ko kamo, dili na ako moinom pag-usab niini nga ilimnon nga gikan sa 
ubas hangtod sa adlaw nga moinom ako sa bag-o nga klase sa ilimnon uban kaninyo didto sa gingharian sa 
akong Amahan.” 30 Unya miawit sila ug mga pagdayeg sa Dios, ug pagkahuman nangadto sila sa Bukid sa 
mga Olibo. 

Gitagna ni Jesus nga Ilimod Siya ni Pedro 
(Me. 14:27-31; Lu. 22:31-34; Jn. 13:36-38) 

31 Miingon si Jesus kanila, “Karong gabhiona tanan kamo mobiya kanako, kay ang Dios nag-ingon sa 
Kasulatan, ‘Patyon ko ang magbalantay ug magkatibulaag ang mga karnero.’ 3 ‘ Apan human ako 
mabanhaw, mouna ako kaninyo didto sa Galilea.” 33 Miingon si Pedro kang Jesus, “Bisan pag silang tanan 

34 

mobiya kanimo, ako dili gayod!” Miingon si Jesus kaniya, “Ang tinuod, karong gabhiona, sa dili pa 
motuktugaok ang manok, ilimod mo na ako sa makatulo.” 35 Mitubag si Pedro, “Dili ko gayod ikaw ilimod 
bisan patyon pa nila ako uban kanimo!” Mao usab kini ang gisulti sa tanan nga mga sumusunod. 

Nag-ampo si Jesus Didto sa Getsemane 
(Me. 14:32-42; Lu. 22:39-46) 

36 Unya nangadto sila sa dapit nga ginganlag Getsemane. Sa pag-abot nila didto, miingon si Jesus sa 

37 

iyang mga sumusunod, “Panglingkod kamo dinhi samtang mag-ampo ako didto sa unahan.” Gidala niya 
si Pedro ug ang duha ka anak ni Zebedeo. Naguol gayod si Jesus. 38 Ug miingon siya kanila, “Mora akog 

39 

mamatay sa hilabihang kaguol. Pabilin kamo dinhi ug pagtukaw uban kanako.” ' Unya miadto pa gayod 
siya sa unahan; miluhod siya ug nag-ampo. Miingon siya, “Amahan, kon mahimo ayaw ipadangat kining 
umaabot nako nga pag-antos. Apan dili ang akong pagbuot ang angay matuman kondili ang imong 
kabubut-on.” 

40 ... . 

Sa pagbalik niya didto sa iyang tulo ka sumusunod naabtan niya sila nga nangatulog. Miingon siya 

41 

kang Pedro, “Dili ba gayod kamo makatukaw uban kanako bisan sa usa lang ka oras? Pagtukaw kamo ug 



a 28 iula: sa literal, ibubo. 

pag-ampo nga dili kamo madaog sa pagsulay. Buot sa inyong espiritu nga mag-ampo apan luya ang inyong 
lawas.” 

42 

Milakaw pag-usab si Jesus sa unahan ug nag-ampo, “Amahan, kon kinahanglan nga atubangon ko 

43 

kini nga pag-antos, ang imong kabubut-on mao ang matuman.” Mibalik siya pag-usab didto sa iyang mga 
sumusunod ug naabtan na usab niya sila nga nangatulog. Kay katulgon kaayo sila. 

44 

Gibiyaan sila pag-usab ni Jesus, milakaw siya sa unahan ug nag-ampo. Ikatulo na niya kini nga 

45 

pag-ampo ug mao gihapon ang iyang giampo. ' Unya mibalik siya didto sa iyang mga sumusunod ug 
miingon, “Nangatulog pa ba gihapon kamo ug nagapahulay? Tan-awa ninyo! Mao na kini ang panahon nga 
ako nga Anak sa Tawo itugyan ngadto sa mga makasasala! 46 Tana! Tan-awa, ania na ang tawo nga magluib 
kanako!” 

Ang Pagdakop kang Jesus 
(Me. 14:43-50; Lu. 22:47-53 ; Jn. 18:3-12) 

47 ... . 

Samtang nagsulti pa si Jesus, miabot si Judas nga usa sa 12 ka mga apostoles. Uban kaniya ang 
daghang mga tawo nga nagdala ug mga espada ug mga bunal. Gisugo sila sa kadagkoan sa mga pari ug 

48 

pangulo sa mga Judio. Nakigsabot nang daan ang maluibon nga si Judas sa mga mangdadakop kon unsa 
ang iyang buhaton nga timailhan: “Ang tawo nga akong hagkan mao ang inyong gipangita. Dakpa ninyo 

. 49 

siya.” Busa sa pag-abot ni Judas, midiretso siya ngadto kang Jesus ug miingon, “Magtutudlo, maayong 
gabii.” Ug gihagkan niya siya. 50 Miingon si Jesus kaniya, “Higala, sige, buhata na kon unsa ang imong 
gianhi dinhi.” Giduol nila si Jesus ug gidakop. 51 Usa sa mga kauban ni Jesus miibot sa iyang espada ug 

52 

gitigbas niya ang sulugoon sa pangulong pari ug naputol ang dalunggan niini. ' Miingon si Jesus kaniya, 
“Ibalik sa sakoban ang imong espada! Ang mogamit ug espada sa espada usab mamatay. 53 Wala ka ba 
masayod nga makapangayo akog tabang sa akong Amahan ug dihadiha padad-an niya ako ug dose ka 

54 

batalyon nga mga anghel? Apan kon buhaton ko kana, unsaon man pagkatuman sa Kasulatan nga kini 
kinahanglan man nga mahitabo?” 

5 Unya miingon si Jesus sa mga tawo, “Tulisan ba ako nga kinahanglan gayod nga magdala pa kamog 
mga espada ug mga bunal sa pagdakop kanako? Adlaw-adlaw didto ako sa templo nga nagatudlo, apan 
wala ninyo ako dakpa. 56 Apan kining tanan nagakahitabo aron matuman ang sinulat sa mga propeta diha sa 
Kasulatan.” Unya gibiyaan siya sa iyang mga sumusunod ug nangagiw silang tanan. 

Gidala si Jesus sa Hukmanan 
(Me. 14:53-63; Lu. 22:54.55. 63-71; Jn. 18:13.14, 19-24) 

57 Gidala si Jesus sa mga nagdakop kaniya didto kang Caifas, ang pangulong pari. Didto nagtigom ang 
mga magtutudlo sa Kasugoan ug ang mga pangulo sa mga Judio. * Misunod usab si Pedro, apan layo ra 
siya kang Jesus. Misunod siya hangtod sa balay sa pangulong pari. Misulod siya sa tugkaran ug milingkod 

59 

didto uban sa mga guwardya aron makita niya kon unsa ang mahitabo kang Jesus. Ang kadagkoan sa mga 
pari ug ang tanan nga membro sa Hukmanan sa mga Judio nangita ug mga bakak nga ebidensya batok kang 
Jesus aron ipapatay nila siya. 60 Apan bisan daghan ang miduol ug misulti ug bakak batok kang Jesus, wala 
silay nakita nga hinungdan aron ipapatay siya. Sa kaulahian may duha ka tawo nga miduol 61 ug miingon 
sila, “Nadunggan namo kining tawhana nga miingon, ‘Mahimo kong gub-on kining templo sa Dios ug 
sulod sa tulo ka adlaw patindugon ko pag-usab!’ ” 

62 Busa mitindog ang pangulong pari ug nangutana kang Jesus, “Wala ka bay itubag niini nga mga 
sumbong batok kanimo?” 63 Apan wala gayod motubag si Jesus. Miingon pag-usab ang pangulong pari. 

64 

“Sultihi kami atubangan sa Dios. Unsa, ikaw ba ang Cristo nga Anak sa Dios?” Miingon si Jesus kaniya, 
“Gisulti mo na. Ug sultihan ko kamo, sukad karon makita ninyo ako nga Anak sa Tawo nga maglingkod sa 
tuo sa Makagagahom nga Dios, ug makita usab ninyo ako diha sa mga panganod sa kalangitan sa ako 
unyang pagbalik dinhi sa kalibotan.” 

65 Sa pagkadungog niadto sa pangulong pari gigisi niya ang iyang bisti sa kasuko ug miingon, 

“Nagsulti siya batok sa Dios! Dili na kinahanglanon ang mga testigo! Nadunggan ninyo ang iyang 
gipamulong batok sa Dios. 66 Unsay inyong hukom?” Mitubag sila, “Angay siyang patyon!” 

67 Unya gilud-an nila siya sa nawong ug gisumbag; ug kadtong mga nanagpa kaniya 68 miingon, “Kon 
ikaw ang Cristo, tag-ana kon kinsa ang nanapat kanimo.” 

Gilimod ni Pedro si Jesus 
(Me. 14:66-72; Lu. 22:56-62; Jn. 18:15-18. 25-27) 

69 

Samtang naglingkod si Pedro didto sa tugkaran, may miduol kaniya nga babaye. Sulugoon siya sa 
pangulong pari. Miingon siya kang Pedro, “Dili ba kauban ka man ni Jesus nga taga-Galilea?” 70 Apan 
gilimod kini ni Pedro atubangan sa tanan nga atua didto. Miingon siya, “Wala ako mahibalo kon unsay 
imong gipanulti.” 71 Unya miadto siya sa may pultahan. Nakita siya sa lain na usab nga sulugoong babaye, 

72 

ug nag-ingon sa mga tawo didto, “Kining tawhana kauban usab ni Jesus nga taga-Nazaret.” ‘Gilimod na 
usab kini ni Pedro. Miingon siya, “Ipanumpa ko nga wala ako makaila sa tawo nga inyong giingon!” 

73 

Pagkataudtaod miduol kang Pedro ang mga tawo didto ug miingon, “Kauban ka gayod ni Jesus, kay 

74 

maila sa imong sinultihan nga sama kaniya.” Apan nanumpa gayod si Pedro nga nag-ingon, “Bisag 
mamatay pa ako, wala gayod ako makaila sa tawo nga inyong giingon.” Unya mituktugaok dayon ang 
manok, 7 ug nahinumdoman ni Pedro ang giingon ni Jesus kaniya, “Sa dili pa motuktugaok ang manok, 
ilimod mo na ako sa makatulo.” Busa migawas siya ug mihilak gayod sa hilabihan. 

Chapter 27 

Gidala si Jesus kang Pilato 
(Me. 15:1; Lu. 23:1.2; Jn. 18:28-32) 

1 Sayo sa buntag naghisgot ang tanan nga kadagkoan sa mga pari ug ang mga pangulo sa mga Judio 
kon unsaon nila pagpapatay si Jesus. 2 Gigapos nila siya ug gidala didto kang Pilato nga gobernador aron 
itugyan ngadto kaniya. 

Ang Kamatayon ni Judas 
(Bin. 1:18.19) 

3 Sa pagkasayod sa maluibon nga si Judas nga si Jesus gihukman na nga patyon, gibasol niya ang iyang 
kaugalingon. Miadto siya sa kadagkoan sa mga pari ug sa mga pangulo sa mga Judio aron iuli ang 30 ka 

4 

buok kuwarta nga plata. Miingon siya, “Nakasala ako tungod kay gitugyan ko kaninyo ang tawo nga 
walay sala.” Mitubag sila, “Unsay among labot? Imo kana nga tulubagon!” S Giitsa ni Judas ang kuwarta 
didto sa sulod sa templo. Unya migawas siya ug naghikog siya pinaagi sa pagbitay sa iyang kaugalingon. 

# Gipamunit sa kadagkoan sa mga pari ang kuwarta ug miingon, “Kini nga kuwarta dili isulod sa 
butanganan sa kuwarta sa templo kay supak kini sa atong kasugoan tungod kay mao kini ang kuwarta nga 
gibayad aron ipapatay ang usa ka tawo.” ? Nagsabot sila nga ang kuwarta ipalit sa yuta niadtong 
magbubuhat ug kolon aron buhaton nilag lubnganan alang sa mga langyaw. 8 Mao kana nga hangtod karon 
ang mao nga yuta gitawag nga “Yuta sa Dugo.” 

9 

Niadtong hitaboa natuman ang gitagna ni propeta Jeremias nga nag-ingon, “Gikuha nila ang 30 ka 
buok kuwarta nga plata, ang kantidad nga gikasabotan sa mga kaliwat ni Israel nga ipalit kaniya, '° ug ang 
kuwarta gipalit nila sa yuta niadtong magbubuhat ug kulon, sumala sa gisugo kanako sa Ginoo.” 

Giimbistigar ni Pilato si Jesus 
(Me. 15:2-5; Lu. 23:3-5; Jn. 18:33-38) 

" Unya, sa dihang didto na si Jesus atubangan ni Pilato gipangutana siya ni Pilato, “Ikaw ba ang hari sa 

12 

mga Judio?” Mitubag si Jesus, “Giingon mo na.” Apan wala siya motubag sa mga sumbong sa kadagkoan 
sa mga pari ug sa mga pangulo sa mga Judio. 13 Busa miingon si Pilato kaniya, “Ngano bang dili ka man 

14 

motubag sa ilang mga sumbong batok kanimo?” Apan sa gihapon wala gayod motubag si Jesus, busa 
natingala kaayo ang gobemador. 

Gihukman si Jesus nga Patyon 
(Me. 15:6-15; Lu. 23:13-25; Jn. 18:39-19:16) 

1S Nabatasan sa gobernador nga matag Kasaulogan sa Paglabay sa Anghel hatagan niya ug kagawasan 
ang usa ka piniriso nga hangyoon sa mga tawo. 16 Niadtong panahona may usa ka inila nga piniriso nga ang 
iyang ngalan si Barabas. 17 Sa dihang nagkatigom ang mga tawo, nangutana si Pilato, “Kinsa ang inyong 
gusto nga akong hatagan ug kagawasan, si Barabas ba o si Jesus nga gitawag nga Cristo?” 18 Nasayod si 
Pilato nga nasina lang ang mga tigdumala kang Jesus, mao nga gisumbong nila si Jesus kaniya. 

19 

Samtang naglingkod si Pilato sa lingkoranan diin siya maghukom, gipasugoan siya sa iyang asawa 
nga paingnan, “Ayaw pagpanghilabot nianang matarong nga tawo, kay kagabii nasamok gayod ako tungod 
sa akong damgo mahitungod kaniya.” 

20 

Apan ang gibuhat sa kadagkoan sa mga pari ug sa mga pangulo sa mga Judio, gihulhogan nila ang 
mga tawo nga si Barabas ang ilang ihangyo nga buhian ug ipapatay si Jesus. 21 Busa nangutana pag-usab 

ang gobernador, “Kinsa niining duha ang inyong gusto nga akong hatagan ug kagawasan?” Mitubag sila, 

22 ... . 

“Si Barabas!” Miingon si Pilato, “Nan unsa man karon ang akong buhaton kang Jesus nga gitawag nga 
Cristo?” Mitubag silang tanan, “Ilansang siya sa krus!” 23 Nangutana si Pilato kanila, “Ngano, unsa ba ang 

24 

sala nga iyang nabuhat?” Apan gipakusgan pa gayod nilag singgit, “Ilansang siya sa krus!” Sa pagkakita 
ni Pilato nga wala na siyay mahimo kay basin masamok ang mga tawo, nagpakuha siya ug tubig ug 
nanghunaw siya atubangan sa mga tawo. Miingon siya, “Wala akoy kalabotan sa kamatayon niini nga 
tawo. Inyo kanang tulubagon!” 25 Mitubag ang mga tawo, “Kami ug ang among mga anak mao ang 
manubag sa iyang kamatayon!” J ' Unya gibuhian ni Pilato si Barabas. Apan si Jesus iyang gipalatos ug 
gitugyan ngadto sa iyang mga sundalo aron ilansang sa krus. 

Gibugalbugalan sa mga Sundalo si Jesus 
(Me. 15:16-20; Jn. 19:2.3) 

27 

Unya gidala sa mga sundalo si Jesus sulod sa palasyo sa gobemador, ug nagtigom didto kaniya ang 

28 ... . 29 

daghan nga kasundalohan. Gihuboan nila siya ug gisul-oban ug kapa nga pulahon. Ug unya nagbuhat 
silag korona nga tunokon ug gibutang nila kini sa ulo ni Jesus. Gipakuptan nila sa iyang tuo nga kamot ang 
kahoy is ip iyang baston. Unya nagluhod-luhod sila sa iyang atubangan sa pagbugalbugal kaniya. Miingon 
sila, “Mabuhi ang Hari sa mga Judio!” 3 °Gilud-an nila siya ug gikuha ang gikuptan niyang kahoy ug 
gibunal-bunalan ang iyang ulo. 31 Human sa ilang pagbugalbugal, gihubo nila ang kapa ug gisul-oban nila 
siya pag-usab sa iyang bisti. Unya gidala nila siya sa gawas aron ilansang sa krus. 

Gilansang si Jesus sa Krus 
(Me. 15:21-32; Lu. 23:26-43; Jn. 19:17-27) 

32 Sa dihang didto na sila sa dalan gawas sa siyudad, may natagboan sila nga tawo nga ginganlag 
Simon nga taga-Cirene. Gipugos nila siya nga mopas-an sa krus ni Jesus. 33 Sa pag-abot nila sa lugar nga 

gitawag ug Golgota (nga buot ipasabot lugar sa bagolbagol), 3 34 gihatagan nila si Jesus ug bino nga may 
sagol nga pait. Apan sa pagtilaw niya niini, wala niya imna. 

35 Unya gilansang nila siya sa kms, ug gibahin-bahin nila ang iyang mga bisti pinaagi sa ripa. 36 Human 

37 

niadto nanglingkod sila ug nagbantay kaniya. ' Diha sa ibabaw sa iyang ulo nagbutang sila ug karatula. 
Gisulat nila didto ang sumbong batok kaniya nga nag-ingon, “Mao kini si Jesus, ang Hari sa mga Judio.” 

38 May duha usab didto ka tulisan nga ilang gilansang. Ang usa dapit sa iyang tuo ug ang usa sa iyang wala. 

39 

Ang mga tawo nga nangagi didto nagpanglingo nga nanginsulto ug nagbiaybiay kang Jesus. 

40 

Miingon sila, “Ikaw nga nag-ingon nga gub-on mo ang templo, ug sulod sa tulo ka adlaw patindugon mo 

41 

pag-usab, luwasa ang imong kaugalingon! Kon ikaw ang Anak sa Dios, kanaog diha sa kms!” Sa samang 
paagi nagbiaybiay usab ang kadagkoan sa mga pari, mga magtutudlo sa Kasugoan, ug mga pangulo sa mga 

42 ... . 

Judio. Miingon sila, “Giluwas niya ang uban, apan dili siya makaluwas sa iyang kaugalingon! Dili ba hari 

43 

kuno siya sa Israel? Kon makakanaog siya sa krus, motuo kita kaniya. Miingon siya nga nagsalig siya sa 

44 

Dios. Nan, tan-awon nato kon luwason ba siya sa Dios, kay matod niya Anak kuno siya sa Dios!” Ug 
sama usab niana ang pagbiaybiay kaniya sa mga tulisan nga gilansang uban kaniya. 

Ang Pagkamatay ni Jesus 
(Me. 15:33-41; Lu. 23:44-49; Jn. 19:28-30) 

45 .... 46 

~ Gikan sa alas dose sa udto, mingitngit ang kalibotan sulod sa tulo ka oras. Pagka-alas tres sa hapon 
misinggit si Jesus sa makusog, “Eli, Eli, lema sabactani?” nga ang buot ipasabot, “Dios ko, Dios ko, 

47 

nganong gipasagdan mo ako?” Ang uban nga nagtindog didto nga nakadungog sa iyang pagsinggit 

48 ... i 

miingon, “Gitawag niya si Elias!” May usa ka tawo didto nga midagan ug mikuha ug espongha. Gituslob 
niya kini sa aslom nga bino ug gibutang niya sa tumoy sa kahoy ug gipataas ngadto sa baba ni Jesus aron 

49 

iyang masupsop. Apan ang uban miingon, “Pasagdi siya! Tan-awon nato kon moabot ba si Elias aron sa 
pagluwas kaniya.” 50 Misinggit pag-usab si Jesus sa makusog ug dihadiha nabugto ang iyang gininhawa. 

51 Sa mao usab nga oras, napikas ang tabil sulod sa templo sa Jerusalem gikan sa ibabaw paubos. 

52 

Milinog, ug ang mga bato nangabuak, ' bisan ang mga lubnganan nangaabri. Daghang patay na nga 
katawhan sa Dios ang nangabanhaw. ~ 3 Nanggawas sila sa ilang mga lubnganan. Human mabanhaw si 
Jesus, nangadto sila sa balaan nga siyudad sa Jerusalem ug daghan nga mga tawo ang nakakita kanila. 

54 

Ang kapitan ug ang iyang kauban nga mga sundalo nga nagbantay kang Jesus gikulbaan gayod sa 
dihang nabati nila ang paglinog ug sa dihang nakita nila ang nahitabo. Miingon sila, “Tinuod gayod diay 
nga Anak siya sa Dios!” 5 Didto sa layo dunay daghang mga babaye nga nanglantaw sa nahitabo. Kini sila 
ang nagsunod ug nag-atiman kang Jesus gikan pa sa Galilea. 56 Kauban nila si Maria nga taga-Magdala, si 
Maria nga inahan ni Santiago ug ni Jose, ug ang asawa ni Zebedeo. 

Ang Paglubong kang Jesus 
(Me. 15:42-47; Lu. 23:50-56; Jn. 19:38-42) 

~ 7 Nianang pagkahapon may miabot nga usa ka adunahan nga tawo nga taga-Arimatea. Jose ang iyang 
ngalan ug sumusunod usab siya ni Jesus. 58 Giadtoan niya si Pilato ug gipangayo ang patay nga lawas ni 

59 

Jesus. Unya mimando si Pilato nga ihatag kini kang Jose. ~ Gikuha ni Jose ang patay nga lawas ni Jesus ug 
gibuliburan niya sa bag-ong panapton nga puti. 60 May bag-o nga lubnganan si Jose nga gikabhang didto sa 
bakilid nga iyang gipabuhat alang sa iyang kaugalingon. Didto niya gipahimutang ang patay nga lawas ni 
Jesus. Unya giligid niya ang dako nga bato aron sa pagsira sa pultahan sa lubnganan. Human niini milakaw 



a 33 lugar sa bagolbagol: posible lugar nga morag bagolbagol sa tawo o tungod tingali kay daghan ang gipamatay didto. 
b 48 espongha: kon sa English sponge. 

siya. 61 Nagpabilin didto si Maria nga taga-Magdala ug ang usa pa gayod ka Maria. Nanglingkod sila nga 
nag-atubang sa lubnganan. 

Gipaguwardyahan ang Lubnganan 

62 Sa sunod nga adlaw, adlaw kadto nga Sabado, miadto ang kadagkoan sa mga pari ug ang mga 
Pariseo kang Pilato. 63 Miingon sila, “Halangdon nga Gobernador, nahinumdom kami nga sa buhi pa 

64 

kadtong tigpahisalaag, miingon siya nga mabanhaw kuno siya paglabay sa tulo ka adlaw. Busa maayo 
tingali nga imong pabantayan ang lubnganan niya sulod sa tulo ka adlaw, kay basin kon ang iyang patay 
nga lawas kawaton sa iyang mga sumusunod ug unya ipanugilon nila sa mga tawo nga nabanhaw siya. Ug 
kon mahitabo kini, ang ilang pagpanglimbong mahimong mas daotan pa kay sa una.” 65 Miingon si Pilato 
kanila, “May mga guwardya kamo. Kamo mismo ang magpabantay kon unsaon.” 66 Busa nangadto sila sa 
lubnganan, ug gibutangan nila ug timaan ang sira sa lubnganan aron mahibaloan nila kon may moabri niini. 
Unya gipaguwardyahan nila kini. 



Chapter 28 

Nabanhaw si Jesus 
(Me. 16:1-10; Lu. 24:1-12; Jn. 20:1-10) 

1 Human sa Adlaw nga Igpapahulay, kaadlawon pa sa Domingo, miadto si Maria nga taga-Magdala ug 
ang usa pa ka Maria didto sa lubnganan kay gusto nilang motan-aw. 2 Unya, kalit nga milinog ug kusog, 
kay ang anghel sa Ginoo gikan sa langit mipaligid sa bato nga nakatabon sa lubnganan ug unya gilingkoran 

3 . . .... 4 

niya kini. Ang iyang panagway labihan kasulaw sama sa kilat, ug ang iyang bisti puti gayod kaayo. Ang 
mga guwardya nga nagabantay didto nangurog sa kahadlok ug nawad-an ug panimuot. 

5 Miingon ang anghel ngadto sa mga babaye, “Ayaw kamo kahadlok. Nahibalo ako kon nganong 
mianhi kamo dinhi. Gusto ninyong tan-awon si Jesus, ang gilansang sa kms. 6 Wala na siya dinhi tungod 
kay nabanhaw siya sumala sa iyang giingon kaninyo. Dali kamo dinhi, tan-awa ninyo ang gibutangan 
kaniya.” 7 Human niadto miingon ang anghel kanila, “Adtoa ninyo ang iyang mga sumusunod, ug sultihi 
ninyo sila nga nabanhaw siya. Miuna siya kaninyo didto sa Galilea. Didto ninyo siya makita. Ayaw ninyo 
kalimti kining akong gisulti kaninyo.” 8 Busa nagdali sila pagbiya sa lubnganan. Nahadlok sila apan nalipay 
gayod sa mao nga balita, ug nanagan sila aron sultihan ang iyang mga sumusunod. 

9 

Unya sa kalit lang misugat si Jesus ug mitimbaya kanila. Miduol dayon sila kang Jesus ug miluhod 
kaniya. Gigakos nila ang tiil ni Jesus ug misimba sila kaniya. 10 Miingon si Jesus kanila, “Ayaw kamo 
kahadlok. Adtoa ninyo ang akong mga igsoon ug sultihi ninyo sila nga moadto sa Galilea. Didto makita ako 
nila.” 

Ang Gisugilon sa mga Guwardya 

" Sa paggikan sa mga babaye sa lubnganan, ang uban nga mga guwardya nanglakaw usab ug miadto sa 

12 

siyudad ug gisugilon nila sa kadagkoan sa mga pari ang tanan nga nahitabo didto sa lubnganan. Busa 
nagtigom ang kadagkoan sa mga pari uban ang mga pangulo sa mga Judio. Nagkauyon sila nga hatagan 
nila ug daghan nga kuwarta ang mga sundalo aron dili sila mosulti kon unsa gayod ang tinuod nga 
nahitabo. 13 Gitudloan nila ang mga sundalo kon unsa ang ilang isulti sa mga tawo. Miingon sila, “Sultihan 
ninyo ang mga tawo nga samtang nangatulog kamo kagabii, miabot ang iyang mga sumusunod ug gikuha 

14 

nila ang patay nga lawas ni Jesus. Kon madunggan kini sa gobernador kami na ang maantigo nga 
mopasabot kaniya aron walay daotan nga mahitabo kaninyo.” 15 Busa gidawat nila ang kuwarta ug gituman 
nila ang giingon kanila. Busa hangtod karon mao kini ang istorya nga gipakaylap sa mga Judio. 

Nagpakita si Jesus sa Iyang mga Sumusunod 
(Me. 16:14-18; Lu. 24:36-49; Jn. 20:19-23; Bin. 1:6-8) 

16 Unya, miadto ang 1 1 ka sumusunod ni Jesus didto sa Galilea, sa bukid nga iyang giingon kanila. 17 Sa 
pagkakita nila kaniya gisimba nila siya, apan ang uban nagduhaduha kon si Jesus ba gayod ang ilang 
nakita. 1S Miduol si Jesus kanila ug miingon, “Gihatag kanako ang tanang gahom sa pagdumala sa langit ug 

19 

sa yuta. Busa adtoa ninyo ang mga tawo sa tanan nga dapit. Ug himoa ninyo sila nga akong mga 
sumusunod. Bautismohi ninyo sila sa ngalan sa Amahan, sa Anak, ug sa Espiritu Santo. 2 °Tudloi ninyo sila 
sa pagtuman sa tanan nga akong gisugo kaninyo. Hinumdomi ninyo nga kauban ninyo ako kanunay 
hangtod sa kataposan sa kalibotan.” 

Ang Maayong Balita 
Bahin Kang Jesu-Cristo Sumala Kang 

MARCOS 



Chapter 1 

Ang Pagwali ni Juan nga Tigbautismo 
(Mt. 3:1-12; Lu. 3:1-18; Jn. 1:19-28) 

1,2 Mao kini ang Maayong Balita mahitungod kang Jesu-Cristo nga Anak sa Dios. Nagsugod kini sa 
dihang natuman ang gitagna ni propeta Isaias. Kaniadto pa gisulat ni Isaias ang gisulti sa Dios mahitungod 
sa iyang Anak. Kini nag-ingon, “Ipadala ko ang akong tigbalita una kanimo aron sa pag-andam sa imong 
agianan. 3 Kini nga tigbalita mao ang magwalig makusog sa kamingawan. Mag-ingon siya sa mga tawo, 
‘Andama ninyo ang agianan alang sa Ginoo. Tul-ira ang dalan nga iyang pagaagian.’ ” 

4 5 

’ Natuman kini sa pag-abot ni Juan nga tigbautismo didto sa kamingawan. Daghan ang mga tawo nga 
miadto kaniya gikan sa tanang lungsod sa Judea, ug daghan gayod ang gikan sa Jerusalem. Nagwali si Juan 
kanila nga nagaingon, “Hinulsoli ug biyai ninyo ang inyong mga sala ug pagpabautismo kamo, ug ang Dios 
mopasaylo kaninyo.” Gisugid nila ang ilang mga sala ug gibautismohan niya sila didto sa Suba sa Jordan. 

6 Ang bisti ni Juan hinimo gikan sa balahibo sa kamelyo ug ang iyang bakos panit. Ang iyang pagkaon 
dulon ug dugos. 7 Mao kini ang iyang gisangyaw, “May moabot sunod kanako nga mas gamhanan pa kay 
kanako ug dili gani ako takos nga mahimong iyang sulugoon.” 3 8 Nag-ingon pa gayod siya, “Ako 
nagabautismo kaninyo sa tubig, apan siya magbautismo kaninyo sa Espiritu Santo.” 

Ang Pagbautismo ug Pagsulay kang Jesus 
(Mt. 3:13-4:11; Lu. 3:21,22; 4:1-13) 

9 

Niadtong panahona miabot si Jesus gikan sa Nazaret nga sakop sa probinsya sa Galilea, ug 
nagpabautismo siya kang Juan sa Suba sa Jordan. Pagkawas ni Jesus sa tubig, nakita dayon niya nga 
naabri ang langit, ug mikunsad kaniya ang Espiritu Santo sama sa salampati. " Ug may tingog nga 
nadungog gikan sa langit nga nag-ingon, “Ikaw ang akong hinigugma nga Anak. Nalipay gayod ako 
kanimo.” 

12 Dihadiha gipaadto siya sa Espiritu Santo sa kamingawan. 13 Didto gitintal siya ni Satanas sulod sa 40 
ka adlaw. May mabangis nga mga mananap didto, apan gialagaran siya sa mga anghel. 

Gitawag ni Jesus ang Upat ka Mangingisda 
(Mt. 4:12-22; Lu. 4:14, 15; 5:1-11) 

14 

Sa dihang napriso si Juan nga tigbautismo, miadto si Jesus sa Galilea ug nagwali sa Maayong Balita 
nga gikan sa Dios. 1S Miingon siya, “Miabot na ang panahon nga gitagna sa mga propeta kaniadto. Ang 
paghari sa Dios haduol na gayod. Busa hinulsoli ug biyai ang inyong mga sala ug tuohi ninyo ang Maayong 
Balita.” 

16 Usa niana ka adlaw samtang naglakaw si Jesus sa daplin sa Linaw b sa Galilea, nakita niya ang 
managsoon nga si Simon ug si Andres nga nanglaya. Mga mangingisda sila. n Miingon si Jesus kanila, 
“Sunod kamo kanako ug dili na isda ang inyong pangitaon, kay tudloan ko kamo sa pagpangisda ug mga 
tawo.” Dihadiha gibiyaan nila ang ilang mga laya ug misunod kaniya. 



a 7 takos nga mahimong iyang sulugoon: sa literal, takos nga modungo sa pagtangtang sa hikot sa iyang sandalyas. 
b 16 linaw: Sa ubang binisaya , lanaw, sa English , lake. 

19 

Human niadto, mipadayon si Jesus sa paglakaw ug sa unahan nakita niya ang managsoon nga si 

Santiago ug si Juan nga mga anak ni Zebedeo. Diha sila sa ilang sakayan nga nagaayo sa ilang laya. 

20 

Gitawag dayon niya sila. Gibiyaan nila ang ilang amahan nga si Zebedeo didto sa sakayan uban sa ilang 
mga sinuholan nga mga tawo, ug miuban sila kang Jesus. 

Ang Tawo nga May Daotang Espiritu 
(Lu. 4:31-37) 

21 

Miadto sila sa lungsod sa Capernaum. Sa pag-abot sa Adlaw nga Igpapahulay, misulod si Jesus sa 

22 

simbahan sa mga Judio ug nagtudlo siya. “Natingala gayod ang mga tawo sa iyang pagpanudlo tungod kay 
nagtudlo siya nga may gahom, ug dili sama sa pagpanudlo sa mga magtutudlo sa Kasugoan. 

23 . . ..... 24 

Sa mga tawo didto nga nagtigom may usa nga adunay daotang espiritu nga misinggit, “Jesus nga 
taga-Nazaret, unsay labot mo kanamo? Mianhi ka ba aron paglaglag kanamo? Nakaila ako kanimo. Ikaw 
ang Balaan nga gipadala sa Dios.” 25 Gibadlong ni Jesus ang daotang espiritu, “Hilom ug gawas kaniya!” 

‘ 6 Ang mao nga tawo gipakurog sa daotang espiritu nga misinggit samtang naggawas gikan kaniya. 

27 

Natingala gayod ang mga tawo didto, busa miingon sila, “Unsa kini? Bag-o kini nga pagtulon-an. Bisan 
ang mga daotang espiritu namandoan niya ug mituman kaniya.” 28 Busa dali rang mibaniog ang balita 
mahitungod kang Jesus sa tibuok nga probinsya sa Galilea. 

Gipang-ayo ni Jesus ang Daghang mga Tawo 
(Mt. 8:14-17; Lu. 4:38-41) 

29 

Migawas sila sa simbahan sa mga Judio ug miadto sa balay nila ni Simon ug Andres. Miuban usab si 
Santiago ug si Juan. 3 °Niadtong higayona nagahigda ang ugangan nga babaye ni Simon kay may hilanat 
man siya. Ug gisulti dayon nila kini kang Jesus. 31 Busa miduol si Jesus sa babaye ug gikuptan sa kamot ug 
gipabangon. Dihadiha naayo siya ug gisilbihan niya ug pagkaon sila si Jesus. 

32 Sa pagsalop sa adlaw, gidala sa mga tawo ngadto kang Jesus ang tanan nga masakiton ug ang mga 
gigamhan sa mga daotang espiritu. 33 Daghan kaayo ang mga taga-lungsod nga nagpundok sa atubangan sa 

34 

balay. Giayo ni Jesus ang daghang mga masakiton nga may nagkalain-laing mga sakit, ug iyang giabog 
ang daghan nga mga daotang espiritu. Wala niya tugoti nga mosulti ang mga daotang espiritu kay nakaila 
man sila kon kinsa siya. 

Nagwali si Jesus sa Galilea 
(Lu. 4:42-44) 

35 Sa sunod nga adlaw, kaadlawon pa, mibangon si Jesus ug miadto sa kamingawan ug nag-ampo. 

36 Gipangita siya ni Simon ug sa iyang mga kauban. 37 Sa pagkakita nila kaniya miingon sila, “Gipangita ka 
sa tanan.” 38 Apan miingon siya kanila, “Dali kamo, mangadto kita sa mga duol nga lungsod aron makawali 

39 

ako didto, kay mao kini ang hinungdan nganong mianhi ako dinhi sa kalibotan.” ’ Busa gilibot ni Jesus ang 
tibuok Galilea ug nagwali diha sa mga simbahan sa mga Judio ug nanghingilin sa mga daotang espiritu nga 
misulod sa mga tawo. 

Giayo ni Jesus ang Sanglahon 
(Mt. 8:1-4: Lu. 5:12-16) 

40 

May sanglahon nga miduol kang Jesus. Miluhod siya ug nagpakiluoy nga nagaingon, “Kon imong 

41 

pagbuot, mahimo mo akong ayohon sa akong sangla nga mahugaw.” Naluoy gayod si Jesus kaniya. Busa 

42 

gihikap niya siya ug miingon, “Oo, buot ko. Mahinlo ka!” Ug dihadiha nawala ang iyang sangla ug 

43 . . .... 44 

nahinlo siya. Gipalakaw dayon siya ni Jesus human pahimangnoi niini, “Ayaw gayod pagsulti kang 
bisan kinsa bahin niini, diretso hinuon sa pari ug pagpatan-aw kaniya. Unya paghalad sa halad nga gisugo 



a 42 nahinlo siya: buot ipasabot, hinlo na ang iyang panit ug hinlo na siya sumala sa seremonya sa mga Judio. 

45 

ni Moises sa pagpamatuod ngadto sa mga tawo nga hinlo ka na.” Apan milakaw ang tawo ug nanugilon 
mahitungod sa nahitabo kaniya. Busa mikaylap ang balita mahitungod sa nahitabo sa sanglahon hangtod 
nga dili na makasulod si Jesus sa mga lungsod kay nagduot naman ang mga tawo sa pag-adto kaniya. 
Nagpabilin na lang siya didto sa kamingawan. 



Chapter 2 

Giayo ni Jesus ang Paralitiko 
" (Mt. 9:1-8; Lu. 5:17-26) 

1 Paglabay sa pila ka adlaw, mibalik si Jesus sa Capernaum. Mikaylap ang balita nga anaa siya sa iyang 
2 

balay. Busa daghang mga tawo ang nagtigom didto hangtod nga napuno ang balay ug nagdasok sila bisan 
pa sa may pultahan. Giwali niya ang Pulong sa Dios kanila. 3 Ug unya may miabot nga paralitiko nga 

4 

gidayongan sa upat ka tawo. Apan tungod kay nagadasok ang mga tawo dili sila makaduol kang Jesus. 
Busa gibangagan nila ang atop tungod sa gitindogan ni Jesus. Unya gitunton nila ang paralitiko nga 
nagahigda sa iyang higdaanan. 5 Pagkakita ni Jesus nga dako ang ilang pagtuo kaniya, miingon siya sa 
paralitiko, “Gipasaylo na ang imong mga sala.” # Sa dihang nadungog kini sa mga magtutudlo sa Kasugoan 
nga nagalingkod didto, naghunahuna sila sa ilang kaugalingon, “Ngano nga nagasulti siyag ingon niana? 
Pagpasipala kana sa Dios. Ang Dios lang ang makapasaylo sa mga sala.” * Dihadiha nasayran ni Jesus ang 

9 

ilang gihunahuna. Busa miingon siya kanila, “Nganong nagahunahuna man kamo ug ingon niana? Unsa 
ba diay ang mas sayon, ang pag-ingon sa paralitiko ‘Gipasaylo na ang imong mga sala,’ o ang pag-ingon 
‘Tindog, dad-a ang imong higdaanan ug lakaw’? Karon, pamatud-an ko kaninyo pinaagi sa pag-ayo 

mining paralitiko nga ako nga Anak sa Tawo may gahom dinhi sa yuta sa pagpasaylo sa mga sala.” " Unya 

.12 

miingon siya sa paralitiko, “Tindog, dad-a ang imong higdaanan ug pauli!” Samtang nagtan-aw ang tanan 
mitindog dayon ang paralitiko ug gidala niya ang iyang higdaanan ug migawas. Natingala gayod silang 
tanan ug gidayeg nila ang Dios. Miingon sila, “Wala pa gayod kami sukad makakita ug sama niini.” 

Gitawag ni Jesus si Levi 
(Mt. 9:9-13; Lu. 5:27-32) 

13 Human niadto mibalik na usab si Jesus sa daplin sa Linaw sa Galilea. Daghang mga tawo ang miduol 

14 

kaniya, busa gitudloan niya sila. Samtang naglakaw siya, nakita niya ang maniningil ug buhis nga si Levi 
nga anak ni Alfeo. Didto siya nagalingkod sa dapit diin bayran ang buhis. Miingon si Jesus kaniya, “Dali, 
uban kanako.” Mitindog si Levi ug misunod kaniya. 

15 Sa dihang nangaon si Jesus ug ang iyang mga sumusunod didto sa balay ni Levi, daghan usab nga 
mga maniningil ug buhis ug uban pa nga giila nga mga makasasala ang nakig-uban ug pangaon kanila, kay 
daghan na ang nagasunod kaniya. 16 Didto usab ang mga Pariseo nga magtutudlo sa Kasugoan. Nakita nila 
si Jesus nga nagakaon uban sa mga tawo nga ilang giila nga mga makasasala sama sa mga maniningil ug 
buhis. Nangutana sila sa iyang mga sumusunod, “Nganong nakig-uban siyag kaon sa mga tawo nga sama 
niana?” 17 Nadungog ni Jesus ang ilang pangutana, busa gitubag niya sila pinaagi sa sambingay, “Ang tawo 
nga maayog panglawas wala magkinahanglan ug mananambal, ang masakiton lang. Busa wala ako moanhi 
dinhi sa pagtawag sa mga nagatuo nga sila matarong, kondili sa mga makasasala.” 

Ang Pangutana Mahitungod sa Pagpuasa 
(Mt. 9:14-17; Lu. 5:33-39) 

18 Nagapuasa a ang mga sumusunod ni Juan nga tigbautismo ug ang mga Pariseo. Busa may mga tawo 
nga miduol kang Jesus ug nangutana, “Nganong ang mga sumusunod ni Juan ug ang mga sumusunod sa 

19 

mga Pariseo nagapuasa apan ang imo wala?” Mitubag si Jesus kanila, “Mahimo ba diay nga dili pakan-on 



a 18 nagapuasa sila sumala sa gitudlo sa mga Judio. 

ang mga bisita sa kasal samtang kauban pa nila ang pamanhonon? Dili gayod! ' # Apan moabot ang panahon 
nga ang pamanhonon kuhaon gikan kanila, ug mao na unya kana ang ilang pagpuasa.” 21 Mipadayon pa 
gayod si Jesus pagsulti ug mga sambingay, “Dili maayo nga itapak sa daan nga bisti ang bag-o nga 
panapton nga wala pa malabhi, tungod kay mokulo ang bag-o nga panapton ug mosamot pa kadako ang 
22 

gisi. ' Dili usab maayo nga isulod ang bag-o nga bino sa daan nga sudlanan nga panit. Mabuskag ang 
sudlanan ug mausik ang bino, ug pareho sila nga dili na mapuslan. Busa kinahanglan nga ang bag-o nga 
bino isulod sa bag-o usab nga sudlanan nga panit. ” a 

Ang Pangutana Mahitungod sa Adlaw nga lgpapahulay 
(Mt. 12:1-8; Lu. 6:1-5) 

23 

Usa ka Adlaw nga lgpapahulay, nakaagi sila si Jesus sa kaumahan sa trigo, ug ang iyang mga 
sumusunod nangutlo b ug mga uhay sa trigo. 24 Busa miingon ang mga Pariseo kang Jesus, “Tan-awa ang 
gihimo sa imong mga sumusunod! Nganong gihimo nila ang ginadili sa Adlaw nga lgpapahulay?” 

25 

Mitubag si Jesus kanila, “Wala ba diay ninyo mabasa sa Kasulatan ang gihimo ni David sa dihang siya ug 
ang iyang mga kauban gigutom ug nagkinahanglan ug pagkaon? 26 Kini nahitabo sa dihang si Abiatar pa 
ang pangulong pari. Misulod si David sa balay sa Dios ug mikaon sa pan nga gihalad ngadto sa Dios. 
Gipakaon usab niya ang iyang mga kauban. Wala sila makasala bisan pa ug gidili sa Kasugoan ang 

27 

pagkaon niadto gawas lang sa mga pari.” Ug miingon pa gayod si Jesus, “Gihimo ang Adlaw nga 
lgpapahulay alang sa kaayohan sa tawo. Wala himoa ang tawo alang sa kaayohan sa Adlaw nga 

lgpapahulay. " 8 Busa, Ako nga Anak sa Tawo may gahom sa pag-ingon kon unsa ang husto nga buhaton sa 
Adlaw nga lgpapahulay.” 



Chapter 3 

Ang Tawo nga Singkaw ug Kamot 
(Mt. 12:9-14; Lu. 6:1-11) 

1 Mibalik pag-usab si Jesus sa simbahan sa mga Judio ug may tawo didto nga singkaw ug kamot. 

2 

Tungod kay ang mga Pariseo nangita ug paagi nga ikasumbong nila si Jesus, gibantayan nila kon ayohon 
niya kadtong tawo sa Adlaw nga lgpapahulay. 3 Miingon si Jesus sa tawo nga singkaw ug kamot, “Dali 

4 

dinhi sa atubangan.” Unya nangutana siya sa mga Pariseo, “Unsa ba ang gitugot sa atong Kasugoan sa 
Adlaw nga lgpapahulay: ang paghimo ug maayo sa mga tawo, o ang paghimo ug daotan? Ang pagluwas sa 
ilang kinabuhi, o ang pagpatay?” Apan wala gayoy mitubag. ' Nasubo si Jesus tungod sa kagahi sa ilang 
balatian ug masuk-anon nga mitan-aw kanila. Unya miingon siya sa tawo nga singkaw ug kamot, “ltuy-od 
ang imong kamot!” Gituy-od niya, ug naayo kini. 6 Human niadto migawas ang mga Pariseo ug nakigkita sa 
mga sumusunod ni Haring Herodes. Nagplano sila kon unsaon nila pagpatay si Jesus. 

Daghan ang mga Tawo sa Daplin sa Linaw 

1 Si Jesus ug ang iyang mga sumusunod miadto sa daplin sa Linaw sa Galileo. Misunod kanila ang 
daghan nga mga tawo nga gikan sa Galilea ug Judea. Daghan usab ang gikan sa Jerusalem, sa Idumea, sa 

9 

tabok sa Jordan ug sa palibot sa Tiro ug Sidon, kay nadungog nila ang iyang gipangbuhat. Tungod sa 
kadaghan sa mga tawo giingnan niya ang iyang mga sumusunod nga mag-andam ug sakayan alang kaniya, 
aron may masakyan siya kon magduot kaniya ang mga tawo. Tungod kay daghan na ang iyang 
gipang-ayo, ang tanan nga may sakit nag-ilog sa paghikap kaniya. " Ug kon makita siya sa mga tawo nga 
may daotan nga mga espiritu, mohapa sila sa iyang atubangan ug mosinggit, “Ikaw ang Anak sa Dios!” 

12 Apan gipahimangnoan gayod niya ang mga daotang espiritu nga dili mosugilon kon kinsa siya. 



a 22 Misulti si Jesus niana nga mga sambingay aron itudlo kanila nga dili mahimo nga sagulon ang iyang mga pagtulon-an ug ang 
daan nga mga pagtulon-an sa mga Judio. 
b 23 nangutlo: sa uban nga Binisaya namutol. 

Gipili ni Jesus ang Dose ka Apostoles 
(Mt. 10:1-4; Lu. 6:12-16) 

° Human niadto, mitungas si Jesus sa bukid ug iyang gitawag ang gusto niya nga pilion, ug miduol sila 

14 ... . 

kaniya. Ug mipili siya ug dose nga mahimo niyang kauban [nga iya usab gitawag mga apostoles]. 
Gipadala niya sila aron sa pagwali ug 15 gihatagan niyag gahom sa paghingilin sa mga daotang espiritu. 

16 [Mao kini ang dose nga iyang gipili:] si Simon (nga iyang ginganlan ug Pedro), 17 sila si Santiago ug si 
Juan nga mga anak ni Zebedeo (nga ginganlan niya ug Boanerges nga ang buot ipasabot, mga anak sa 
dalugdog), 18 si Andres, si Felipe, si Bartolome, si Mateo, si Tomas, si Santiago nga anak ni Alfeo, si 

19 

Tadeo, si Simon (nga kaniadto rebelde sa gobyerno sa Roma), ug si Judas Iscariote nga sa kaulahian 
miluib kaniya. 

Si Jesus ug si Satanas 
(Mt. 12:22-32; Lu. 11:14-23; 12:10) 

20 

Pagkahuman, mipauli dayon sila si Jesus. Ug nagtigom pag-usab ang mga tawo didto, busa si Jesus 

21 

ug ang iyang mga sumusunod wala nay panahon bisan sa pagpangaon. Pagkadungog sa iyang pamilya 
mahitungod sa gibuhat ni Jesus, miadto sila didto aron kuhaon siya, kay nag-ingon ang mga tawo nga 
nabuang siya. 

22 

Ang mga magtutudlo sa Kasugoan nga miabot gikan sa Jerusalem miingon, “Gisudlan siya ni 
Satanas 2 nga pangulo sa mga daotang espiritu. Busa pinaagi sa gahom ni Satanas ginahinginlan niya ang 
daotan nga mga espiritu.” ‘ 3 Gipaduol ni Jesus ang mga tawo kaniya, ug misulti siya kanila pinaagi niini 

24 

nga mga sambingay, “Dili mahimo nga si Satanas mohingilin sa iyang mga kauban. Kon ang mga 
lumulupyo sa usa ka gingharian magkabahin-bahin ug mag-unay ug away, kana nga gingharian dili 

25 

magpadayon. Sama usab sa usa ka panimalay: kon ang mga tawo sa panimalay magkabahin-bahin ug 
mag-unay ug away, mabungkag kini. 26 Busa mao usab kana ang mahitabo kon si Satanas ug ang iyang mga 
sakop magkabahin-bahin ug mag-unay; ang iyang gingharian dili magpadayon kondili mabungkag hinuon.” 

27 

“Sa pagkatinuod, walay tawo nga makasulod sa balay sa kusgan nga tawo aron pagkuha sa iyang 
mga kabtangan gawas kon iya unang gapuson kanang kusgan nga tawo. Kon magapos na niya, makakuha 
na siya sa mga kabtangan niana nga balay.” 

28 “Sultihan ko kamo sa tinuod, ang tanan nga klase sa sala ug mga pagsulti ug daotan batok sa Dios 

29 

mapasaylo, apan si bisan kinsa nga mosulti ug daotan batok sa Espiritu Santo dili gayod mapasaylo. Kini 
nga sala dili gayod mapasaylo bisan kanus-a.” 3 °Gisulti kini ni Jesus kay nag-ingon ang mga magtutudlo sa 
Kasugoan nga aduna siyay daotan nga espiritu. 

Ang Inahan ug mga Igsoon ni Jesus 
(Mt. 12:46-50: Lu. 8:19-21) 

31 Unya miabot ang inahan ug ang mga igsoon ni Jesus. Samtang nagtindog sila didto sa gawas sa balay 

32 

gipatawag nila siya. Daghan ang mga tawo didto nga naglingkod sa palibot ni Jesus. Ug miingon ang mga 
tawo kaniya, “Ang imong inahan ug mga igsoon anaa sa gawas ug gipatawag ka nila.” 33 Miingon siya, 

34 

“Nasayod ba kamo kon kinsa ang akong inahan ug mga igsoon?” Mitan-aw siya sa mga tawo nga 
naglingkod sa palibot duol niya ug miingon, “Mao kini sila ang akong inahan ug mga igsoon! 35 Si bisan 
kinsa nga nagahimo sa kabubut-on sa Dios mao ang akong inahan ug mga igsoon.” 



a 22 Satanas: sa Griego, Beelzebul. 

Chapter 4 

Ang Sambingay Mahitungod sa Tigsabwag 
(Mt. 13:1-9 ; Lu. 8:4-8) 

I Nanudlo pag-usab si Jesus sa daplin sa linaw. Daghan kaayong mga tawo ang nagtigom sa iyang 
palibot. Busa misakay siya sa sakayan nga nagpundo didto ug milingkod. Ug ang mga tawo nagpabilin sa 

2 . . ... 3 

daplin sa linaw. Daghan ang iyang gitudlo kanila pinaagi sa mga sambingay. Miingon siya, “Pamati 

4 

kamo! May usa ka mag-uuma nga nagsabwag ug binhi. Nasabwag ang uban nga binhi sa daplin sa dalan, 
ug gituka kini sa mga langgam. 5 Ang uban nasabwag didto sa kabatoan. Gamay lang ang yuta niini, busa 
dali ra nga mitubo ang binhi. Apan nalawos kini sa dihang nainitan sa adlaw, ug nalaya ra dayon tungod 
kay gamay ra ang gamot. 7 Ang uban nga binhi nasabwag ug mitubo sa yuta nga may mga sagbot nga 
tunokon, apan sa paglabong sa mga sagbot natabonan kini, busa wala makapamunga. 8 Ang uban usab nga 
binhi nasabwag sa maayo nga yuta, ug kini mitubo ug namunga. Ang uban igo-igo lang ang bunga, ang 

9 

uban daghan, ug ang uban daghan kaayo.” Miingon pa gayod si Jesus kanila, “Kinahanglan sabton gayod 
ninyo kining inyong nadunggan.” 

Ang Katuyoan sa mga Sambingay 
(Mt. 13:10-17; Lu. 8:9.10) 

10 Pagpamauli sa mga tawo, ang dose ka apostoles ug ang uban pa nga nag-uban kang Jesus nangutana 
kaniya kon unsa ang kahulogan niadtong sambingay. " Miingon si Jesus kanila, “Ang mga tinago 
mahitungod sa paghari sa Dios gisulti kaninyo sa klaro, apan sa uban nga mga tawo ang tanan nga butang 
mahitungod sa paghari sa Dios gisulti kanila pinaagi sa mga sambingay, 1_ aron nga, 

Magpadayon ang ilang pagtan-aw apan dili sila makakita, 

ug magpadayon usab ang ilang pagpamati apan dili usab sila makasabot, 

kay kon makasabot sila, maghinulsol sila ug pasayloon sila sa Dios.” 

Gisaysay ni Jesus ang Sambingay Mahitungod sa Tigsabwag 
(Mt. 13:18-23: Lu. 8:11-15) 

II Unya nangutana si Jesus kanila, “Wala ba diay kamo makasabot niadto nga sambingay? Kon mao 

14 

kana, unsaon ninyo pagkasabot sa uban pa nakong mga sambingay? Ang kahulogan sa akong sambingay 
mao kini: ang gisabwag sa mag-uuma mao ang pulong sa Dios. 15 Ang mga binhi nga nasabwag sa dalan 
mao ang pulong sa Dios nga nadunggan sa mga tawo, apan miabot usab dayon si Satanas ug giilog niya 
ang pulong sa Dios nga gisabwag diha sa ilang mga kasingkasing. 16 Ang mga binhi nga nasabwag sa 
kabatoan nga gamay lang ug yuta mao ang pulong sa Dios nga nadunggan sa mga tawo ug dihadiha 
gidawat nila nga malipayon. 17 Apan kini dili kinasingkasing, busa wala molungtad ang ilang pagtuo. Sa 
pag-abot sa kalisod o paglutos tungod sa ilang pagdawat sa pulong sa Dios mibiya sila sa ilang pagtuo. 

18 Ang mga binhi nga nasabwag didto sa mga sagbot nga tunokon mao ang pulong sa Dios nga nadunggan 

19 

sa mga tawo, apan tungod sa mga kabalaka sa panginabuhi ug pagpaningkamot nga makaangkon ug 
bahandi, ug tungod sa sobra nga pagtinguha sa uban pa nga mga kabtangan, nalimtan nila ang pulong sa 
Dios nga ilang nadunggan ug wala nila mapusli. 20 Apan ang mga binhi nga nasabwag sa maayo nga yuta 
mao ang pulong sa Dios nga nadungog sa mga tawo ug gidawat nila sa kinasingkasing ug ilang napuslan. 
Ang uban igo-igo lang ang ilang napuslan sa ilang nadungog, ang uban daghan, ug ang uban daghan 
kaayo.” 

Ang Sambingay Mahitungod sa Suga 
(Lu. 8:16-18) 

21 

Human niadto mipadayon sa pagsulti si Jesus kanila, “Kon ang tawo magdagkot ug suga, dili niya 

22 

kini takloban o kaha ibutang sa ilalom sa katre, kondili ibutang hinuon niya kini sa tungtonganan. Mao 
kana nga wala gayoy tinago nga dili mogawas sa kaulahian, ug walay tinagoan mahitungod sa paghari sa 

23 .... 24 

Dios nga dili mabutyag. Kinahanglan sabton gayod ninyo kining inyong nadungog.” Miingon pa gayod 
siya, “Pamatia ninyo ako pag-ayo! Mohatag ang Dios kaninyo ug pagsabot sumala sa inyong pagpamati, ug 

25 

iya pa gani kining dugangan. ~ Kay ang tawo nga may pagsabot sa kamatuoran hatagan pa gayod. Apan 
ang tawo nga walay pagsabot sa kamatuoran, bisan ang gamay nga iyang nasabtan kuhaon pa kaniya.” 

Ang Sambingay Mahitungod sa Binhi nga Nagtubo 
26 Miingon pa gayod si Jesus, “Ang paghari sa Dios sama sa tawo nga nagsabwag ug binhi diha sa 

27 

iyang uma. Samtang nagpadayon siya sa iyang buluhaton matag adlaw ug sa iyang pagkatulog matag 
gabii, ang mga binhi nga iyang gisabwag nagatubo bisan wala niya mahibaloi kon sa unsang paagi. "* Ang 
yuta mao ang mopatubo ug mopabunga sa mga tanom: una ang dahon, sunod ang uhay, ug ang ulahi ang 

29 

timgas nga bunga. Ug kon hinog na, anihon sa tag-iya kay anihonon na man.” 

Ang Sambingay Mahitungod sa Binhi sa Mustasa 
(Mt. 13:31,32,34: Lu. 13:18,19) 

3 °Nangutana si Jesus kanila, “Sa unsa nato ikatandi ang paghari sa Dios? Unsa nga sambingay ang 
atong gamiton aron nga masaysay kini?” Miingon siya , 31 “Sama kini sa binhi sa mustasa. 3 Labing gamay 
kini sa tanan nga binhi, ‘ apan kon matanom na, motubo ug molabaw pa sa tanan nga mga utanon nga 
bisan ang mga langgam makahimo sa pagsalag diha sa iyang labong nga mga sanga.” 

33 Daghan pa nga mga sambingay nga sama niini ang gigamit ni Jesus sa iyang pagpanudlo sa mga 

34 

tawo, sumala lang sa ilang masabtan. Wala siya mosulti sa mga tawo nga dili pinaagi sa sambingay, apan 
gipasabot niya kining tanan sa iyang mga sumusunod kon sila na lang. 

Gipahunong ni Jesus ang Bag\’o 
(Mt. 8:23-27; Lu. 8:22-25) 

35 Sa pagkagabii na, miingon si Jesus sa iyang mga sumusunod, “Dali, motabok kita.” 36 Busa gibiyaan 
sa iyang mga sumusunod ang daghang mga tawo nga nagtigom, ug misakay sila didto sa sakayan nga 

37 

gisakyan ni Jesus ug milarga sila. May mga sakayan usab didto nga midungan kanila. ~ Ug sa nagalawig 
sila, kalit lang nga mihuros ang kusog nga hangin. Sige ang hapak sa dagko nga mga balod, ug hapit na 
mapuno sa tubig ang sakayan. 8 Apan si Jesus didto sa ulin b sa sakayan natulog nga nag-unlan. Gipukaw 

39 

nila siya. Miingon sila, “Magtutudlo, wala ka ba mabalaka nga malunod na kita?” Busa mibangon siya ug 
gimandoan niya ang hangin ug ang mga balod, “Hunong!” Ug mihunong ang hangin ug milinaw ang dagat. 

40 

Ug miingon si Jesus kanila, “Nganong nangahadlok man kamo? Unsa, wala pa ba kamoy pagtuo 

41 

kanakoT ’ Dako gayod ang ilang katingala kaniya. Ug nagpangutan-anay sila, “Kinsa gayod kaha kining 
tawhana, nga bisan ang hangin ug ang mga balod motuman man kaniya?” 



a 3 1 mustasa: kini nga klase sa mustasa taas kaayo. 
b 38 ulin: sa tumoy sa sakayan 

Chapter 5 

Giayo ni Jesus ang Tawo nga Adunay Mga Daotang Espiritu 
(Mt. 8:28-34; Lu. 8:26-39) 

1 Human niadto nakaabot sila sa tabok sa Linaw sa Galilea, didto sa lugar sa mga taga-Gerasa. ‘ Sa 
dihang nakakanaog na si Jesus sa sakayan, may tawo didto nga adunay daotang espiritu nga migawas gikan 
sa langub ug misugat kang Jesus. 3 Kini nga tawo nagapuyo sa mga langub nga lubnganan. Wala gayoy 

4 

tawo nga makagapos kaniya, bisan makakadena kaniya. Daghan na nga higayon nga gigapos ang iyang 
mga tiil ug mga kamot, apan gipamugto lang niya ang mga kadena ug ang mga posas sa iyang mga tiil. 
Wala gayoy makapugong kaniya. 5 Adlaw ug gabii, didto sa mga langub nga lubnganan o kaha sa mga 
bukid, nagsige siya ug singgit ug gisamad-samaran niyag bato ang iyang lawas. 

6 Sa pagkakita niya kang Jesus didto sa layo, midagan siya ngadto kaniya ug miluhod. 7 ' 8 Miingon si 
Jesus sa daotang espiritu nga nagpuyo niadtong tawo, “Ikaw nga daotang espiritu, gawas gikan niining 
tawo!” Misinggit ang tawo, “Jesus, Anak sa Dios nga labaw sa tanan, unsay imong labot kanako? 

9 

Nagapakiluoy ako kanimo sa ngalan sa Dios nga dili mo ako silotan.” Gipangutana dayon siya ni Jesus, 
“Unsay imong ngalan?” Ug mitubag siya, “Ang akong ngalan si Panon tungod kay daghan kami.” 10 Ug 
nagsige siyag pakiluoy kang Jesus nga dili lang sila papahawaon niadtong dapita. 

" Duol didto, naay daghang mga baboy nga nang-ungad didto sa bakilid. Nagpakiluoy kang Jesus 
ang mga daotang espiritu nga tugotan sila nga mosulod niadtong mga baboy. 13 Busa gitugotan niya sila. Ug 
migawas ang mga daotang espiritu gikan niadtong tawo ug misulod sa mga baboy. Unya ang tanang mga 
baboy didto nga mga duha ka libo mihaguros sa pagpanagan padulhog sa bakilid diretso sa tubig ug 
nangalumos. 

14 

Nanagan ang mga nag-atiman sa mga baboy ug gisulti nila ang nahitabo ngadto sa mga tawo sa 
lungsod ug sa kaumahan. Busa miadto ang mga tawo kang Jesus aron tan-awon kon unsa ang nahitabo. 
15 Pag-abot nila didto nakita nila kadtong tawo nga kaniadto gigamhan sa mga daotang espiritu. 

Nagalingkod siya nga may bisti na ug maayo na ang iyang pangisip. Busa nangahadlok sila. 16 Kadtong 
nakakita misulti sa mga tawo kon unsa ang nahitabo sa tawo nga gigamhan kaniadto sa mga daotang 
espiritu ug ang nahitabo sa mga baboy. 17 Tungod niadtong hitaboa nagpakiluoy sila kang Jesus nga mobiya 
sa ilang lugar. 18 Sa dihang mosakay na si Jesus sa sakayan, kadtong tawo nga kaniadto gigamhan sa mga 

.19 

daotang espiritu nagpakiluoy kaniya nga kon mahimo paubanon siya. Apan wala mosugot si Jesus, 
giingnan hinuon niya kini, “Pauli sa imong pamilya ug sultihi sila kon unsa ang gihimo sa Ginoo kanimo 
ug ang kaluoy niya kanimo sa imong kahimtang.” 

20 

Busa milakaw kadtong tawo ug miadto siya sa probinsya sa Decapolis, ug didto gisulti niya ang 
gihimo ni Jesus kaniya. Natingala gayod ang tanan nga nakadungog kaniya. 

Ang Bata ni Jairo ug ang Babaye nga Mihikap sa Bisti ni Jesus 
(Mt. 9:18-26; Lu. 8:40-56) 

21 

Pagtabok na usab ni Jesus sa pikas sa linaw, daghang mga tawo ang nagtigom didto kaniya. 

22 23 

Miabot usab didto si Jairo nga usa sa mga pangulo sa simbahan sa mga Judio. Sa pagkakita niya kang 
Jesus miluhod siya kaniya ug nagpakiluoy, “Ang akong anak nga dalagita himalatyon na. Kon mahimo 

24 

adtoa siya didto sa balay ug ipatong ang imong kamot kaniya aron mamaayo siya ug mabuhi!” ‘ Busa 
miuban si Jesus kaniya. Daghan kaayong mga tawo ang nanguban kang Jesus ug nagdasok sila ngadto 
kaniya. 25 May babaye didto nga nagdugo-dugo sulod na sa 12 ka tuig. 26 Dako na kaayo ang iyang nagasto 
sa pagpatambal sa nagkalain-lain nga mga mananambal. Nagasto na niya ang tanan niyang salapi ug 

27 

kabtangan, apan wala gayod siya mamaayo. Misamot hinuon ang iyang sakit. Nadungog niya ang mga 
balita mahitungod kang Jesus, busa miliot siya sa daghang mga tawo aron makaduol siya dapit sa likod ni 

Jesus. " S Miingon siya sa iyang kaugalingon, “Kon mahikap ko lang bisan ang iyang bisti, mamaayo gayod 

29 

ako.” ‘ Busa gihikap niya ang bisti ni Jesus ug dihadiha miundang ang iyang pagdugo, ug nabati niya nga 
naayo na siya sa iyang sakit. 30 Nabati ni Jesus nga may gahom nga migawas gikan kaniya, busa milingi 
dayon siya ug miingon, “Kinsa ang mihikap sa akong bisti?” 31 Mitubag ang iyang mga sumusunod, 
“Kadaghan sa mga tawo nga nangdasok diha kanimo, nganong mangutana ka pa man kon kinsa ang 

32 .... . . . . .33 

mihikap kanimo?” Apan naglingi-lingi pa gayod siya kon kinsa ang mihikap kaniya. Tungod kay 
nasayran sa babaye kon unsa ang nahitabo kaniya, miduol siya kang Jesus nga nagkurog sa kahadlok. 

34 ... . 

Miluhod siya ug misulti sa tinuod. Unya miingon si Jesus kaniya, “Anak ko, naluwas ka tungod sa imong 
pagtuo. Busa pauli ug ayaw nag kaguol sa imong sakit kay naayo ka na.” 

35 Samtang nakigsulti pa siya sa babaye may nangabot nga pipila ka mga tawo gikan sa balay ni Jairo. 
Miingon sila kang Jairo, “Patay na ang imong anak. Ayaw na pagsamoka ang magtutudlo.” 36 Apan wala 

37 

magtagad si Jesus niadtong gibalita. Miingon siya kang Jairo, “Ayaw kahadlok. Tuo lang.” ’ Busa 
mipadayon gayod sila. Apan wala siyay gipauban gawas kang Pedro ug ang magsoon nga si Santiago ug si 
Juan. 38 Sa pag-abot nila didto sa balay ni Jairo nakita ni Jesus nga nagkaguliyang ang mga tawo. Ug may 

39 

nanghilak ug nagminatay. Misulod sila sa balay ug miingon siya sa mga tawo, “Nganong nagkaguliyang 

40 

ug nanghilak man kamo? Wala mamatay ang bata, kondili natulog lang siya.” Gikataw-an nila si Jesus. 
Busa gipagawas niya ang tanan nga mga tawo ug gipasulod niya sa kuwarto sa bata ang amahan ug inahan 

41 

niini, ug ang tulo nga iyang kauban. Unya iyang gikuptan ang kamot sa bata ug miingon, “Talitha, 

42 

koum,” nga ang buot ipasabot, “Inday, bangon!” "Ug dihadiha mibangon ang dalagita ug naglakaw-lakaw. 
(Ang maong dalagita nagapanuigon ug 12 ka tuig). Hilabihan gayod ang ilang katingala sa nahitabo. 

43 

Apan gipahimangnoan niya sila nga dili gayod mosulti kang bisan kinsa. Ug giingnan niya sila nga 
hatagan ug pagkaon ang bata. 



Chapter 6 

Gisalikway si Jesus Didto sa Nazaret 
(ML 13:53-58; Lu. 4:16-30) 

1 . 2 
Human niadto, mipauli si Jesus sa iyang lungsod, ug miuban kaniya ang iyang mga sumusunod. Sa 

pag-abot sa Adlaw nga Igpapahulay nanudlo siya sa simbahan sa mga Judio. Daghan ang mga tawo didto 

nga nakadungog kaniya ug natingala gayod sila. Miingon sila, “Nganong daghan mag nasayran kining 

tawhana? Asa man siya nakakuha niining kaalam? Ug nganong makabuhat man siyag mga milagro? 3 Dili 

ba siya man ang panday nga anak ni Maria ug mga igsoon niya sila si Santiago, Jose, Judas ug Simon, ug 

.4 

ang mga igsoon niya nga babaye dinhi usab nagapuyo?” Tungod niini dili gayod sila motuo kaniya. Unya 
miingon si Jesus kanila, “Ang propeta tinahod bisan asa gawas lang diha sa iyang kaugalingon nga lungsod 
ug sa iyang mga paryente ug panimalay.” 5 Mao kana nga wala siya makabuhat ug mga milagro niadtong 
lugara, gawas lang sa pipila ka mga masakiton nga iyang gihikap ug naayo. 6 Natingala siya nga dili sila 
motuo kaniya. 

Gipadala ni Jesus ang Dose Niya ka Apostoles 
(Mt. 10:5-16; Lu. 9:1-6) 

Human niadto miadto si Jesus sa mga kabaryohan ug nanudlo. 7 Gita wag niya ang dose niya ka 
apostoles ug gipadala niya sila sa tinagurha. Gihatagan niya sila ug gahom batok sa mga daotang espiritu. 

8 Gimandoan niya sila, “Ayaw kamo pagdalag bisan unsa sa inyong paglakaw gawas lang sa sungkod. 

9 

Ayaw kamo pagdalag pagkaon, kuwarta o bag. Mahimo kamong mosul-ob ug sandalyas, apan ayaw kamo 
pagdalag ilisan nga bisti. '°Kon padayonon kamo sa usa ka balay, diha lang gayod kamo mopuyo hangtod 
mohawa kamo nianang lugara. "Apan kon ang mga tawo sa usa ka lugar dili modawat kaninyo ug dili 
mamati sa inyong ginawali, biyai lang ninyo sila, ug sa inyong paghawa itaktak ang abog sa inyong tiil isip 

12 

pasidaan batok kanila.” Busa milakaw sila ug nagwali nga kinahanglan maghinulsol ang mga tawo sa 
ilang mga sala. 13 Daghang mga daotang espiritu ang ilang gihinginlan ug daghang mga masakiton ang ilang 
gihaplasan ug lana ug nangaayo. 

Ang Pagpatay kang Juan nga Tigbautismo 
(Mt. 14:1-12; Lu. 9:7-9) 

14 

Nakaabot kang Haring Herodes ang mga balita mahitungod kang Jesus tungod kay nabantog na siya. 
Ang uban nagaingon nga si Jesus mao si Juan nga tigbautismo nga nabanhaw, mao kana nga may gahom 
siya sa paghimog mga milagro. 15 Apan miingon ang uban nga siya si Elias nga propeta. Ug miingon pa 
gayod ang uban nga siya usa ka propeta nga sama sa mga propeta kaniadto. 

16 Sa pagkadungog ni Herodes nianang mga balitaa, miingon siya, “Nabanhaw si Juan nga akong 
gipapunggotan ug ulo.” 17,18 Gipapunggotan ni Herodes ug ulo si Juan tungod sa pagdumot ni Herodias kang 
Juan, kay mao kini ang nahitabo: si Herodes nangasawa kang Herodias nga asawa sa iyang igsoon nga si 
Felipe. Kanunayng sultihan ni Juan si Herodes nga supak sa Kasugoan ang iyang pagpangasawa sa asawa 

19 

sa iyang igsoon. Busa tungod kang Herodias gipadakop ni Herodes si Juan ug gipapriso. Ug tungod sa 

pagdumot ni Herodias kang Juan gusto niya nga ipapatay kini, apan dili niya mahimo tungod kay dili 
20 

mosugot si Herodes. Kay nahadlok si Herodes kang Juan tungod kay nasayran man niya nga si Juan 
diosnon ug matarong nga tawo. Busa gipanalipdan ni Herodes si Juan. Gusto ni Herodes nga mamati sa 
mga wali ni Juan bisan tuod nga ang iyang mga nadungog nakapalibog kaniya. 

21 

Sa kaulahian miabot ra gayod ang panahon nga gihulat ni Herodias. Kini nahitabo sa adlawng 

natawhan ni Herodes. Nagkombira si Herodes ug giimbitar niya ang mga opisyal sa Galilea, ang mga 

22 

kapitan sa mga simdalo, ug ang mga inila nga mga tawo didto. " Sa panahon sa kombira, misulod ang 
dalaga nga anak ni Herodias ug misayaw. Nalipay gayod si Herodes ug ang iyang mga bisita. Busa miingon 
si Herodes sa dalaga, “Pangayo kanako bisan unsay imong gusto ug ihatag ko kanimo.” 23 Ug miingon pa 
gayod siya sa dalaga, “Ipanumpa ko nga bisan unsay imong pangayoon kanako ihatag ko kanimo, bisan 

24 

katunga pa sa akong gingharian.” Migawas ang dalaga ug nangutana sa iyang inahan kon unsay iyang 

25 

pangayoon. Mitubag ang iyang inahan nga pangayoon niya ang ulo ni Juan nga tigbautismo. " Ug 
midali-dali siyag balik sa hari. Pag-abot niya didto miingon siya, “Gusto ko nga ihatag mo kanako karon 
dayon ang ulo ni Juan nga tigbautismo nga nakabutang sa bandehado.” 26 Sa pagkadungog niadto sa hari 
nasubo gayod siya. Apan tungod kay nakapanumpa siya ug nadungog mismo sa iyang mga bisita, dili niya 

27 ... . 

buot nga mapakyas ang iyang saad sa dalaga. Dihadiha gisugo niya ang usa ka sundalo nga dad-on kaniya 
ang ulo ni Juan. Busa miadto ang sundalo sa prisohan ug gipunggotan ug ulo si Juan. 28 Gibutang niya kini 

29 

sa bandehado ug gihatag sa dalaga, ug gihatag usab sa dalaga ngadto sa iyang inahan. ' Sa pagkadungog sa 
mga sumusunod ni Juan mahitungod sa nahitabo, giadtoan nila ug gikuha ang lawas ni Juan ug gilubong. 

Gipakaon ni Jesus ang 5,000 ka mga Tawo 
(Mt. 14:13-21; Lu. 9:10-17; Jn. 6:1-14) 

3 " Ang mga apostoles nga nanglakaw sa pagwali mibalik kang Jesus. Gisulti nila kaniya ang tanan nga 
ilang gibuhat ug mga gipanudlo. 31 Tungod sa kadaghan sa mga tawo nga nagpuli-puli pagpangabot ug 
pagpanglakaw, wala na gayod silay panahon bisan sa pagpangaon. Busa miingon si Jesus sa iyang mga 

32 

sumusunod, “Dali, moadto kita sa kamingawan aron makapahulay kamo bisan kadiyot lang.” Busa 
misakay sila sa sakayan ug miadto sa kamingawan. 

33 Apan nailhan sila sa daghang mga tawo nga nakakita sa ilang paglakaw. Busa nanagan ang mga tawo 
gikan sa nagkalain-lain nga mga lungsod padulong ngadto sa lugar nga adtoan nila ni Jesus, ug nakauna pa 

34 

silag abot didto. Sa pagkanaog ni Jesus sa sakayan, nakita niya nga daghan kaayo ang mga tawo nga 
nagtigom didto ug naluoy siya kanila, kay mora silag mga karnero nga walay magbalantay. Busa gitudloan 
niya sila ug daghang mga butang. 35 Sa pagkahapon na kaayo, miduol kaniya ang iyang mga sumusunod. 

Miingon sila, “Hapon na, ug ania pa kita dinhi sa kamingawan. 36 Paadtoa na ang mga tawo ngadto sa mga 

37 

baryo ug sa mga sityo sa palibot aron makapalit silag pagkaon.” ' Apan miingon si Jesus kanila, “Kamo 
mismo ang mohatag kanila ug pagkaon.” Nangutana sila kang Jesus, “Molakaw ba kami ug mopalit ug pan 
nga mokantidad ug balig walo ka bulan nga suweldo sa usa ka tawo aron ipakaon kanila?” 38 Miingon si 
Jesus kanila, “Pila ka buok ang inyong pan diha? Bi, tan-awa ninyo.” Sa dihang nasusi na nila miingon sila, 
“Lima ka pan ug duha ka isda.” 

39 

Gisugo ni Jesus ang iyang mga sumusunod nga palingkuron ang mga tawo nga grupo-grupo diha sa 

40 4i 

sagbot. Busa nanglingkod ang mga tawo sa gmpo nga tag- 100 ug tag-50. Unya, gikuha ni Jesus ang 
lima ka pan ug duha ka isda. Mihangad siya sa langit ug nagpasalamat sa Dios. Ug gipikas-pikas niya ang 
mga pan ug gihatag ngadto sa iyang mga sumusunod aron iapod-apod sa mga tawo. Ug gibahin-bahin usab 

42 43 

niya ang isda sa tanan. Nakakaon silang tanan ug nangabusog. Human makakaon ang tanan , gitigom 

44 

nila ang mga sobra nga pan ug isda, ug dose pa ka bukag ang napuno. 5,000 ang gidaghanon sa mga 
lalaki lang nga nangaon. 

Naglakaw si Jesus sa Ibabaw sa Tubig 
(Mt. 14:22-33; Jn. 6:15-21) 

45 

~ Human niadto, gisugo dayon ni Jesus ang iyang mga sumusunod nga mosakay sa sakayan ug mouna 

46 

didto sa Betsaida, sa tabok sa linaw samtang gipapauli niya ang mga tawo. Sa nakagikan na ang mga 

47 

tawo mitungas siya sa bukid aron mag-ampo. Pagkagabii, ang sakayan didto na sa tunga sa linaw, apan si 

48 

Jesus didto pa sa bukid nga nag-inusara lang. Nakita niya nga naglisod sila sa pagbugsay, kay pasugat 
man sila sa hangin. Sa kaadlawon na, miadto siya didto kanila nga nagalakaw sa ibabaw sa tubig. Molabay 

49 50 

lang unta siya kanila, ’ apan sa pagkakita nila kaniya nga nagalakaw sa ibabaw sa tubig, nangahadlok 
gayod sila ug naninggit, “Kalag!” Apan miingon si Jesus kanila, “Ayaw kamo kahadlok, ako kini! 
Magpakaisog kamo!” 51 Unya misakay siya sa sakayan ug mihunong ang makusog nga hangin. Ug 
natingala gayod sila, 52 kay bisan nakita na nila ang milagro nga gibuhat niya sa pan, wala pa gayod sila 
makasabot sa kahulogan niadto tungod kay nangitngitan pa ang ilang hunahuna. 

Gipang-ayo ni Jesus ang mga Masakiton sa Genesaret 
(Mt. 14:34-36) 

53 . . . . ... 54 

Sa pag-abot nila didto sa tabok, midunggo sila sa Genesaret ug didto nila gipundo ang sakayan. Sa 
pagkanaog nila, nailhan dayon sa mga tawo si Jesus. 55 Busa nagdali-dali ang mga tawo pag-adto sa palibot 
nga mga lugar ug gipahimutang nila sa mga higdaanan ang mga masakiton ug gidala nila sa lugar nga 
nadungog nila nga atua didto si Jesus. 56 Bisan asa siya paingon, sa mga sityo, sa mga baryo o kaha sa mga 
lungsod, kon madungog nila nga atua didto si Jesus dalhon dayon nila ang ilang mga masakiton sa mga 
lugar nga ginatapokan kanunay sa mga tawo. Gihangyo nila si Jesus nga tugotan niya ang mga masakiton 
nga mohikap kaniya bisan sa sidsid na lang sa iyang bisti. Ug ang tanan nga nakahikap nangaayo. 

Chapter 7 

Ang Tulumanon sa mga Katigulangan 
(Mt. 15:1-9) 

1 Adunay mga Pariseo ug pipila ka mga magtutudlo sa Kasugoan nga miabot gikan sa Jerusalem ug 
2 

mialirong kang Jesus. Nakita nila nga ang uban sa iyang mga sumusunod nagakaon nga wala manghunaw. 
Kini supak sa tulumanon sa mga Pariseo. 

3 Dili lang ang mga Pariseo kondili ang tanan usab nga mga Judio dili mokaon kon dili una sila 

4 

makapanghunaw sumala sa tulumanon gikan sa ilang mga katigulangan. Dili usab sila mokaon sa bisan 

unsa nga naggikan sa tindahan kon dili una sila makapanghunaw. Daghan pa gayod ang ilang tulumanon 
sama sa pagpanghugas sa mga tasa, kulon, ug tumbaga 2 nga mga lutoanan. 

S Busa nangutana kang Jesus ang mga Pariseo ug ang mga magtutudlo sa Kasugoan, “Nganong ang 
imong mga sumusunod wala man magsunod sa mga tulumanon sa atong mga katigulangan? Nagakaon sila 
nga wala manghunaw.” 6 Gitubag sila ni Jesus, “Tinuod gayod ang giingon ni propeta Isaias mahitungod 
kaninyo nga mga tigpakaaron-ingnon. Sumala sa sinulat ni Isaias, miingon ang Dios, 

‘Kining mga tawhana nagatahod kanako sa baba lamang, 
apan ang ilang kasingkasing halayo kanako. 

7 Walay kapuslanan ang ilang pagsimba kanako, 

kay ang ilang gitudlo nga mga pagtulon-an mga hinimo lang sa mga tawo.’ ” 

8 Gisalikway ninyo ang sugo sa Dios, ug ang mga pagtulon-an sa tawo mao ang inyong gituman. 

9 

Miingon pa gayod si Jesus, “Maayo gayod kamo mangita ug paagi sa pagsalikway sa gipasunod sa 
Dios aron masunod ninyo ang inyong mga tulumanon. Sama pananglit niini: si Moises miingon, ‘Tahora 
ang imong amahan ug inahan,’ ug ‘Ang mosulti ug daotan batok sa iyang amahan o inahan kinahanglan 

patyon.’ "Apan kamo nagatudlo nga kon ang tawo may ikatabang unta sa iyang mga ginikanan, ug 

12 

moingon kanila, ‘korban kini’ (kon sa ato pa, ‘kini alang sa Dios’) wala na ninyo siya tugoti nga 
motabang kanila. 13 Gipakawalay pulos ninyo ang pulong sa Dios tungod sa inyong napanunod nga 
tulumanon. Ug daghan pa ang sama niini nga inyong gibuhat.” 

Ang mga Butang nga Makapahugaw sa Tawo 
(Mt. 15:10-20) 

14 

Gitawag pag-usab ni Jesus ang mga tawo ug giingnan niya sila, “Pamati kamong tanan kanako, ug 
sabta ninyo ang akong isulti. 13 Walay butang nga nagasulod sa tawo nga makapahugaw kaniya, kondili ang 

L 16 

mga nagagawas kaniya. [Kinahanglan nga sabton gayod ninyo kining inyong nadunggan!]” 

"Pagkahuman mibiya siya sa mga tawo ug misulod siya sa balay. Sa dihang didto na siya sa sulod, 
nangutana kaniya ang iyang mga sumusunod kon unsa ang kahulogan niadtong sambingay. 18 Miingon si 
Jesus kanila, “Ngano, wala ba diay usab kamo makasabot? Wala ba ninyo masayri nga ang bisan unsa nga 

19 

pagkaon dili makapahugaw sa tawo? Kay wala man kana mosulod sa iyang kasingkasing kondili sa iyang 
tiyan ug mogawas ra usab sa iyang lawas.” (Sa pagsulti ni Jesus niini, iyang gipadayag nga ang tanan nga 
pagkaon mahimong kaonon). 20 Miingon usab siya, “Ang nagagawas sa tawo mao ang makapahugaw 
kaniya atubangan sa Dios. 21 Kay gikan sa kasingkasing sa tawo ang daotan nga mga panghunahuna nga 

mao ang nagatukmod kaniya sa pagpakighilawas gawas sa kaminyoon, pagpangawat, pagpatay, 

22 

pagpanapaw, pagkahakog, paghimo sa tanan nga kahugawan, pagpanglimbong, pagbinastos, pagkasina, 

23 

pagsulti ug daotan batok sa isigkatawo, pagpagarbo, ug pagbinuang. Kining tanan nga mga kahugawan 
gikan sa sulod sa kasingkasing sa tawo, ug mao kini ang nagapahugaw kaniya.” 

Ang Pagtuo sa Usa ka Babaye 
(Mt. 15:21-28) 

24 .... . 

Unya gikan sa probinsya sa Galilea miadto si Jesus sa mga lugar nga sakop sa Tiro [ug Sidon]. Didto 
midayon siya sa usa ka balay. Dili unta niya gusto nga mahibaloan sa mga tawo nga atua siya didto, apan 
dili gayod kini matago. 25 ' 2# Karon, dihay babaye nga dili Judio nga nakadungog nga atua didto si Jesus. 



a 4 tumbaga o bronsi. 

b 1 5 Buot ipasabot: Dili ang pagkaon nga nagasulod sa lawas sa tawo ang makapahugaw kaniya, kondili ang iyang mga pulong ug 
buhat. 

Kini nga babaye taga-Fenicia nga sakop sa Siria ug ang iyang pinulongan Griego. May anak siya nga 
babaye nga gigamhan sa daotang espiritu. Busa miadto dayon siya kang Jesus ug miluhod, ug nagpakiluoy 

27 

nga kon mahimo hinginlan niya ang daotang espiritu sa iyang anak. Apan miingon si Jesus kaniya 
pinaagi sa sambingay, “Kinahanglan nga pakaonon una ang mga anak, kay dili maayo nga kuhaon ang 
pagkaon sa mga anak ug ihatag ngadto sa mga iro.” a Busa miingon ang babaye kaniya, “Husto kana 

29 

Ginoo, apan bisan pa ang mga iro sa ilalom sa lamisa makakaon sa mga usik sa mga anak.” Ug miingon 
si Jesus kaniya, “Tungod sa imong tubag, makapauli ka na. Ang daotang espiritu mibiya na sa imong 
anak.” 30 Mipauli ang babaye ug naabtan niya ang iyang anak nga nagahigda sa katre, ug ang daotang 
espiritu mibiya na kaniya. 

Giayo ni Jesus ang Usa ka Tawo nga Bungol ugAmang 

31 Gikan sa mga dapit nga sakop sa Tiro, miagi si Jesus sa Sidon ug sa probinsya sa Decapolis. 
Pagkahuman milahos siya sa Linaw sa Galilea. 32 May tawo didto nga bungol ug amang pa gayod nga 
gidala sa mga tawo ngadto kang Jesus. Nagpakiluoy sila nga ipatong niya ang iyang kamot niini nga tawo. 
33 Gilain siya ni Jesus sa kadaghanan, ug gisulod ni Jesus ang iyang mga tudlo sa mga dalunggan niini. 

34 

Unya miluwa siya ug gipaghid ang laway ngadto sa dila niadtong lalaki. Mihangad si Jesus sa langit ug 
miginhawag lawom. Ug miingon kaniya, “Effata!” Ang buot ipasabot, “Maabri ka!” ' Human niadto 
makadungog na siya ug klaro na ang iyang pagsulti. 36 Gipasidan-an ni Jesus ang mga tawo nga dili sila 
mosulti kang bisan kinsa mahitungod sa nahitabo. Apan bisan ug gidid-an sila misamot pa hinuon ang ilang 

37 

pagpanugilon sa hitabo ngadto sa mga tawo. Dako gayod ang katingala sa mga tawo. Miingon sila, 
“Maayo ang tanan niyang gibuhat! Kay bisan ang mga bungol gihimo niya nga makadungog ug ang mga 
amang makasulti na!” 



Chapter 8 

Gipakaon ni Jesus ang 4,000 ka mga Tawo 
(ML 15:32-39) 

1 Human sa pipila ka adlaw, nagtigom na usab ang daghan nga mga tawo didto kang Jesus. Sa dihang 
wala na silay pagkaon gitawag ni Jesus ang iyang mga sumusunod ug giingnan, ' “Naluoy gayod ako 
niining mga tawhana. Tulo na ka adlaw nga nagauban-uban sila kanako ug wala na silay makaon. ’ Kon 
papaulion ko sila nga gutom basin ug makuyapan sila sa dalan kay layo pa man kaayo ang gigikanan sa 

4 

uban kanila.” Mitubag ang iyang mga sumusunod, “Asa kita makakuha ug pagkaon dinhi sa kamingawan 
nga ipakaon niining mga tawhana?” 5 Nangutana si Jesus kanila, “Pila ba ka buok ang inyong pan diha?” 
Mitubag sila, “Pito ka buok.” 

6 Unya gipalingkod ni Jesus ang mga tawo. Gikuha niya ang pito ka pan ug nagpasalamat sa Dios. 
Gipikas-pikas niya kini ug gihatag sa iyang mga sumusunod aron iapod-apod sa mga tawo. 7 May pipila 
usab sila ka buok nga gagmay nga mga isda. Gipasalamatan usab niya kini ug gihatag sa iyang mga 
sumusunod aron iapod-apod sa mga tawo. 8 Nangaon sila ug nangabusog. Pagkahuman nilag pangaon, 

.9 

gitigom nila ang pan nga sobra, ug napuno ang pito ka bukag. Ang mga lalaki lang nga nangaon mga 
4,000. Human niadto gipapauli ni Jesus ang mga tawo ug misakay siya sa sakayan uban sa iyang mga 
sumusunod ug miadto sa Dalmanuta. 

Nangayo ang mga Pariseo ug Milagro 
(Mt. 16:1-4) 

" Pag-abot nila didto, may mga Pariseo nga miadto kang Jesus ug nakiglalis kaniya. Nangayo silag 
milagro gikan sa Dios sa pagpamatuod nga gipadala siya sa Dios. Gihimo nila kini aron sa pagsulay kaniya. 



a 27 Nahibaloan sa babaye kon unsa ang buot ipasabot ni Jesus— tabangan una niya ang mga Judio ug dayon ang mga dili Judio. 

12 Apan nanghupaw si Jesus ug miingon, “Ngano bang nangayo man ug milagro ang mga tawo niining 
panahona? Ang tinuod, wala gayoy milagro nga ipakita kanila!” 13 Ug gibiyaan niya kadtong mga Pariseo. 
Mibalik siya sa sakayan ug mitabok pag-usab sa linaw. 

Ang Patubo sa Pan sa mga Pariseo ug ni Herodes 
(Mt. 16:5-12) 

14 

Nakalimot ang iyang mga sumusunod sa pagdala ug pan; usa ra ka buok ang diha sa sakayan. 

1S Gipahimangnoan sila ni Jesus nga dili mosunod sa daotan nga batasan sa uban. Gisulti niya kini pinaagi 
sa sambingay, “Pagbantay gayod kamo sa patubo sa pan sa mga Pariseo ug ni Flaring Herodes.” Apan wala 
sila makahibalo nga kadto sambingay lamang. 16 Busa naglalis sila nga nag-ingon, “Gisulti niya kadto kay 
wala kita makadalag pan.” 1? Nasayran ni Jesus kon unsa ang gilalisan nila. Busa miingon siya kanila, 
“Nganong naglalis man kamo nga wala kamoy pan? Dili pa ba gayod kamo makasabot? Gahi ba kamo ug 
salabotan? 18,19 May mga mata kamo, apan dili kamo makakita. May mga dalunggan kamo, apan dili kamo 

makadungog. Wala ba gayod ninyo mahinumdomi ang pagpikas-pikas ko sa lima ka pan alang sa 5,000 ka 

20 

mga tawo? Pila ba ka bukag ang napuno sa inyong gitapok nga sobra?” Mitubag sila, “Dose!” Nangutana 
pag-usab si Jesus, “Ug ang pagpikas-pikas ko sa pito ka pan alang sa 4,000 ka mga tawo, pila ba ka bukag 
ang napuno sa inyong gitapok nga sobra?” Mitubag sila, “Pito!” 21 Ug miingon si Jesus, “Kinahanglan 
sabton ninyo nga dili pan ang akong buot ipasabot!” 

Giayo ni Jesus ang Usa ka Buta sa Betsaida 

22 

Pag-abot nila sa Betsaida may mga tawo didto nga nagdala ug usa ka lalaki nga buta ngadto kang 
Jesus. Nagpakiluoy sila nga hikapon niya ang buta aron makakita. 23 Busa gikuptan niya ang kamot sa buta 
ug giagak padulong sa gawas sa Betsaida. Pag-abot nila sa gawas giluwaan niya ang mga mata niining buta. 

24 

Ug gibutang niya ang iyang mga kamot sa buta ug nangutana, “May nakita ka na ba?” Mihangad ang 
lalaki ug miingon, “Nakakita na ako ug mga tawo, apan daw mga kahoy nga nagalakaw.” 25 Busa gibutang 
pag-usab ni Jesus ang iyang mga kamot sa mga mata sa buta. Mitutok pag-ayo ang buta ug naayo ang iyang 
mga mata. Klaro na ang tanan sa iyang panan-aw. 26 Gipapauli siya ni Jesus ug giingnan, “Ayaw na 
pagbalik sa Betsaida.” a 

Ang Gisulti ni Pedro Mahitungod kang Jesus 
(Mt. 16:13-20 ; Lu. 9:18-21) 

27 

Human niadto, miadto si Jesus ug ang iyang mga sumusunod sa mga baryo nga sakop sa Cesarea 
Filipos. Samtang nagalakaw sila nangutana si Jesus sa iyang mga sumusunod, “Sumala sa mga tawo, kinsa 
ba ako?” 28 Mitubag sila, “ May mga nagaingon nga ikaw si Juan nga tigbautismo. Ang uban nagaingon nga 

29 

ikaw si Elias, ug ang uban usab nagaingon nga ikaw usa sa mga propeta sa Dios.” " Ug nangutana siya 
kanila, “Apan alang kaninyo kinsa ba ako?” Mitubag si Pedro, “Ikaw mao ang Cristo!” 30 Ug 
mipahimangno si Jesus kanila nga dili gayod manugilon kang bisan kinsa mahitungod kaniya. 

Naghisgot si Jesus Mahitungod sa Iyang Kamatayon ug Pagkabanhaw 
(Mt. 16:21-28; Lu. 9:22-27) 

31 Unya miingon si Jesus kanila, “Ako nga Anak sa Tawo kinahanglan gayod nga mag-antos sa 
pagabuhaton kanako sa mga pangulo sa mga Judio, sa mga kadagkoan sa mga pari, ug sa mga magtutudlo 

32 

sa Kasugoan. Isalikway nila ako ug patyon, apan sa ikatulo ka adlaw mabanhaw ako.” Wala niya kini 
ililong kanila. Pagkadungog ni Pedro niini, gidala niya si Jesus sa unahan ug iyang gibadlong nga dili 
magsulti ug ingon niadto. 33 Apan miliso si Jesus, mitan-aw sa iyang mga sumusunod, ug giingnan si Pedro, 
“Palayo kanako Satanas! Kay ang imong hunahuna dili iya sa Dios kondili iya sa tawo.” 



a 26 “Ayaw na pagbalik sa Betsaida.” Tingali dili gusto ni Jesus nga manugilon ang buta sa mga tawo sa Betsaida nga giayo niya 
siya. 

34 

Unya gitawag niya ang mga tawo ug ang iyang mga sumusunod nga moduol kaniya. Miingon siya, 
“Kon may tawo nga buot mosunod kanako, dili niya palabihon ang iyang kaugalingon, hinuon mosunod 
siya kanako bisan pa kon kamatayon ang iyang dangatan. 35 Kay si bisan kinsa nga nagtinguha sa pagluwas 
sa iyang kinabuhi mawad-an hinuon niini. Apan si bisan kinsa nga mohalad sa iyang kinabuhi tungod 
kanako ug sa Maayong Balita makaangkon sa kinabuhi nga walay kataposan. 36 Unsa man ang makuha sa 
tawo kon maangkon niya ang tanan nga butang dinhi sa kalibotan, apan mawala ang iyang kinabuhi? Wala 
gayod ! 37 Kay walay bisan unsa nga iyang ikahatag aron mabawi niya ang iyang kinabuhi. 38 Si bisan kinsa, 
kon ikaulaw niya ako ug ang akong mga pagtulon-an niining panahona, nga ang mga tawo daotan ug dili 
matinud-anon sa Dios, ikaulaw ko usab siya kon Ako nga Anak sa Tawo mobalik na nga nagadan-ag sa 
gahom nga gikan sa akong Amahan, ug kauban ko ang balaang mga anghel.” 

Chapter 9 

Ang Pagkausab sa Panagway ni Jesus 
(Mt. 17:1-13; Lu. 9:28-36) 

1 Miingon usab si Jesus kanila, “Sa pagkatinuod, may mga tawo dinhi nga dili pa mamatay hangtod nga 
makita nila ang paghari sa Dios nga moabot nga may gahom.” 

2 

Paglabay sa unom ka adlaw gidala ni Jesus silang Pedro, Santiago, ug Juan sa taas nga bukid ug sila 
lang didto. Samtang nagtan-aw sila kang Jesus, nausab ang iyang panagway. 3 Ang iyang bisti miputi ug 

4 

silaw kaayo. Walay bisan kinsa dinhi sa kalibotan nga makapaputi ug sama niadto. Unya nakita nila si 
Elias ug si Moises nga nakigsulti kang Jesus. 5 Miingon si Pedro kang Jesus, “Magtutudlo, maayo nga ania 
kami 2 dinhi. Maghimo kami ug tulo ka payag, ang usa alang kanimo, ang usa alang kang Moises, ug ang 
usa alang kang Elias.” 6 Mao kini ang iyang giingon kay wala siya mahibalo kon unsa ang angay niyang 
isulti tungod kay gikulbaan gayod sila. 7 Unya may mitungha nga panganod nga mitabon kanila. Gikan sa 
panganod may tingog silang nadungog nga nag-ingon, “Mao kini ang akong hinigugma nga Anak. 
Paminawa ninyo siya!” *Dihadiha mitan-aw sila sa palibot, apan wala na silay nakita gawas lang kang 
Jesus. 

9 

Samtang nanglugsong sila gikan sa bukid, gimandoan sila ni Jesus, “Ayaw isugilon kang bisan kinsa 
ang inyong nakita samtang Ako nga Anak sa Tawo dili pa mabanhaw.” 10 Busa wala gayod nila ipanugilon 
kadtong mga panghitabo. Apan sa dihang sila na lang nagpangutan-anay silang tulo kon unsa ang 
kahulogan sa iyang giingon nga mabanhaw. " Nangutana sila kang Jesus, “Nganong nag-ingon man ang 
mga magtutudlo sa Kasugoan nga kinahanglan moabot una si Elias sa dili pa ang Cristo ?” 12J3 Mitubag siya 
kanila, “Husto kana, kinahanglan nga moabot una si Elias aron andamon niya ang tanan. Apan sultihan ko 
kamo, si Elias miabot na. Gibuhat na sa mga tawo ngadto kaniya ang ilang gusto sumala sa nahisulat 
mahitungod kaniya. Apan nganong nahisulat man nga Ako nga Anak sa Tawo kinahanglan nga makasinati 
ug daghan nga mga pag-antos ug isalikway sa mga tawo?” 

Giayo ni Jesus ang Bata nga Gigamhan sa Daotan nga Espiritu 
(Mt. 17:14-21; Lu. 9:37-43) 

14 

Sa pagbalik nila ni Jesus didto sa iyang mga sumusunod nga nabilin, nakita nila nga daghan ang mga 
tawo nga naglibot kanila. May pipila ka mga magtutudlo sa Kasugoan nga nakiglalis sa mga sumusunod ni 
Jesus. ' 5 Pagkakita sa mga tawo kang Jesus natingala gayod sila, busa nanagan sila padulong kaniya aron 
abiabihon siya. 16 Nangutana si Jesus kanila, “Unsa may inyong gilalisan?” 17 Mitubag ang usa sa mga tawo 
didto, “Magtutudlo, gidala ko dinhi kanimo ang akong anak nga lalaki kay gigamhan siya sa daotang 
espiritu ug dili na siya makasulti. 18 Kon atakihon siya sa daotang espiritu matumba siya sa yuta, mobula 
ang iyang baba, ug mokagot ang iyang mga ngipon, pagkahuman motoskig siya. Gihangyo ko ang imong 



a 5 kami: o kita. 

19 

mga sumusunod nga hinginlan nila ang daotang espiritu apan dili sila makahimo.” Miingon si Jesus, 

“Kamo nga mga tawo niining panahona wala gayoy pagtuo. Hangtod kanus-a pa ba ang akong pagpailob 

20 

kaninyo? Dad-a ninyo dinhi kanako ang bata.” Busa gidala nila ang bata didto kaniya. Pagkakita sa 
daotang espiritu kang Jesus, gipakurog niya ang bata ug natumba kini ug nagligid-ligid sa yuta nga 
21 

nagabula ang iyang baba. Gipangutana ni Jesus ang amahan sa bata, “Kanus-a pa ba siya naingon niini?” 

22 

Mitubag ang amahan, “Sukad sa gamay pa siya. " Kanunay siyang iitsa sa kalayo o sa tubig sa daotang 
espiritu aron siya mamatay. Apan kon may mahimo ka, kaloy-i ug tabangi intawon kami!” 23 Miingon si 
Jesus kaniya, “Nganong miingon ka nga kon may mahimo ako? Ang tanan mahimo ko sa tawo nga motuo 

24 

kanako .” Ug mitubag dayon ang amahan sa bata, “Nagatuo ako, apan kulang pa. Dugangi ang akong 
pagtuo.” 

25 

’ Pagkakita ni Jesus nga nanugok na ang mga tawo padulong kanila, miingon siya sa daotan nga 
espiritu, “Ikaw nga espiritu nga maoy nagpaamang ug nagpabungol sa bata, mandoan ko ikaw sa paggawas 
ug ayaw na gayod pagbalik kaniya!” 26 Misinggit ang daotan nga espiritu ug gipakurog niya pag-ayo ang 

.27 

bata ug unya migawas siya. Daw patay na ang bata, busa miingon ang kadaghanan, “Patay na siya!” Apan 
gigunitan ni Jesus ang kamot sa bata ug gipabangon, ug mitindog kini. 

” 8 Sa pagsulod ni Jesus sa balay nga ilang ginasak-an nangutana kaniya ang iyang mga sumusunod 
dihang sila na lang, “Nganong wala man kami makahingilin sa daotan nga espiritu diha sa bata?” 

29 

Mitubag siya kanila, “Kadto nga matang sa daotan nga espiritu mahinginlan lang pinaagi sa pag-ampo.” 

Gihisgotan Pag-usab ni Jesus ang Mahitungod sa Iyang Kamatayon 
(Mt. 17:22,23; Lu.9:43b-45) 

30 Mibiya sila niadto nga lugar ug miagi sa Galilea. Dili gusto si Jesus nga may masayod kon hain siya, 

31 aron makahigayon siya sa pagtudlo sa iyang mga sumusunod. Nag-ingon siya kanila, “Ako nga Anak sa 
Tawo itugyan ngadto sa mga tawo nga mopatay kanako, apan human sa tulo ka adlaw mabanhaw ako.” 

32 Ang iyang mga sumusunod wala makasabot kon unsay iyang buot ipasabot. Apan nagpanuko sila nga 
mangutana kaniya. 

Kinsa gayod ang Labaw sa Tanan? 

(Mt. 18:1-5; Lu. 9:46-48) 

33 Miabot sila sa Capernaum. Sa dihang diha na sila sa balay, nangutana si Jesus kanila, “Unsay inyong 

34 

gilalisan didto sa dalan samtang naglakaw kamo?” Apan naghilom lang sila tungod kay naglalis sila kon 
kinsa gayod kanila ang labaw sa tanan. 35 Milingkod si Jesus ug gitawag niya ang dose ka apostoles. Ug 
miingon siya kanila, “Kon kinsa kaninyo ang gusto nga mahimong pangulo, kinahanglan nga magpaubos 
siya ug mahimong sulugoon sa tanan.” 36 Unya mikuha siyag batang gamay ug gipaatubang niya kanila. 

37 

Gisabak niya ang bata ug miingon kanila, “Si bisan kinsa nga tungod sa iyang pagsunod kanako modawat 
sa bata nga sama niini, nagadawat usab kanako. Ug ang modawat kanako nagadawat usab sa nagpadala 
kanako.” 

Ang Dili Batok Kanato Dapig Kanato 
(Lu. 9:49.50) 

38 Miingon si Juan kaniya, “Magtutudlo, nakakita kami ug usa ka tawo nga nanghingilin sa mga 
daotang espiritu ug ang imong ngalan ang iyang gigamit. Gipaundang namo siya tungod kay dili nato siya 

39 

kauban.” Apan miingon si Jesus, “Pasagdi lang ninyo siya kay walay mohimog milagro pinaagi sa akong 

40 

ngalan nga mosulti dayon ug daotan batok kanako. Si bisan kinsa nga dili batok kanato dapig kanato. 

41 

Ang tinuod, si bisan kinsa nga mohatag kaninyog usa ka basong tubig tungod kay kamo iya ni Cristo, 
kana nga tawo makadawat gayod sa iyang ganti.” 

Ang mga Pagsulay 
(Mt. 18:6-9; Lu. 17:1,2) 

42 

“Apan si bisan kinsa nga mahimong hinungdan sa pagbiya niining gagmay nga mga bata sa ilang 

43 44 

pagtiio kanako maayo pa nga higtan ang iyang liog ug galingan nga bato ug itambog siya sa dagat. ’ Kon 
ang imong kamot mahimong hinungdan sa imong pagbiya kanako, putla kana! Mas maayo pa nga usa lang 
ang imong kamot apan may kinabuhi ka nga walay kataposan kay sa duha ang imong kamot apan mahiadto 

45 46 

ka sa impiyerno. Ang kalayo didto dili gayod mapalong. ’ Ug kon ang imong tiil mahimong hinungdan 
sa imong pagbiya kanako, putla kana! Mas maayo pa nga usa ra ang imong tiil apan may kinabuhi ka nga 

47 

walay kataposan kay sa duha ang imong tiil apan itambog ka man lang sa impiyerno. Ug kon ang imong 
mata usab ang mahimong hinungdan sa imong pagbiya kanako, lugita kana! Mas maayo pa nga mosulod ka 
sa gingharian sa Dios nga usa ra ang imong mata kay sa duha ang imong mata apan itambog ka man lang sa 

48 

impiyerno. Ang mga ulod didto walay kamatayon ug ang kalayo walay pagkapalong.” 

49 “Kay pagaasinan ang tanan pinaagi sa kalayo. 50 Ang asin mapuslanon, apan kon ang asin mausab 
ang lami, wala na gayoy mahimo aron mapabalik ang iyang kalami. Ug kon giunsa nga ang asin 
makatabang kanato, kinahanglan sama usab kamo sa asin nga makatabang sa usag usa, nga may maayong 
relasyon.” 



Chapter 10 

Ang Pagtulon-an ni Jesus Mahitungod sa Panagbulag sa Magtiayon 
(Mt. 19:1-12; Lu. 16:18) 

' Migikan si Jesus sa Capernaum ug miadto sa mga lugar nga sakop sa Judea, ug mitabok siya sa Suba 
sa Jordan. Daghan na usab ang mga tawo nga nagtigom didto kaniya ug gitudloan niya sila sama sa iyang 
naandan nga ginabuhat. 

2 

May mga Pariseo usab nga miadto didto. Gusto nila nga mapangitaan ug paagi aron ikasumbong nila 
siya. Busa nangutana sila kang Jesus, “Gitugot ba sa Kasugoan nga bulagan sa lalaki ang iyang asawa?” 

3 4 

Gitubag sila ni Jesus pinaagi sa usa ka pangutana, “Unsa ba ang sugo kaninyo ni Moises?” Mitubag sila, 
‘Nagtugot si Moises nga makahimo ang lalaki ug papeles sa pakigbulag, pagkahuman niini mahimo na 
niyang bulagan ang iyang asawa.’ 5 Miingon si Jesus kanila, “Tungod kay gahi kamog ulo, gisulat ni 
Moises kaninyo kining maong sugo. 6 Apan gikan sa pagmugna sa kalibotan, ‘gihimo sila sa Dios nga lalaki 
ug babaye.’ 7 ‘Mao kana nga biyaan sa lalaki ang iyang amahan ug inahan ug makighiusa sa iyang asawa, 

8 . ... . . 9 

ug silang duha mahimong usa.’ Dili na sila duha kondili usa na lang. Busa dili angay bulagon sa tawo 
ang gihiusa sa Dios.” 

10 Sa pag-abot nila sa balay nangutana na usab ang mga sumusunod mahitungod sa panagbulag. 

11 Miingon si Jesus kanila, “Kon mobulag ang lalaki sa iyang asawa ug mangasawa sa uban, nakapanapaw 

12 

siya ug nakasala sa iyang una nga asawa. Ug kon bulagan sa babaye ang iyang bana ug mamanag lain, 
nakapanapaw usab siya.” 

Gipanalanginan ni Jesus ang Gagmay nga mga Bata 
(Mt. 19:13-15; Lu. 18:15-19) 

13 May mga tawo nga nagdala sa ilang gagmay nga mga bata kang Jesus aron pandongan niya sa iyang 

14 

kamot sa pagpanalangin kanila. Apan gibadlong sila sa mga sumusunod niya. Pagkakita ni Jesus niadto 
nasuko siya ug miingon siya sa iyang mga sumusunod, “Pasagdi lang ninyo ang mga bata nga moduol 
kanako. Ayaw ninyo sila pugngi, kay ang mga sama kanila nasakop sa paghari sa Dios. 15 Sa pagkatinuod, 
si bisan kinsa nga dili magpasakop sa paghari sa Dios nga sama sa pagpasakop niining mga bata, dili gayod 
mahiapil sa paghari sa Dios. ' 6 Ug gikugos niya ang mga bata, gipandong niya ang iyang kamot kanila ug 
gipanalanginan sila.” 

Ang Tawo nga Adunahan 
(Mt. 19:16-30; Lu. 18:18-30) 

17 Sa dihang molakaw na si Jesus, may tawo nga midagan paduol kaniya ug miluhod, ug nangutana, 
“Maayo nga magtutudlo, unsa ba ang akong himuon aron makaangkon ako sa kinabuhi nga walay 
kataposan?” 18 Mitubag si Jesus kaniya, “Nganong miingon ka man nga maayo ako? Wala gayoy bisan 

19 

kinsa nga maayo kondili ang Dios lang. Kon mahitungod sa imong pangutana, nasayran mo na ang 

giingon sa Kasugoan: ‘Ayaw pagpatay, ayaw pagpanapaw, ayaw pagpangawat, ayaw pagsaksi ug bakak, 

20 

ayaw pagpanglimbong, tahora ang imong amahan ug inahan.’ ” Mitubag siya kang Jesus, “Magtutudlo, 
kining tanan gituman ko sukad sa bata pa ako.” 21 Gitan-aw siya ni Jesus nga may paghigugma ug giingnan, 
“Usa pa ka butang ang kulang kanimo. Pauli ug ibaligya ang imong kabtangan, ug ang halin ipanghatag sa 

mga kabos. Sa ingon niini nga paagi mahimo kang adunahan didto sa langit. Pagkahuman balik ug sunod 
22 

kanako.” Nasubo gayod ang tawo sa pagkadungog niya niini ug mibiya siya nga masulub-on kay daghan 
man ang iyang kabtangan. 

23 

Sa nakabiya na ang tawo, mitan-aw si Jesus sa iyang mga sumusunod ug miingon, “Lisod gayod 

24 

alang sa mga adunahan nga magpasakop sa paghari sa Dios.” Natingala ang mga sumusunod sa iyang 
gisulti. Busa nagpadayon siya sa pag-ingon, “Mga anak, lisod kaayo ang magpasakop sa paghari sa Dios. 

25 

Sayon pa ang paglusot sa mananap nga kamelyo sa bangag sa dagom kay sa pagpasakop sa adunahan sa 
paghari sa Dios.” 26 Natingala gayod sila ug miingon, “Kon mao kana, kinsa na man lang ang maluwas?” 

27 

Gitan-aw sila ni Jesus ug miingon, “Dili gayod kini mahimo sa tawo, apan walay dili mahimo sa Dios; 
kay ang tanan mahimo sa Dios.” 

28 . . . . 29 

Miingon si Pedro kaniya, “Amo bayang gibiyaan ang tanan ug misunod kami kanimo.” " Miingon si 
Jesus kanila, “Sa pagkatinuod, sultihan ko kamo, walay tawo nga mibiya sa iyang balay, mga igsoon, 
inahan, amahan, mga anak, o kayutaan tungod ug alang kanako ug sa Maayong Balita, 30 nga dili 
makadawat ug daghan pa gayod nga balos karon nga panahon: mga balay, mga kaigsoonan, mga inahan, 
mga anak, mga kayutaan, ug lakip ang mga paglutos; ug sa umaabot nga mga adlaw makadawat usab ug 
kinabuhi nga walay kataposan. 31 Daghan ang dungganon karon nga sa kaulahian mahimong ubos, ug 
daghan ang ubos karon nga sa kaulahian mahimong dungganon.” 

Ang Ikatulo nga Paghisgot ni Jesus Mahitungod sa Iyang Kamatayon 
(Mt. 20:17-19; Lu. 18:31-34) 

32 Samtang nagpadulong sila sa Jerusalem, nag-una si Jesus kanila. Ang iyang mga sumusunod 
gikulbaan ug ang uban nga nagasunod kaniya nahadlok gayod. Gilain niya pag-usab ang iyang 12 ka 
apostoles ug gisultihan niya sila kon unsa ang mahitabo kaniya. 33 Miingon siya kanila, “Pamati kamo! 
Nagapadulong kita sa Jerusalem ug Ako nga Anak sa Tawo itugyan didto sa mga kadagkoan sa mga pari ug 
mga magtutudlo sa Kasugoan, ug hukman nila ako nga patyon. Ug itugyan nila ako ngadto sa mga tawo 

34 

nga dili Judio. Biaybiayon nila ako, luwaan, bunalan, ug dayon patyon. Apan paglabay sa tulo ka adlaw 
mabanhaw ako.” 

Ang Gihangyo ni Santiago ug ni Juan 
" (Mt. 20:20-28) 

35 Miduol kaniya si Juan ug si Santiago nga mga anak ni Zebedeo ug miingon, “Magtutudlo, may 
ihangyo unta kami kanimo.” 36 Mitubag si Jesus kanila, “Unsa ang inyong ihangyo kanako?” 37 Miingon 
sila, “Kon mohari ka na didto sa imong gingharian, palihog palingkora kaming duha sa imong tapad; ang 
usa sa imong tuo, ug ang usa sa imong wala.” 38 Apan miingon si Jesus kanila, “Wala kamo masayod kon 
unsa ang inyong gipangayo. Maantos ba ninyo ang kasakit nga akong antuson? Ug maagwanta ba usab 

39 

ninyo ang kalisod nga akong pagaagian?” Mitubag sila, “Oo, mahimo namo.” Miingon si Jesus kanila. 

40 

“Tinuod, mahimo ninyo ang pag-antos ug ang pag-agwanta sa mga kalisod nga akong pagaagian. Apan 
dili ako ang mopili kon kinsa ang molingkod sa akong tuo o sa akong wala, kay may gitagan-an na mini." 

41 

Sa pagkadungog sa napulo ka sumusunod kon unsa ang ilang gihangyo, nasuko gayod sila kang 

42 

Santiago ug kang Juan. ‘ Busa gitawag silang tanan ni Jesus ug giingnan, “Nasayran ninyo nga ang mga 
kadagkoan niining kalibotan may gahom sa pagmando sa ilang mga ginsakopan ug sila ang magbuot kon 

43 

unsa ang ilang buhaton kanila. Apan dili ingon niini ang angay kaninyo. Kay kon kinsa kaninyo ang 

44 

gusto nga mahimong gamhanan, kinahanglan nga mahimo siyang inyong sulugoon; ug kon kinsa kaninyo 

45 

ang gusto nga mahimong pangulo, kinahanglan nga mahimo siyang ulipon sa tanan. Kay bisan pa gani 
Ako nga Anak sa Tawo wala moanhi dinhi sa kalibotan aron alagaran, kondili aron moalagad ug mohatag 
sa akong kinabuhi sa pagtubos sa daghan nga mga tawo.” 

Giayo ni Jesus angButa nga si Bartimeo 
(Mt. 20:29-34; Lu. 18:35-43) 

46 

Miabot sila sa Jerico. Ug sa dihang mogawas na si Jesus niini nga lungsod uban sa iyang mga 
sumusunod ug sa daghan nga mga tawo, may usa ka buta didto nga si Bartimeo nga anak ni Timeo. 

47 

Nagalingkod siya ug nagapakilimos sa daplin sa dalan. Sa pagkadungog niya nga anaa si Jesus nga 

48 

taga-Nazaret, misinggit siya, “Jesus, kaliwat ni David, kaloy-i intawon ako!” Gibadlong siya sa mga tawo 
aron mohilom. Apan gipakusgan pa hinuon niya ang pagsinggit, “Kaliwat ni David, kaloy-i intawon ako!” 

49 

Mihunong si Jesus ug miingon, “Dad-a ninyo siya dinhi kanako.” Busa gitawag nila ang buta, ug miingon 
sila, “Maglipay ka, dali tindog kay gitawag ka ni Jesus.” S °Gilabay niya ang iyang kupo ug nagdali-dali 
siyag duol kang Jesus. 51 Ug miingon si Jesus kaniya, “Unsay imong gusto nga buhaton ko kanimo?” 
Mitubag ang buta, “Magtutudlo, gusto ko nga makakita pag-usab.” 52 Ug giingnan siya ni Jesus, “Lakaw; 
ang imong pagtuo maoy nakaayo 2 kanimo.” Dihadiha nakakita siya ug misunod kang Jesus sa dalan. 

Chapter 11 

Ang Madaogon nga Pagsulod ni Jesus sa Jerusalem 
(Mt. 21:1-11; Lu. 19:28-40; Jn. 12:12-19) 

1 Sa dihang duol na silang Jesus sa Jerusalem ug didto na sa mga bary’o sa Betfage ug Betania nga anaa 

2 

sa Bukid sa mga Olibo, gipauna ni Jesus ang duha niya ka sumusunod ug giingnan, “Pag-una kamo didto 
sa sunod nga baryo. Pagsulod ninyo, may makita kamo nga nating asno nga gihigot. Wala pa gayod kini 
kasakyi. Hubari ninyo ug dad-a dinhi. 2 Kon dunay mangutana kaninyo, ‘Nganong ginahimo ninyo kini?’ 

4 

tubaga ninyo, ‘Kinahanglanon kini sa Ginoo ug iuli ra kini dayon.’ ” Busa milakaw sila ug pag-abot nila 
didto sa bary>o nakita nila ang nating asno sa daplin sa dalan nga nakahigot sa pultahan sa usa ka balay. 
Busa gihubad nila dayon ang higot. 5 Samtang naghubad sila may mga nagatindog didto nga nangutana 
kanila, “Hoy, unsa man nang inyong gibuhat? Nganong gihubaran ninyo ang asno?” Ug gitubag nila ang 
mga tawo sumala sa giingon ni Jesus. Busa gipasagdan sila sa mga tawo. 7 Pagkahuman niadto gidala nila 
ang asno kang Jesus. Pag-abot didto gihapinan nila kini sa ilang mga bisti ug gisakyan dayon ni Jesus 
paingon sa Jerusalem. 8 Daghan nga mga tawo ang mibukhad sa ilang mga bisti sa dalan, ug ang uban 

9 

mibutang ug mga sangang dahonon nga ilang gipamutol gikan sa uma. Ang mga nag-una kang Jesus ug 
ang mga nagsunod misinggit, “Dayegon ta ang Dios! Gipanalanginan sa Ginoo ang iyang pinadala! 
'°Gipanalanginan sa Dios ang umaabot nga gingharian sa atong katigulangan nga si David! Dayegon ta ang 
Dios!” 



a 52 nakaayo: ug/o nagluwas. 

" Pag-abot ni Jesus sa Jerusalem, misulod siya sa templo. Mitan-aw siya sa tanan nga mga butang 
didto sa sulod. Pagkahuman, migawas siya tungod kay hapit na mosalop ang adlaw, ug miadto sa Betania 
uban sa iyang dose ka mga apostoles. 

Gitunglo ni Jesus angKahoy nga Higera 
(Mt. 21:18,19) 

12 Pagkaugma, sa pagbiya nila sa Betania baliksa Jerusalem, gigutom si Jesus. 13 Sa unahan, aduna 
siyay nakita nga kahoyng higera nga labong ug dahon. Busa giadtoan niya kon may bunga kini, apan wala 

.14 

siyay nakita nga bunga kondili pulos ra dahon, kay dili pa kadto panahon nga tingbunga sa higera. Ug 
miingon si Jesus sa higera, “Gikan karon wala nay tawo nga makakaon sa imong bunga!” Nadungog sa 
iyang mga sumusunod ang iyang gisulti. 

Ang Pag-abog ni Jesus sa mga Tawo Didto sa Templo 
(Mt. 21:12-17; Lu. 19:45-48; Jn. 2:13-22) 

15 Pag-abot nila sa Jerusalem, misulod si Jesus sa templo. Giabog niya ang mga tawo nga namaligya ug 
namalit didto sulod sa templo. Gilintuwad niya ang mga lamisa sa mga nagapang-ilis ug kuwarta ug ang 
mga lingkoranan sa mga namaligya ug mga salampati nga ighahalad. 16 Wala siya motugot nga ang mga 
tawo manglaktod sa templo nga nagdala sa ilang mga baligya. 17 Ug gitudloan niya ang mga tawo didto 
sulod sa templo nga nagaingon, “Dili ba nga miingon man ang Dios diha sa Kasulatan, ‘Ang akong balay 
pagatawgon nga balay nga alampoanan alang sa tanan nga nasod’? Apan gihimo hinuon ninyo kini nga 
tagoanan sa mga tulisan.” 

18 Kadtong gihimo ni Jesus nadungog sa kadagkoan sa mga pari ug sa mga magtutudlo sa Kasugoan. 
Busa nangita sila ug paagi aron patyon siya. Apan nahadlok sila kaniya kay natingala gayod ang mga tawo 
sa iyang gipanudlo. 

19 

Sa pagkakilomkilom na, mibiya sa siyudad si Jesus ug ang iyang mga sumusunod. 

Ang Pagtulon-an Mahitungod sa Kahoy nga Higera 
(Mt. 21:20-22) 

20 

Pagkabuntag, sa dihang namalik sila padulong sa Jerusalem, didto na usab sila nangagi dapit sa 

21 

kahoy nga higera, ug nakita nila nga nalaya kini ug patay na. ' Nahinumdoman ni Pedro ang nahitabo. 

Busa miingon siya kang Jesus, “Magtutudlo, tan-awa ang kahoy nga higera nga imong gitunglo! Nalaya 

22 . .23 

na!” Miingon si Jesus kanila, “Tuo kamo sa Dios! Ang tinuod, kon may pagtuo kamo, makamando 
kamo niining bukid, ‘Balhin ngadto sa dagat,’ ug kon wala kamo magduhaduha kondili nagatuo nga kini 

24 

mahitabo, matuman kana sumala sa inyong gisulti. Busa sultihan ko kamo nga bisan unsa ang inyong 

25 

pangayoon sa Dios pinaagi sa pag-ampo, tuohi nga nadawat na ninyo, ug madawat gayod ninyo kini. Ug 
kon kamo mag-ampo, pasayloa una ninyo ang mga nakasala kaninyo aron ang inyong mga sala pasayloon 
usab sa inyong Amahan sa langit. J ' [Kay kon dili kamo magpasaylo sa uban, dili usab kamo pasayloon sa 
inyong Amahan nga anaa sa langit.]” 

Ang Pagpangutana sa Katungod ni Jesus 
(Mt. 21:23-37; Lu. 20:1-8) 

27 

Sa pag-abot nila sa Jerusalem, mibalik si Jesus sa templo. Ug samtang naglakaw siya sulod sa 
templo, miduol kaniya ang kadagkoan sa mga pari, mga magtutudlo sa Kasugoan, ug ang mga pangulo sa 
mga Judio. 28 Nangutana sila kang Jesus, “Unsa ba ang imong katungod sa pagbuhat niining mga butanga 

... 29 . 

dinhi sa templo? Ug kinsa ang naghatag kanimo ug katungod sa pagbuhat niini?” Mitubag si Jesus kanila, 
“Mangutana usab ako kaninyo. Tubaga una ninyo ako, pagkahuman tubagon ko usab kamo kon unsay 
akong katungod sa pagbuhat niining mga butanga. 30 Kang kinsa ba naggikan ang katungod ni Juan sa 
pagbautismo, sa Dios ba o sa tawo? Tubaga ninyo ako!” 31 Naglalisay sila kon unsa ang ilang itubag, “Kon 
moingon kita nga ‘Gikan sa Dios,’ moingon siya, ‘Nganong wala kamo motuo kang Juan?’ 32 Apan kon 

moingon kita nga ‘Gikan sa tawo,’ masuko kanato ang mga tawo.” (Nahadlok sila sa mga tawo kay mituo 
man ang mga tawo nga si Juan propeta sa Dios.) 33 Busa mitubag sila kang Jesus, “Wala kami masayod.” 
Ug miingon si Jesus kanila, “Kon mao kana dili ko usab kamo sultihan kon diin gikan ang akong katungod 
sa pagbuhat niini.” 



Chapter 12 

Ang Sambingay Mahitungod sa mga Saop 
(Mt. 21:33-46; Lu. 20:9-19) 

I Unya miingon si Jesus kanila pinaagi sa mga sambingay, “May usa ka tawo nga adunay yuta nga 
gipatamnan niya ug ubas. Gipakoral niya kini, ug nagpabangag siya diha sa dakong bato aron himuong 
pugaanan sa ubas. Nagpatukod usab siya ug usa ka balay bantayanan. Pagkahuman gipasaopan niya ang 
iyang tamnanan ug milakaw ngadto sa layong dapit. 2 Sa panahon na sa pagpamupo sa ubas, gisugo niya 
ang usa ka sulugoon ngadto sa mga saop aron sa pagkuha sa iyang bahin. 3 Pag-abot didto sa sulugoon, 

4 

gidakop nila kini ug gibunalan, ug gipapauli nga walay dala. Gisugo na usab sa tag-iya sa ubasan ang usa 
pa ka sulugoon, apan gipakaulawan kini nila ug gibunalan sa ulo. 5 Nagsugo pa gayod siya ug usa pa ka 
sulugoon ug ila kining gipatay. Daghan pang mga sulugoon ang gipadala sa tag-iya. Ang uban gibunalan 
nila, ug ang uban gipatay. 6 Sa kataposan, wala na siyay sulugoon nga masugo. Busa gisugo niya ang iyang 
pinalanggang anak. Kay naghunahuna siya nga tahuron nila ang iyang anak. Apan pagkakita sa mga saop 
sa iyang anak, nag-ingnanay sila, ‘Ania na ang manununod. Dali, patyon nato aron maato ang iyang 
mapanunod.’ 8 Busa gidakop nila siya ug gipatay. Gilabay nila ang iyang patay nga lawas sa gawas sa 
tamnanan sa ubas.” 

9 

Ug miingon si Jesus, “Unsa man ang buhaton sa tag-iya? Sigurado gayod nga adtoon niya ang mga 
saop ug pamatyon. Ug pasaopan niyag lain ang iyang tamnanan.” Nagpadayon si Jesus sa pag-ingon, 
“Wala ba ninyo kini mabasahi sa Kasulatan? 

‘Ang bato nga gisalikway sa mga panday 

mao gayod hinuon ang nahimong pundasyon. 

II Mao kini ang gihimo sa Ginoo, 

ug katingalahan kini kanato.’ ” 

12 Nasabtan sa kadagkoan sa mga Judio nga sila gayod ang gitumong niadtong sambingay. Buot unta 
nilang dakpon si Jesus, apan nahadlok sila sa mga tawo. Busa gipasagdan na lang nila siya, ug nanglakaw 
sila. 

Ang Pangutana Mahitungod sa Pagbayad ugBuhis 
(Mt. 22:15-22; Lu. 20:20-26) 

13 Gisugo nila ang pipila ka mga Pariseo ug pipila ka tawo ni Herodes sa pagbitik kang Jesus pinaagi sa 

14 

iyang gipamulong aron ikasumbong nila siya. Busa miadto sila kang Jesus ug nangutana, “Magtutudlo, 
nasayod kami nga tinuod ang imong gipanulti. Kay wala ka magpauyon-uyon sa mga tawo bisan kinsa pa 
sila. Hinuon ang kamatuoran mahitungod sa kabubut-on sa Dios alang sa mga tawo mao gayod ang imong 
gipanudlo. Alang kanimo, husto ba nga kita nga mga Judio mobayad ug buhis sa Emperador sa Roma? 
Kinahanglan ba kita mobayad o dili?” ~ Apan tungod kay nasayod si Jesus sa ilang malimbongon nga tuyo, 
miingon siya kanila, “Ngano bang buot ninyo akong bitikon pinaagi nianang pangutanaha? Dad-i ninyo 
akog kuwarta kay akong tan-awon.” 16 Busa gidad-an nila siya. Ug nangutana siya kanila, “Kang kinsa ba 
kining hitsura ug ngalan?” Mitubag sila, “Iya sa Emperador.” 17 Ug miingon si Jesus kanila, “Kon mao 
kana, ihatag ninyo sa Emperador ang iya sa Emperador, ug sa Dios ang iya sa Dios.” Ug natingala gayod 
sila kaniya. 

MARCOS Chapter 12 



Ang Pangutana Mahitungod sa Pagkabanhaw 
(Mt. 22:23-33; Lu. 20:27-40) 

18 Unya may mga Saduseo nga miduol kang Jesus. Kining mga tawhana wala nagatuo nga may 

19 

pagkabanhaw. Nangutana sila, “Magtutudlo, gisulat ni Moises kanato kini nga balaod nga kon mamatay 
ang lalaki ug wala silay anak sa iyang asawa, kinahanglan nga ang iyang igsoon ang mangasawa sa nabalo 
aron makaanak siya alang sa iyang igsoon nga namatay. ‘ # Karon, may pito ka managsoon nga lalaki. Ang 
kamagulangan nakapangasawa, ug namatay nga walay anak. 21 Busa ang balo gipangasawa sa sunod nga 

igsoon ug namatay usab kini nga wala makapaanak niadto nga babaye. Busa ang balo gipangasawa na usab 

22 

sa ikatulo ug mao gihapon ang nahitabo, " hangtod sa ikapito nga namatay usab nga wala gayod 

23 

makapaanak. Sa kataposan ang babaye namatay usab. Karon, kon moabot na ang pagkabanhaw, kang 
kinsa man siyang asawa, kay silang pito nakapangasawa man kaniya?” 

24 

Miingon si Jesus kanila, “Sayop gayod kamo, kay wala kamo makasabot sa Kasulatan ug sa gahom 

25 

sa Dios. ~ Kay kon mabanhaw na ang mga patay, dili na sila magminyoay, tungod kay sama na sila sa mga 
anghel sa langit. 26 Karon, mahitungod sa mga patay nga mabanhaw: wala ba kamo makabasa sa sinulat ni 
Moises mahitungod sa nagdilaab nga sampinit, diin miingon ang Dios kang Moises, ‘Ako ang Dios ni 

27 

Abraham, ang Dios ni Isaac, ug ang Dios ni Jacob’? Apan ang Dios dili Dios sa mga patay, kondili Dios 
sa mga buhi. Busa nasayop gayod kamo.” 

Ang Labing Mahinungdanon nga Sugo 
(Mt. 22:34-40; Lu. 10:25-28) 

28 May usa ka magtutudlo sa Kasugoan didto nga nakadungog sa ilang panaglalis. Nadungog niya nga 
maayo ang tubag ni Jesus. Busa miduol siya ug nangutana usab, “Unsa ba gayod ang labing 

29 

mahinungdanon nga sugo?” Mitubag si Jesus, “Ang labing mahinungdanon nga sugo mao kini: ‘Pamati 
kamo nga mga taga-Israel! Ang Ginoo nga atong Dios mao lang ang Ginoo. 30 Busa higugmaon mo ang 
Ginoo nga imong Dios sa tibuok mong kasingkasing, sa tibuok mong kalag, sa tibuok mong hunahuna ug 
sa tibuok mong kusog.’ 31 Ang ikaduha nga labing mahinungdanon nga sugo mao kini: ‘Higugmaon mo ang 
imong isigkatawo sama sa paghigugma mo sa imong kaugalingon.’ Wala nay sugo nga labaw pa niining 

32 

duha.” Miingon ang magtutudlo sa Kasugoan kaniya, “Husto ka Magtutudlo! Tinuod ang imong giingon 
nga may usa lang ka Dios ug wala nay lain. 33 Ug ang paghigugma kaniya sa tibuok nga kasingkasing, sa 
tibuok nga kusog, ug sa tibuok nga hunahuna, ug ang paghigugma sa atong isigkatawo sama sa 
paghigugma nato sa atong kaugalingon mas mahinungdanon kay sa tanan nga halad nga sinunog ug uban 

34 

pa nga mga halad.” Sa pagkadungog ni Jesus nga husto gayod ang iyang tubag, miingon siya kaniya, 
“Hapit ka nang masakop sa paghari sa Dios.” Pagkahuman niadto wala na gayoy nangahas nga mangutana 
kang Jesus. 

Ang Pangutana Mahitungod sa Cristo 
(Mt. 22:41-46; Lu. 20:41-44) 

35 Sa dihang nagtudlo si Jesus didto sa templo miingon siya, “Nganong nag-ingon ang mga magtutudlo 
sa Kasugoan nga ang Cristo kaliwat ni David? 36 Si David mismo miingon pinaagi sa Espiritu Santo, 

‘Miingon ang Ginoo sa akong Ginoo, 

Lingkod dinhi sa akong tuo 

hangtod nga himuon ko ang imong mga kaaway nga imong tumbanan.’ 

37 ..... . 

Kon gitawag siya ni David nga iyang Ginoo, unsaon nga kaliwat lang siya ni David?” 

